title: ভারতের জাতীয় পতাকা

text: স্বাধীনতা প্রাপ্তির কয়েকদিন পূর্বে ভারতের জাতীয় পতাকার বিষয়ে সিদ্ধান্তে উপনীত হওয়ার জন্য গণপরিষদ স্থাপিত হয়। গণপরিষদ রাজেন্দ্র প্রসাদের নেতৃত্বে একটি বিশেষ কমিটি গঠন করে। এই কমিটির সদস্যরা ছিলেন মৌলানা আবুল কালাম আজাদ, সরোজিনী নাইডু, চক্রবর্তী রাজাগোপালাচারী, কে এম মুন্সি ও বি আর আম্বেডকর। পতাকা কমিটি স্থাপিত হয় ১৯৪৭ সালের ২৩ জুন। এই সময় এই কমিটি পতাকা নিয়ে আলোচনা শুরু করে। তিন সপ্তাহ পরে ১৯৪৭ সালের ১৪ জুলাই তাঁরা এই সিদ্ধান্তে উপনীত হন যে ভারতীয় জাতীয় কংগ্রেসের পতাকাটি উপযুক্ত সংস্কারের পর সব দল ও সম্প্রদায়ের কাছে গ্রহণীয় করে তুলে জাতীয় পতাকা হিসেবে গৃহীত হবে। পরে এমন প্রস্তাবও গৃহীত হয় যে ভারতের জাতীয় পতাকার কোনো সাম্প্রদায়িক গুরুত্ব থাকবে না। চরকার পরিবর্তে সারনাথ স্তম্ভ থেকে "ধর্মচক্র"-টি গৃহীত হয় পতাকায়। ১৯৪৭ সালের ১৫ অগস্ট স্বাধীন ভারতে প্রথমবার এই পতাকাটি উত্তোলিত হয়।


title: ভারতের জাতীয় পতাকা

text: নিচে বিভিন্ন বর্ণ মডেল অনুসারে ভারতীয় পতাকার সম্ভাব্য রংগুলির বর্ণনা দেওয়া হল। গেরুয়া, সাদা, সবুজ ও নীল – এই চারটি রং পতাকায় ব্যবহৃত হয়েছে। এটিকে ; ডাই রং ও সমসংখ্যা অনুযায়ী ( নোটেশন) অনুযায়ী বিভক্ত করা হল।


title: ভারতের জাতীয় পতাকা

text: সর্বোচ্চ ব্যান্ডের সরকারি (সিএমওয়াইকে) মূল্য হল (0,50,90,0) – এটি কমলা রঙের অনুরূপ – যার সিএমওয়াইকে = (0,54,90,0)। প্রকৃত গাঢ় গেরুয়ার সিএমওয়াইকে মূল্য যথাক্রমে (4, 23, 81, 5)) ও (0, 24, 85, 15))। পতাকাটির নকশা প্রস্তুত করেন পিঙ্গালি ভেঙ্কাইয়া।


title: ভারতের জাতীয় পতাকা

text: স্বাধীনতাপ্রাপ্তির কয়েকদিন পূর্বে বিশেষভাবে গঠিত গণপরিষদ এই সিদ্ধান্তে উপনীত হয় যে ভারতের জাতীয় পতাকাকে সব দল ও সম্প্রদায়ের নিকট গ্রহণযোগ্য করে হতে হবে। এই কারণে, অশোকচক্র সম্বলিত গেরুয়া, সাদা ও সবুজ ত্রিবর্ণরঞ্জিত পতাকা গৃহীত হয়। সর্বপল্লী রাধাকৃষ্ণন, যিনি পরবর্তীকালে ভারতের প্রথম উপরাষ্ট্রপতি হয়েছিলেন, তিনি গৃহীত পতাকার প্রতীকতত্ত্বটি ব্যাখ্যা করে নিম্নলিখিত ভাষায় তার গুরুত্ব বর্ণনা করেন:


title: ভারতের জাতীয় পতাকা

text: ১৯৫০ সালে ভারতে সাধারণতন্ত্র প্রতিষ্ঠিত হয়। তার এক বছর পরই, অর্থাৎ ১৯৫১ সালে, ভারতীয় মানক ব্যুরো (বিএসআই) প্রথম বার জাতীয় পতাকা উৎপাদন সংক্রান্ত কিছু বিনির্দেশ জারি করে। ১৯৬৪ সালে ভারত মেট্রিক পদ্ধতি গ্রহণ করলে এই বিনির্দেশে কিছু সংশোধনী আনা হয়। তারপর ১৯৬৮ সালের ১৭ অগস্ট পুনরায় সংশোধিত হয় এগুলি। আকার, ডাই রং, ক্রোমাটিক মূল্য, উজ্জ্বলতা, ব্যবহৃত সুতোর সংখ্যা ও উত্তোলনরজ্জু সহ পতাকা উৎপাদনের সকল আবশ্যিক বিষয়ের উল্লেখ এই বিনির্দেশে পাওয়া যায়। এই নির্দেশনামা কঠোরভাবে অনুসৃত হয়। পতাকা উৎপাদনে কোনো খুঁত রাখা আইনত অপরাধ; এবং তার শাস্তি জেল, জরিমানা অথবা দুইই।


title: ভারতের জাতীয় পতাকা

text: পতাকা উৎপাদনের জন্য একমাত্র খাদি নামক হস্তচালিত তাঁতবস্ত্রই ব্যবহার করা যায়। তুলা, রেশম ও উল ছাড়া অন্যকিছু খাদির কাঁচামাল হিসেবে ব্যবহার করা যায় না। পতাকা উৎপাদনে দুই ধরনের খাদি ব্যবহার করা হয়ে থাকে; প্রথমটি হল খাদি-বান্টিং, যা দিয়ে পতাকার মূল অংশটি প্রস্তুত করা হয় এবং দ্বিতীয়টি হল হালকা বাদামি রঙের খাদি-ডাক বস্ত্রখণ্ড, যেটি পতাকাকে পতাকাদণ্ডের রজ্জুর সঙ্গে ধরে রাখে। খাদি-ডাক এক অপ্রচলিত বয়নপদ্ধতি। এই পদ্ধতিতে তিনটি সুতো একত্রে জালের আকারে বোনা হয়। উল্লেখ্য, প্রচলিত বয়নপদ্ধতিতে দুটি সুতোকে একসঙ্গে বোনা হয়ে থাকে। খাদি-ডাক অত্যন্ত দুর্লভ এক বয়নপদ্ধতি। ভারতে এক ডজনেরও কম বয়নশিল্পী এই ধরনের বয়নে সক্ষম। নির্দেশিকায় আরো বলা হয়েছে, প্রতি সেন্টিমিটারে ১৫০টি সুতোর বেশি বা কম থাকবে না, প্রতি সেলাইয়ে চারটি করে সুতো থাকবে এবং এক বর্গফুট পতাকার ওজন ২৫ গ্রামের বেশি বা কম হবে না।


title: ভারতের জাতীয় পতাকা

text: উত্তর কর্ণাটকের ধরওয়াদ ও বাগালকোট জেলার নিকটস্থ গদগের দুটি তাঁত ইউনিট থেকে বয়নকৃত খাদি আনা হয়। বর্তমানে হুবলি-ভিত্তিক কর্ণাটক খাদি গ্রামোদ্যোগ সংযুক্ত সংঘ ভারতের একমাত্র লাইসেন্স-প্রাপ্ত জাতীয় পতাকা উৎপাদন ও সরবরাহ ইউনিট। খাদি উন্নয়ন ও গ্রামীণ শিল্প কমিশন (কেভিআইসি) ভারতে পতাকা উৎপাদন ইউনিট স্থাপনের জন্য অনুমতি প্রদানের ক্ষমতাপ্রাপ্ত। তবে বিনির্দেশ অগ্রাহ্য করা হলে বিএসআই অনুমতিপ্রাপ্ত সংস্থার অনুমতি বাতিল করে দিতে পারে।


title: ভারতের জাতীয় পতাকা

text: বোনার পর পতাকার উপাদানগুলি বিএসআই ল্যাবরেটরিতে পরীক্ষার জন্য পাঠানো হয়। বিনির্দেশ অনুযায়ী পরীক্ষার পর যদি উপাদানগুলি উত্তীর্ণ হয়, তবেই সেগুলিকে ফ্যাক্টরিতে ফেরত পাঠানো হয়। তারপর নির্ধারিত রঙে এগুলিকে ব্লিচ ও ডাই করা হয়। কেন্দ্রের অশোকচক্রটি হয় স্ক্রিন প্রিন্ট, অথবা স্টেনসিল বা যথাযথ বয়নের মাধ্যমে খচিত করা হয়। অশোকচক্র অত্যন্ত সযত্নে পতাকায় আঁকা হয়, যাতে পতাকার দুই দিক থেকেই সেটি দেখা যেতে পারে। বিএসআই তারপর রং পরীক্ষা করে; এবং তারপরেই পতাকা বিক্রি করা যায়।


title: ভারতের জাতীয় পতাকা

text: ভারতে প্রতি বছর চার কোটি পতাকা বিক্রি হয়। মহারাষ্ট্র সরকারের সচিবালয় মন্ত্রালয় ভবনের শীর্ষস্থ পতাকাটি দেশের বৃহত্তম পতাকা (আকার ৬.৩ × ৪.২ মিটার)।


title: ভারতের জাতীয় পতাকা

text: ২০০২ সালের পূর্বাবধি ভারতের সাধারণ নাগরিকবৃন্দ জাতীয় ছুটির দিনগুলি ছাড়া অন্য সময়ে জাতীয় পতাকা উড্ডয়নের অধিকারী ছিলেন না। শিল্পপতি নবীন জিন্দাল পতাকাবিধি ভঙ্গ করে তাঁর কার্যালয় ভবনের শীর্ষে জাতীয় পতাকা উড্ডয়ন করলে পতাকাটি বাজেয়াপ্ত হয় এবং তাঁকে সতর্ক করে দেওয়া হয় যে এই ধরনের বিধি ভঙ্গ করলে তাঁর বিরুদ্ধে আইনি ব্যবস্থা নেওয়া হতে পারে। জিন্দাল দিল্লি হাইকোর্টে একটি জনস্বার্থ মামলা দায়ের করেন। তাঁর বক্তব্য ছিল, পূর্ণ মর্যাদা ও যথাযথ ব্যবহারবিধি অনুসরণ করে জাতীয় পতাকা উড্ডয়ন তাঁর নাগরিক অধিকারের মধ্যে পড়ে; কারণ এটি দেশের প্রতি তাঁর ভালবাসা ব্যক্ত করার একটি উপায়। মামলাটি সুপ্রিম কোর্টের হস্তান্তরিত হলে সর্বোচ্চ আদালত ভারত সরকারকে এই বিষয়টি পর্যালোচনার জন্য একটি কমিটি স্থাপনের নির্দেশ দেন। কেন্দ্রীয় ক্যাবিনেট জাতীয় পতাকাবিধি সংস্কার করেন এবং ২০০২ সালের ২৬ জানুয়ারি থেকে সংশোধিত বিধি চালু হয়। এই নতুন পতাকাবিধি অনুযায়ী মর্যাদা, গৌরব ও সম্মান অক্ষুন্ন রেখে যে কোনো নাগরিক বছরের যে কোনো দিনই জাতীয় পতাকা উত্তোলন করতে পারেন।


title: ভারতের জাতীয় পতাকা

text: অন্যদিকে ভারতীয় সংঘ বনাম যশোবন্ত শর্মা মামলায় পরিষ্কার জানিয়ে দেওয়া হয়, জাতীয় পতাকাবিধি বিধিবদ্ধ আইন না হলেও এই বিধির বিধিনিষেধগুলি জাতীয় পতাকার গৌরবরক্ষার্থে অবশ্য পালনীয়। জাতীয় পতাকা উড্ডয়নের অধিকার পরম অধিকার নয়; এটি অর্জিত অধিকার এবং সংবিধানের ৫১ ক ধারা অনুযায়ী এটি মান্য করা উচিত।


title: ভারতের জাতীয় পতাকা

text: ভারতীয় আইন অনুসারে জাতীয় পতাকার ব্যবহার সর্বদা "মর্যাদা, আনুগত্য ও সম্মান" ("dignity, loyalty and respect") সহকারে হওয়া উচিত। "প্রতীক ও নাম (অপব্যবহার রোধ) আইন, ১৯৫০" ("The Emblems and Names (Prevention of Improper Use) Act, 1950") অনুসারে জারি করা "ভারতীয় পতাকা বিধি – ২০০২" ("Flag Code of India – 2002") পতাকার প্রদর্শনী ও ব্যবহার সংক্রান্ত যাবতীয় নির্দেশিকা বহন করে। সরকারি বিধিতে বলা হয়েছে, জাতীয় পতাকা কখনই মাটি বা জল স্পর্শ করবে না; এটিকে টেবিলক্লথ হিসেবে বা কোনো প্লাটফর্মের সম্মুখে আচ্ছাদন হিসেবে ব্যবহার করা চলবে না; জাতীয় পতাকা দিয়ে কোনো মূর্তি, নামলিপি বা শিলান্যাস প্রস্তর আবরিত করা যাবে না ইত্যাদি। ২০০৫ সাল পর্যন্ত জাতীয় পতাকা বস্ত্র, উর্দি বা সাজপোষাক হিসেবে ব্যবহার করা যেত না। ২০০৫ সালের ৫ জুলাই সরকার পতাকাবিধি সংশোধন করে বস্ত্র বা উর্দি হিসেবে ব্যবহার করার অনুমতি প্রদান করেন। যদিও নিম্নাবরণ বা অন্তর্বাস হিসেবে জাতীয় পতাকা ব্যবহারের উপর নিষেধাজ্ঞা বহাল থাকে। এছাড়াও বালিশের কভার বা গলায় বাঁধার রুমালে জাতীয় পতাকা বা অন্য কোনো প্রতীকচিহ্ন অঙ্কণ করা নিষিদ্ধ। ইচ্ছাকৃতভাবে উলটো অবস্থায় পতাকা উত্তোলন, কোনো তরলে ডোবানো বা উত্তোলনের আগে ফুলের পাপড়ি ছাড়া অন্য কিছু তাতে বাঁধা বা পতাকাগাত্রে কোনো কিছু লেখাও নিষিদ্ধ।


title: ভারতের জাতীয় পতাকা

text: জাতীয় পতাকার ব্যবহার ও প্রদর্শনী সংক্রান্ত একাধিক প্রথা অনুসৃত হয়ে থাকে। বহির্দ্বারে আবহাওয়া ব্যতিরেকে সূর্যোদয়ের সময় পতাকা উত্তোলিত হয় এবং সূর্যাস্তের সময় তা নামিয়ে ফেলা হয়। বিশেষ বিশেষ ক্ষেত্রে সরকারি ভবনে রাতেও জাতীয় পতাকা উড্ডয়নের রীতি আছে।


title: ভারতের জাতীয় পতাকা

text: জাতীয় পতাকা কখনই উলটো অবস্থায় বর্ণনা করা, প্রদর্শিত করা, বা উত্তোলন করা অনুচিত। প্রথা অনুসারে পতাকাটিকে ৯০ ডিগ্রির বেশি আবর্তিত করা যায় না। কোনো ব্যক্তি যেন পতাকাকে উপর থেকে নিচে ও বাঁদিক থেকে ডান দিকে বইয়ের পাতার মতো "পড়তে" পারেন এবং আবর্তিত হওয়ার পরও যেন এই বৈশিষ্ট্যের ব্যতয় না হয়। ছেঁড়া বা নোংরা অবস্থায় পতাকার প্রদর্শনী অপমানজনক। পতাকাদণ্ড বা উত্তোলন রজ্জুর ক্ষেত্রেও একই নিয়ম প্রযোজ্য; এগুলিকেও যথাযথভাবে ব্যবহার করতে হয়।


title: ভারতের জাতীয় পতাকা

text: কোনো পোডিয়ামের পশ্চাত-দেওয়ালে দুটি পরস্পর অভিমুখী পতাকাদণ্ডে গেরুয়া ডোরাটি উপরে রেখে আনুভূমিকভাবে পতাকাদুটিকে পূর্ণ প্রসারিত অবস্থায় প্রদর্শিত করতে হবে। ক্ষুদ্রাকার পতাকাদণ্ডে পতাকা প্রদর্শিত করলে দণ্ডটিকে দেওয়ালে কৌণিকভাবে স্থাপন করে তাকে রুচিসম্মতভাবে ঝোলাতে হবে। পরস্পর আড়াআড়ি দুটি পতাকাদণ্ডের উপর দুটি জাতীয় পতাকা একত্রে প্রদর্শিত হলে দণ্ডদুটির অভিমুখ পরস্পরের দিকে রাখতে হবে এবং পতাকাদুটি পূর্ণ প্রসারিত অবস্থায় প্রদর্শিত করতে হবে। জাতীয় পতাকা টেবিল, লেকটার্ন, পোডিয়াম বা ভবনের আচ্ছাদনরূপে ব্যবহার করা নিষিদ্ধ। এমনকি প্রদর্শনীর খাতিরে রেলিং-এ ঝোলানোও নিষিদ্ধ।


title: ভারতের জাতীয় পতাকা

text: বহির্দ্বারে অন্যান্য দেশের জাতীয় পতাকার সঙ্গে একযোগে প্রদর্শিত হওয়ার সময় পতাকা উড্ডয়নের একাধিক রীতি অনুসৃত হয়। বিশেষভাবে দৃষ্টি রাখা হয় পতাকার সম্মানের প্রতি। এর অর্থ লাতিন বর্ণমালা অনুযায়ী বর্ণানুক্রমে যখন একাধিক দেশের জাতীয় পতাকা প্রদর্শিত হয় তখন অন্যান্য পতাকার ডানদিকে (দর্শকের বাঁদিকে) রাখা হয় জাতীয় পতাকাকে। সকল পতাকা যেন সম আকারের এবং কোনো পতাকা যেন ভারতীয় পতাকার চেয়ে বড় না হয়, সেদিকে দৃষ্টি রাখা হয়। প্রত্যেক দেশের পতাকা পৃথক পৃথক পতাকাদণ্ডে থাকে। একই দণ্ডে একটি পতাকার তলায় অন্য একটি পতাকার প্রদর্শনী নিষিদ্ধ। অনুমতিক্রমে স্বাভাবিক দেশভিত্তিক বর্ণানুক্রমিক পতাকার সারির শুরুতে ও শেষে ভারতের পতাকা রাখা যায়। যদি আবদ্ধ বৃত্তে একাধিক জাতীয় পতাকার প্রদর্শনী করতে হয়, তবে বৃত্তটি ভারতের পতাকা দিয়ে ঘড়ির কাঁটার অভিমুখে শুরু করতে হয়; অন্যান্য পতাকা ভারতীয় পতাকার পরে থাকবে এবং শেষ পতাকাটি ভারতীয় পতাকার শেষে থাকে। ভারতের জাতীয় পতাকা সর্বাগ্রে উত্তোলিত ও সর্বশেষে অবনমিত হয়।


title: ভারতের জাতীয় পতাকা

text: পরস্পর আড়াআড়িভাবে অন্য জাতীয় পতাকার সঙ্গে প্রদর্শিত হওয়ার সময় ভারতের জাতীয় পতাকা সম্মুখভাগে ও অন্য পতাকার ডানদিকে (দর্শকের বাঁদিকে) স্থাপিত হয়। অবশ্য রাষ্ট্রসংঘের পতাকার ক্ষেত্রে জাতীয় পতাকার উভয় দিকেই রাখা যায়। সাধারণভাবে সম্মুখ অভিমুখে সর্ব দক্ষিণে জাতীয় পতাকা উড্ডয়নের রীতি আছে।


title: ভারতের জাতীয় পতাকা

text: কর্পোরেট পতাকা বা বিজ্ঞাপন ব্যানার জাতীয় অন্যান্য পতাকার সঙ্গে একযোগে প্রদর্শিত করতে হলে, পতাকাবিধি অনুযায়ী, পতাকাগুলিকে পৃথক পৃথক দণ্ডে স্থাপন করার নিয়ম আছে; ভারতের জাতীয় পতাকা সে ক্ষেত্রে এগুলির মধ্যস্থলে অথবা দর্শকের দৃষ্টি থেকে সর্ববামে অথবা পতাকামণ্ডলীতে অন্য পতাকার তুলনায় অন্তত এক পতাকা-প্রস্থ উচ্চতায় প্রদর্শিত হয়। জাতীয় পতাকার দণ্ড এই মণ্ডলীতে সবার আগে থাকে। যদি একই পতাকাদণ্ডে সব কটি পতাকা প্রদর্শিত করতে হয়, তবে জাতীয় পতাকা সবার উপরে থাকে। অন্যান্য পতাকার সঙ্গে শোভাযাত্রাকালে বাহিত হলে, জাতীয় পতাকা শোভাযাত্রার সম্মুখে অথবা সমাভিমুখী পতাকার সারিতে বাহিত হলে শোভাযাত্রার দক্ষিণে অবস্থান করে।


title: ভারতের জাতীয় পতাকা

text: কোনো সভাকক্ষে সভানুষ্ঠান বা অন্য কোনো প্রকার অন্তর্দ্বার জনসমাবেশের সময় বিধি অনুসারে পতাকাটিকে ডান দিকে (দর্শকের বাঁদিকে) রাখতে হয়। অর্থাৎ, সভাকক্ষে বক্তার পাশে প্রদর্শিত করতে হলে এটিকে বক্তার ডানদিকে রাখতে হয়। অন্য সময় এটিকে শ্রোতার ডানদিকে রাখতে হয়।


title: ভারতের জাতীয় পতাকা

text: পতাকাটির গেরুয়া রং শীর্ষে রেখে পূর্ণ প্রসারিত অবস্থায় প্রদর্শিত করতে হয়। পোডিয়ামের পশ্চাদস্থ দেওয়ালে লম্বভাবে প্রদর্শিত করতে হলে গেরুয়া ডোরাটিকে দর্শকদের দৃষ্টি অনুযায়ী বাঁদিকে রাখতে হয়; এবং পতাকারজ্জুটিকে শীর্ষে স্থাপিত হতে হয়।


title: ভারতের জাতীয় পতাকা

text: অন্য পতাকার সঙ্গে কোনো শোভাযাত্রা বা কুচকাওয়াজে বাহিত হলে জাতীয় পতাকাকে অন্য পতাকার ddaডান দিকে বা সর্বমধ্যে একাকী রাখতে হয়। মূর্তি, স্মৃতিস্তম্ভ বা নামলিপি উন্মোচনের অঙ্গ হিসেবে এটি ব্যবহার করা যায় না। জাতীয় পতাকা দিয়ে কিছু ঢাকাও বারণ। পতাকার সম্মানের অঙ্গ হিসেবে কোনো ব্যক্তি বা বস্তুর সামনে একে অবনত করা যায় না। রেজিমেন্টাল পতাকা বা প্রাতিষ্ঠানিক পতাকা সম্মান প্রদর্শনের অঙ্গ হিসেবে অবনত করা হয়ে থাকে।


title: ভারতের জাতীয় পতাকা

text: পতাকা উত্তোলন বা অবনমন অনুষ্ঠানের সময়, অথবা কুচকাওয়াজ বা রিভিউয়ের সময়, উপস্থিত ব্যক্তিসকলকে পতাকার দিকে মুখ করে উঠে দাঁড়াতে হয়। উর্দিধারী ব্যক্তিদের যথাবিধি অভিবাদন জানাতে হয়। পতাকার সারিতে বাহিত হলে উপস্থিত ব্যক্তিবর্গকে পতাকাটি পার হওয়ার সময় উঠে দাঁড়িয়ে সম্মান বা অভিবাদন জানাতে হয়। কোনো পদাধিকারী মস্তকাবরণ ছাড়াই অভিবাদন গ্রহণ করতে পারেন। জাতীয় সংগীত বাদনের পরই পতাকা অভিবাদন অনুষ্ঠিত হয়।


title: ভারতের জাতীয় পতাকা

text: কেবলমাত্র রাষ্ট্রপতি, উপরাষ্ট্রপতি, প্রধানমন্ত্রী, রাজ্যপাল ও লেফট্যানেন্ট গভর্নরগণ, মুখ্যমন্ত্রীগণ, ক্যাবিনেট মন্ত্রীগণ ও ভারতীয় সংসদ ও রাজ্য বিধানসভার জুনিয়র ক্যাবিনেট সদস্যগণ, লোকসভা ও রাজ্য বিধানসভার অধ্যক্ষগণ, রাজ্যসভা ও রাজ্য বিধানপরিষদের চেয়ারম্যানগণ, সুপ্রিম কোর্ট ও হাইকোর্টের বিচারপতিগণ এবং সেনাবাহিনী, বিমানবাহিনী ও নৌবাহিনীর ফ্ল্যাগ-র‌্যাঙ্ক আধিকারিকবৃন্দই নিজেদের যানবাহনে জাতীয় পতাকা উড্ডয়নের অধিকারী। তাঁরা যখনই প্রয়োজন বোধ করেন তখনই তাঁদের গাড়িতে জাতীয় পতাকা উড্ডয়ন করতে পারেন। এ ক্ষেত্রে পতাকাটি একটি পতাকাদণ্ডে গ্রথিত থাকে। দণ্ডটি বনেটের সম্মুখ-মধ্যভাগে অথবা গাড়ির সম্মুখ-দক্ষিণভাবে দৃঢ়ভাবে আবদ্ধ থাকে। যখন সরকারি গাড়িতে কোনো বিদেশি পদাধিকারী ভ্রমণ করেন, তখন তাঁর দেশের পতাকা গাড়ির সম্মুখ-বামে ও ভারতের জাতীয় পতাকা গাড়ির সম্মুখ-দক্ষিণে প্রদর্শিত হয়।


title: ভারতের জাতীয় পতাকা

text: রাষ্ট্রপতি, উপরাষ্ট্রপতি বা প্রধানমন্ত্রী বিদেশ সফরে গেলে তাঁদের বিমানে জাতীয় পতাকা উড্ডয়ন করা হয়। যে দেশে ভ্রমণ করা হচ্ছে, সেই দেশের জাতীয় পতাকাও বিমানে উড্ডয়ন করা হয়। তবে মধ্যপথে অন্য কোনো দেশেও অবতীর্ণ হলে সৌজন্য স্মারক হিসেবে সেই দেশের জাতীয় পতাকাও উড্ডয়নের রীতি আছে। রাষ্ট্রপতি দেশের মধ্যে কোথাও সফরে গেলে বিমানের যে দিক দিয়ে ওঠেন ও অবতরণ করেন সেদিকে জাতীয় পতাকা প্রদর্শিত হয়। রাষ্ট্রপতি যখন বিশেষ ট্রেনে দেশের মধ্যে কোথাও সফর করেন, তখন ড্রাইভারের ইঞ্জিন থেকে যে স্টেশন-প্ল্যাটফর্ম থেকে ট্রেন ছেড়ে যাচ্ছে সেই দিকে মুখ করে জাতীয় পতাকা প্রদর্শিত হয়। বিশেষ ট্রেনটি যখন নিশ্চল অবস্থায় থাকে বা কোনো স্টেশনে থামার জন্য প্রবেশ করে কেবল তখনই জাতীয় পতাকা প্রদর্শিত হয়।


title: ভারতের জাতীয় পতাকা

text: কেবলমাত্র রাষ্ট্রপতির নির্দেশিকা অনুসারেই শোকের চিহ্ন হিসেবে জাতীয় পতাকা অর্ধনমিত রাখার রীতি আছে; রাষ্ট্রপতি সেক্ষেত্রে শোককালীন সময়সীমাও নির্ধারিত করে দেন। অর্ধনমিত করার আগে পতাকাটি একবার পূর্ণ উত্তোলিত করা হয়। আবার সূর্যাস্তের সময় অবনমিত করার আগেও একবার পূর্ণ উত্তোলিত করে তারপর অবনমিত করা হয়। কেবলমাত্র জাতীয় পতাকাই অর্ধনমিত করা হয়; অন্যান্য পতাকা স্বাভাবিক উচ্চতায় থাকে।


title: ভারতের জাতীয় পতাকা

text: রাষ্ট্রপতি, উপরাষ্ট্রপতি ও প্রধানমন্ত্রীর মৃত্যুতে সারা দেশে জাতীয় পতাকা অর্ধনমিত রাখা হয়। লোকসভার অধ্যক্ষ ও সুপ্রিম কোর্টের প্রধান বিচারপতির মৃত্যুতে দিল্লিতে এবং কোনো কেন্দ্রীয় ক্যাবিনেট মন্ত্রীর মৃত্যুতে দিল্লি ও রাজ্য রাজধানীতে জাতীয় পতাকা অর্ধনমিত রাখা হয়। রাষ্ট্রমন্ত্রীদের মৃত্যুতে দিল্লিতে অর্ধনমিত রাখা হয়। রাজ্যপাল, লেফট্যানেন্ট গভর্নর ও রাজ্যের মুখ্যমন্ত্রীদের মৃত্যুতে সংশ্লিষ্ট রাজ্যে জাতীয় পতাকা অর্ধনমিত রাখা হয়।


title: ভারতের জাতীয় পতাকা

text: অপরাহ্নে কোনো পদাধিকারীর মৃত্যুসংবাদ এসে পৌঁছলে যদি পরদিন সূর্যোদয়ের আগে অন্ত্যেষ্টি সম্পন্ন না হয় তবে পরদিন থেকে জাতীয় পতাকা উপরে উল্লিখিত স্থানকাল অনুসারে অর্ধনমিত থাকে। অন্ত্যেষ্টি স্থলেও জাতীয় পতাকা অর্ধনমিত রাখা হয়।


title: ভারতের জাতীয় পতাকা

text: প্রজাতন্ত্র দিবস, স্বাধীনতা দিবস, গান্ধী জয়ন্তী ও জাতীয় সপ্তাহ (৬-১৩ এপ্রিল), রাজ্যের প্রতিষ্ঠাদিবস বা ভারত সরকার নির্ধারিত অন্য কোনো জাতীয় উৎসবের দিন কেবলমাত্র মৃতের শরীর যে ভবনে রক্ষিত থাকে সেই ভবন ছাড়া অন্য কোথাও অর্ধনমিত থাকে না। এই ক্ষেত্রে শরীর ভবন থেকে অপসৃত হলে পতাকা পূর্ণ উত্তোলিত করা হয়।


title: ভারতের জাতীয় পতাকা

text: কোনো স্বতন্ত্র ক্ষেত্রে স্বরাষ্ট্র মন্ত্রকের নির্দেশ অনুসারে বিদেশি পদাধিকারীর মৃত্যুতে রাষ্ট্রীয় শোক পালন করা যেতে পারে। যদিও, কোনো বিদেশি রাষ্ট্রের রাষ্ট্রপ্রধান বা সরকারপ্রধানের মৃত্যুর পরে উপরে উল্লিখিত দিনগুলিতে ভারতীয় দূতাবাস জাতীয় পতাকা উত্তোলিত করতে পারে।


title: ভারতের জাতীয় পতাকা

text: রাষ্ট্রীয়, সামরিক বা কেন্দ্রীয় আধাসামরিক বাহিনীর অন্ত্যেষ্টিতে মৃতদেহ বা কফিনের উপর আচ্ছাদিত করা হয়। গেরুয়া রংটি মৃতদেহ বা কফিনের উপর দিকে থাকে। তবে পতাকাটি কবরস্থ বা চিতায় ভষ্ম করা যায় না।


title: ভারতের জাতীয় পতাকা

text: জাতীয় পতাকা ক্ষতিগ্রস্থ হলে বা নোংরা হলে, এটিকে ফেলে দেওয়া বা অমর্যাদার সহিত নষ্ট করা যায় না। এটিকে লোকচক্ষুর অন্তরালে পুড়িয়ে বা পতাকার মর্যাদার সঙ্গে সামঞ্জস্যপূর্ণ অন্য কোনো পন্থায় নষ্ট করা হয়ে থাকে। এছাড়াও গঙ্গায় বিসর্জন দিয়ে বা সসম্মানে কবরস্থ করেও এটি বিনষ্ট করা যেতে পারে।


title: জাপানের জাতীয় পতাকা

text: জাপানের জাতীয় পতাকা, জাপানি ভাষায় "নিশোকি" (Nisshōki, 日章旗 "সূর্য পতাকা") বা "হিনোমারু" (Hinomaru, 日の丸 "সূর্য চাকতি") নামে পরিচিত। পতাকায় সাদা পটভূমির উপর মাঝে লাল চাকতি (উদীয়মান সূর্যের প্রতিনিধিত্বকারী) পতাকার প্রধান বৈশিষ্ট্য। উপকথা অনুসারে এর মূল প্রোথিত আছে, যখন ত্রয়োদশ শতাব্দীতে মঙ্গোলরা জাপান আক্রমণ করে। বৌদ্ধ ভিক্ষু নিচিরেন (Nichiren) তৎকালীন জাপানের সম্রাট, যাকে সূর্য দেবী আমাতেরাসুর (Amaterasu) বংশধর মনে করা হতো, তাকে সূর্য খচিত পতাকা প্রস্তাব করার কথা ছিল। এছাড়া ১২শ শতকে টায়রা (Taira) ও মিনামোতো (Minamoto) গোষ্ঠী দ্বন্দের সময় সামুরাইরা ভাঁজবিশিষ্ট পাখার উপর সূর্যের চাকতির প্রতীক ব্যবহার করেছিল বলে জানা যায়। ১৫শ শতক ও ১৬শ শতকে সেংওকু ("যুদ্ধ কবলিত রাষ্ট্র") সময়কালে সামরিক পতাকা হিসাবে ব্যবহৃত হয়। পশ্চিমাদের সাথে বাণিজ্য সম্পর্ক শুরুর পরপরই ১৮৫৪ সালের ৭ই আগস্ট জাপানি জাহাজে ওড়ানোর জন্য আনুষ্ঠানিক পতাকা "হিনোমারু" নির্বাচন করা হয়।


title: জাপানের জাতীয় পতাকা

text: ১৮৬৮ সালে মিইজি পুনর্বহালকালীন (Meiji Restoration) সময়ে, জাতীয় পতাকার জন্য সূর্য চাকতির নকশা গ্রহণ করা হয়। ১৮৭০ সালের ২৭শে জানুয়ারি ঘোষনা নং-৫৭ এর মাধ্যমে অসামরিক পতাকা হিসাবে নির্বাচিত করা হয়। ১৯৯৯ সালের ১৩ই আগস্ট জাপানের জাতীয় পতাকা ও সঙ্গীত বিষয়ক আইনের ঘোষণা নং-১২৭ অনুযায়ী জাতীয় পতাকা হিসাবে নির্বাচিত করা হয়। একই সাথে পতাকার অলঙ্করণ নিশ্চিত করা হয়- পতাকার উচ্চতা:প্রশস্ত অনুপাত হবে ২:৩, চাকতিটি পতাকার কেন্দ্রে থাকবে এবং এর ব্যাস হবে পতাকার উচ্চতার তিন পঞ্চমাংশ।


title: ইউনিক্স-সদৃশ

text: ইউনিক্স সদৃশ্য (কখনো সংক্ষেপে *nix বলা হয়ে থাকে) অপারেটিং সিস্টেম হল এমন একটি সিস্টেম যেটি আংশিক বা সম্পূর্ণরূপে ইউনিক্স এর মত আচরণ করে। তবে এটি বাধ্যতামূলক নয় যে এর বৈশিষ্টসমূহ সিঙ্গেল ইউনিক্স বৈশিষ্ট্যাবলীর সাথে এর মিল থাকলে হবে অথবা অনুমোদিত হতে হবে।


title: ইউনিক্স-সদৃশ

text: কিধরনের বৈশিষ্ট থাকলে একটি অপারেটিং সিস্টেমকে "ইউনিক্স সাদৃশ্য" বলা যাবে তার নির্দিষ্ট কোন মান দন্ড নেই। বৈশিষ্টসমূহ নির্ধারণে বিভিন্ন সময় মতামতের ভিন্নতা দেখা গিয়েছে।


title: ইউনিক্স-সদৃশ

text: ডেভলপাররা এখানে ফ্রি এবং ওপেনসোর্স অপারেটিং সিস্টেম অন্তর্ভুক্ত করতে পারেন। বেল ল্যাবস এ তৈরী করা ইউনিক্সের সাথে সাদৃশ্যপূর্ণ বৈশিষ্ট অন্তর্ভুক্ত করা হতে পরে। বাণিজ্যিক, মালিকানাধিন অথবা ইউনিক্স সোর্স কোড লাইসেন্স সহ বিভিন্ন পদ্ধতিতে এই অন্তর্ভুক্তির কাজ করা যেতে পারে। এরফলে এই ধরনের অপারেটিং সিস্টেম সমূহকে "ইউনিক্স সদৃশ্য" বলা যেতে পারে এবং সেখানে "ইউনিক্স" ট্রেডমার্ক ব্যবহার করা যাবে।


title: ইউনিক্স-সদৃশ

text: সমূর্ণরূপে ফ্রি এবং ওপেন সোর্স উদাহারণ সমূহ ফ্রিনিক্স নামে পরিচিত।


title: লিনাক্স কার্নেল

text: লিনাক্স কার্নেল () একটি ওপেন সোর্স মনোলিথিক ইউনিক্স-সদৃশ কম্পিউটার অপারেটিং সিস্টেম কার্নেল। লিনাক্স পরিবারের অপারেটিং সিস্টেমগুলো এ কার্নেলের উপর ভিত্তি করে নির্মিত অপারেটিং সিস্টেম হিসাবে ব্যবহার করে, এবং ঐতিহ্যবাহী কম্পিউটার সিস্টেম যথা-ব্যক্তিগত কম্পিউটার এবং সার্ভার(লিনাক্স ডিস্ট্রিবিউশন) হিসাবে, ও বিভিন্ন এম্বেডেড যন্ত্র যেমন রাউটার, বেতার এক্সেস পয়েন্ট, পিবিএক্স, সেটটপ বক্স, স্মার্ট টিভি উভয়েই লিনাক্স কার্নেল ব্যবহার করা হয়েছে। অ্যানড্রয়েড অপারেটিং সিস্টেম লিনাক্স কার্নেল কর্তৃক সরবরাহকৃত সেবা ব্যবহার করে। যখন ডেস্কটপ কম্পিউটারে এ কার্নেলের ব্যবহারের পরিমাণ স্বল্প, লিনাক্স-ভিত্তিক অপারেটিং সিস্টেম মোবাইল থেকে মেইনফ্রেমসহ প্রায় কম্পিউটিঙের প্রতিটা বিভাগে নেতৃত্ব দিচ্ছে। , সবচেয়ে শক্তিশালী ৫০০টি সুপারকম্পিউটারের সবগুলোই লিনাক্স ব্যবহার করে।


title: লিনাক্স কার্নেল

text: নিজের ব্যক্তিগত কম্পিউটারে ব্যবহারের জন্যে কোন প্রকার আন্তঃপ্ল্যাটফরম উদ্দেশ্য ছাড়াই লিনুস তোরভাল্দ্‌স কতৃক ১৯৯১ সালে প্রথম লিনাক্স কার্নেল নির্মিত হয়। কিন্তু সে সময় থেকে এটি বিশাল সংখ্যার কম্পিউটার স্থাপত্যকে সাপোর্ট দিয়ে এসেছে, এ সংখ্যা যেকোন কার্নেল বা অপারেটিং সিস্টেম থেকে বেশি। ডেভলপার ও ব্যবহারকারীদের লিনাক্স কার্নেল আকর্ষণ করতে লাগলো, যারা পরবর্তীতে এটিকে অন্যান্য ফ্রি সফটওয়্যার প্রকল্পের, উল্লেখযোগ্যভাবে গ্নু অপারেটিং সিস্টেমের, ভিত্তি হিসাবে গ্রহণ করেছে। লিনাক্স কার্নেল প্রায় ১,২০০ কোম্পানি থেকে ১২,০০০ ডেভলপারের অবদানে গড়ে উঠেছে।


title: লিনাক্স কার্নেল

text: লিনাক্স কার্নেল এপ্লিকেশন প্রোগ্রামিং ইন্টারফেস, যেটার মাধ্যমে ব্যবহারকারী প্রোগ্রাম কার্নেলের সাথে যোগাযোগ করে, বেশ স্টেবল হতে হয় যাতে ইউজারস্পেস প্রোগ্রাম না ভাঙ্গে। কার্নেলের ফাংশনালিটির অংশ হিসাবে, ডিভাইস ড্রাইভার হার্ডওয়্যার নিয়ন্ত্রণ করে, এবং মেইনলাইন্ড ডিভাইস ড্রাইভারও বেশ স্টেবল হয়। যাইহোক, কার্নেল এবং লোডেবল কার্নেল মড্যুলের(এল.কে.এম.) মধ্যকার ইন্টারফেস অন্যান্য সব অপারেটিং সিস্টেম ও কার্নেলের মত ডিজাইনে অত বেশি স্টেবল হয় না।


title: লিনাক্স কার্নেল

text: বিশ্বব্যাপী একঝাঁক ডেভলপার কর্তৃক উন্নয়নকৃত লিনাক্স কার্নেল ফ্রি ও ওপেন সোর্স সফটওয়্যারের একটা জ্বলন্ত উদাহরণ, এবং এটা ৬ বছরের অধিক ধরে সাপোর্ট করা হয়। লিনাক্স কার্নেল মেইলিং লিস্ট(এলকেএমএল)-এ দৈনন্দিন ডেভেলপমেন্ট আলোচনা হয়। লিনাক্স কার্নেল গ্নু জেনারেল পাবলিক লাইসেন্স ২য় সংস্করণের অধীনে নিবন্ধিত হয়েছে।


title: লিনাক্স কার্নেল

text: এপ্রিল ১৯৯১ সালে, লিনুস তোরভাল্দ্‌স যখন হেলসিংকি বিশ্ববিদ্যালয়ে ২১ বছর বয়সী কম্পিউটার বিজ্ঞানের ছাত্র, একটি অপারেটিং সিস্টেমের জন্য খুব সাধারণ কিছু আইডিয়া নিয়ে কাজ করছিলেন তিনি। ইনটেল ৮০৩৮৬ এসেম্ভলি ভাষায় একটি টাস্ক সুইচার ও একটি টার্মিনাল ড্রাইভার দিয়ে শুরু করলেন কাজ।


title: লিনাক্স কার্নেল

text:
এরপরে অনেকগুলো লোক এ প্রকল্পের কোডে অবদান রাখেন। প্রথমদিকে মিনিক্স কম্যুনিটি লিনাক্স কার্নেলে তাদের কোড ও ধারণা রাখেন। সেসময়ে গ্নু প্রকল্প এমন কিছু উপাদান সৃষ্টি করেছিলো যা একটি
ফ্রি অপারেটিং সিস্টেমের জন্যে প্রয়োজন, কিন্তু তাদের নিজস্ব কার্নেল গ্নু হার্ডও ছিলো অপূর্ণ ও অনুপস্থিত। বিএসডি অপারেটিং সিস্টেম তখনও নিজেদের আইনি দায় থেকে মুক্ত করতে পারেনি । পূর্ববর্তী সংস্করণসমূহের সীমাবদ্ধ কার্যকারিতা সত্তেও লিনাক্স দ্রুত উন্নয়নকারী ও ব্যবহারকারী অর্জন করে।


title: লিনাক্স কার্নেল

text: সেপ্টেম্বর ১৯৯১ এর দিকে ফিনীয় বিশ্ববিদ্যালয় ও গবেষণা নেটওয়ার্কের এফটিপি সার্ভারে (ftp.funet.fi) লিনাক্স কার্নেলের সংস্করণ ০.০১ মুক্তি ফেলো। এর সর্বমোট ১০,২৩৯ লাইন সোর্স কোড ছিলো। ৫ অক্টোনর ১৯৯১ সালে লিনাক্স কার্নেল সংস্করণ ০.০২ বের হলো।


title: লিনাক্স কার্নেল

text: ডিসেম্বর ১৯৯১ সালে লিনাক্স কার্নেল সংস্করণ ০.১১ মুক্তি পেলো। এটিই ছিলো প্রথম সেলফ হোস্টকৃত সংস্করণ যেহেতু এটি একই কার্নেল সংস্করণ চলা কম্পিউটার কর্তৃক কম্পাইল করা যেতো। যখন তোরভালদস সংস্করণ ০.১২ মুক্তি দিলেন, তিনি নিজের বানানো লাইসেন্সের বদলে গ্নু জেনারেল পাবলিক লাইসেন্স (জিপিএল) গ্রহণ করলেন, তবে বাণিজ্যিক পুনঃবিতরণ ছিলো অননুমোদিত।


title: লিনাক্স কার্নেল

text: ১৯ জানুয়ারি ১৯৯২ সালে সংবাদগোষ্ঠী "alt.os.linux" -এ প্রথম পোস্ট দাখিল করা হলো। ৩১ মার্চ ১৯৯২ সালে সংবাদগোষ্ঠীটির নাম পরিবর্তন করে রাখা হয় "comp.os.linux"।


title: লিনাক্স কার্নেল

text: এক্স উইন্ডো সিস্টেম লিনাক্সে পোর্ট করা হলো, তাই লিনাক্স সংস্করণ ০.৯৫ ছিলো এক্স চালাতে সক্ষম প্রথম লিনাক্স সংস্করণ। ০.১x সংস্করণ ক্রম থেকে ০.৯x এ চলে যাওয়ায় ১.০ সংস্করণ আসন্ন বলে ধারণা করছিলো অনেকে। তবে তাদের ধারণা ভুল প্রমাণিত করে ১৯৯৩ থেকে ১৯৯৪ পর্যন্ত ০.৯৯ সংস্করণের ১৫টি উন্নয়ন সংস্করণ মুক্তি পায়।


title: লিনাক্স কার্নেল

text: ১৪ মার্চ ১৯৯৪ সালে ১,৭৬,২৫০ লাইন কোডসমেত লিনাক্স কার্নেল ১.০.০ মুক্তি পায়। মার্চ ১৯৯৫ সালে লিনাক্স কার্নেল ১.২.০ মুক্তি পায় ৩,১০,৯৫০ লাইন কোড নিয়ে।


title: লিনাক্স কার্নেল

text: লিনাক্সের ২য় সংস্করণ ৯ জুন ১৯৯৬ সালে মুক্তি পায়। এর অনুসরণে আরও দুটো প্রধান সংস্করণ ২ শিরোনামের অধীনে বের হয়:


title: লিনাক্স কার্নেল

text: ২০০৪ সাল থেকে মুক্তি প্রক্রিয়ায় পরিবর্তন আসলো। নতুন কার্নেল নিয়মিত ২-৩ মাসের অনুসূচীতে আসতে লাগলো, ২.৬.০, ২.৬.১ এভাবে ২.৬.৩৯ পর্যন্ত।


title: লিনাক্স কার্নেল

text: ২১ জুলাই ২০১১ সালে তোরভাল্দ্‌স ৩.০ সংস্করণের ঘোষণা দেন:"Gone are the 2.6. days"। ২.৬.৩৯ থেকে এটি কোন উল্লেখযোগ্য টেকনিকেল উন্নয়ন নয়, বরঞ্চ এটি লিনাক্সের ২০তম বার্ষিকীকে স্মরণ করে মুক্তি পেয়েছে। সমউ-ভিত্তিক মুক্তি প্রক্রিয়া অব্যহত থাকলো।


title: লিনাক্স কার্নেল

text: সংস্করণ ৪.১ মুক্তি পেলো জুন ২০১৫ সালে, ১৪,০০০ উন্নয়নকারীর অবদানে ১৯৫ কোটি লাইন কোড সহ।


title: লিনাক্স কার্নেল

text: মিনিক্সের স্রষ্টা অ্যানড্রিউ এস. ট্যানেবাওম ও তোরভালদসের বিতর্কের বিষয় ছিলো, লিনাক্স মাইক্রোকার্নেল না হয়ে মনোলিথিক কার্নেল কেন। বিতর্কেত শুরু হয় ১৯৯২ সালে ইউজনেট আলোচনা গ্রুপ codice_1 এ, বিষয় লিনাক্স এবং কার্নেল স্থাপত্য। ট্যানেবাওমের দাবী মনোলিথিক কার্নেল চেয়ে মাইক্রোকার্নেলসমূহ বেশি এগিয়ে ছিলো, তাই মনোলিথিক লিনাক্সও ছিলো সেকেলে। পুরোনো মনোলিথিক কার্নেলের সাথে এর তফাৎ হলো ডিভাইস ড্রাইভাসমূহ লোডেবল কার্নেল মড্যুল হিসেবে সহজে কনফিগার করা ও সেগুলো সিস্টেম চলা অবস্থায় লোড বা আনলোড হয়। ৯ মে ২০০৬ সালে বিষয়টি আবার আলোচনায় আসে ও ট্যানেবাউম এটি নিয়ে একটি অবস্থানগত বিবৃতি লিখেন।


title: লিনাক্স কার্নেল

text: লিনাক্স কার্নেল ব্যবহার করা অ্যানড্রয়েডের জনপ্রিয়তা এটাকে মোবাইল যন্ত্রের জন্যে জনপ্রিয় নির্বাচনে পরিণত করে। পূর্ববর্তী বছরসমূহ সহ ২০১৪ সালে সর্বমোট তিনশো কোটি অ্যানড্রয়েড স্মার্টফোন বিক্রি হয়েছে।


title: লিনাক্স কার্নেল

text: অনেক ভোক্তা রাউটার, গ্রথিত যন্ত্র স্মার্ট টিভি, সেট-টপ বক্স এবং ওয়েবক্যাম লিনাক্স কার্নেল ব্যবহার করে। অনেকগুলো ডেস্কটপ লিনাক্স ডিস্ট্রিবিউশন থাকলেও ব্যবহারকারী অংশ অন্য অপারেটিং সিস্টেমের তুলনায় কম।


title: লিনাক্স কার্নেল

text: বহনযোগ্য হওয়ার জন্যে ডিজাইন না করা হলেও লিনাক্স সবচেয়ে বেশি পোর্ট করা অপারেটিং সিস্টেম কার্নেল।


title: লিনাক্স কার্নেল

text: আইবিএম জিন ও চিনের সবচেয়ে দ্রুতগতির কম্পিউটার লিনাক্সে চলে। ২০১৭ সালের এক জরিপে দেখা যায়, বিশ্বের প্রথম ৫০০ দ্রুতগতির কম্পিউটার লিনাক্সের কোন না কোন সংস্করণে চলে। অ্যাপলের আইফোন-আইপডের মত যন্ত্রেও লিনাক্স পোর্ট হয়েছে। কিছু মোবাইল অপারেটিং সিস্টেম পরিবর্তিত লিনাক্স কার্নেল ব্যবহার করে। এ দলে আছে অ্যানড্রয়েড, ফায়ারফক্স ওএস, নকিয়া মায়েমো, এইচপি ওয়েবওএস, জোলা সেইলফিশ ওএস।


title: কার্নেল (কম্পিউটার বিজ্ঞান)

text: কার্নেল, () কম্পিউটার বিজ্ঞানে, অপারেটিং সিস্টেমের প্রধান উপাদান। এটি কম্পিউটার হার্ডওয়ারে সংগঠিত অ্যাপ্লিকেশন এবং প্রকৃত ডাটা প্রসেসিংয়ে একটি সেতুবন্ধন। সিস্টেমের সম্পদ ও সুবিধাসমূহের ব্যাবস্থাপনাই কার্নেলের দায়িত্ব (হার্ডওয়ার ও সফ্‌টওয়ারয়ের উপাদানগুলোর মধ্যে যোগাযোগ)। স্বাভাবিকভাবেই, অপারেটিং সিস্টেমের মূল উপাদান কার্নেল সম্পদের সর্বনিম্ন অ্যাবসট্রাকশন লেয়ার নিশ্চিত করতে পারে যা অ্যাপ্লিকেশন সফটওয়ারের কাজ করার জন্য তাকে অবশ্যই নিয়ন্ত্রণ করতে হয়।


title: কার্নেল (কম্পিউটার বিজ্ঞান)

text: কার্নেলের ডিজাইন ও প্রয়োগের ভিত্তিতে অপারেটিং সিস্টেমের কাজগুলো বিভিন্নভাবে সংগঠিত হয়। মনোলিথিক কার্নেলগুলো যেখানে অপারেটিং সিস্টেমের কর্মক্ষমতা বৃদ্ধির জন্য অপারেটিং সিস্টেমের সকল কোড একই এড্রেস স্পেসে সম্পাদনা করে সেখানে মাইক্রোকার্নেলগুলো বেশিরভাগ অপারেটিং সিস্টেমে সার্ভারের মত ইউজার স্পেসে কোডগুলো সম্পাদনা করে যাতে করে অপারেটিং সিস্টেমের নিয়ন্ত্রন ক্ষমতা এবং ভিন্নতা বাড়ানো যায়।


title: নিকোলাই লোবাচেভস্কি

text:
নিকোলাই ইভানোভিচ লোবাচেভস্কি(Никола́й Ива́нович Лобаче́вский) (ডিসেম্বর ১ , ১৭৯২ - ফেব্রুয়ারি ২৪, ১৮৫৬) প্রখ্যাত রুশ গণিতবিদ। তিনিই প্রথম ইউক্লিডীয় জ্যামিতির (Euclidean geometry) থেকে স্বতন্ত্র অপর একটি জ্যামিতিক তত্ত্বের প্রবর্তন করেন যা লোবাচেভস্কীয়
জ্যামিতি (Lobachevskian geometry) নামে প্রচলিত।


title: নিকোলাই লোবাচেভস্কি

text: নিকোলাই ইভানোভিচ লোবাচেভস্কি দরিদ্র এক সরকারি কর্মচারীর ঘরে জন্মগ্রহণ করেন। সাংসারিক অভাব অনটন সত্ত্বেও তাঁর মা তাঁদের তিন ভাইকে 'কাজান' গ্রামার স্কুলে পাঠান। সেখানে লোবাচেভস্কি ১৮০২ থেকে ১৮০৭ পর্যন্ত পড়াশুনো করেন। ১৮০৭ থেকে ১৮১১ তিনি কাটান কাজান বিশ্ববিদ্যালয়ে। ১৮১৬ সালে তিনি ঐ বিশ্ববিদ্যালয়ের অধ্যাপনার কাজে নিযুক্ত হন। তাঁর অধ্যাপনার বিষয়বস্তুর বহুমুখিতা, বৈদগ্ধ্য আর গভীর অন্তর্দৃষ্টি ছাত্রদের মধ্যে বিশেষ প্রভাব ফেলেছিল। ১৮২৭ সালে তিনি কাজান বিশ্ববিদ্যালয়ের রেক্টর পদে উন্নীত হন এবং কুড়ি বছর ধরে এই পদের দায়িত্বে থেকে বিশ্ববিদ্যালয়ের অভূতপূর্ব উন্নতিসাধন করেন।


title: নিকোলাই লোবাচেভস্কি

text: ১৮৫৬ সালের ফেব্রুয়ারি ২৪ তিনি শেষনিঃশ্বাস ত্যাগ করেন। ১৮৯৬ সালে তাঁর স্মৃতিতে কাজান শহরে একটি স্মারকস্তম্ভ স্থাপন করা হয়।


title: নিকোলাই লোবাচেভস্কি

text: A. S. Smogorzhevsky (1976) Lobachevskian Geometry (Mir Publishers, Moscow).


title: ননসেন্স ছড়া

text:
ননসেন্স ছড়া একধরনের ছড়া, যা সাধারণর কৌতুক করার জন্য লেখা হয়।
বাংলা ভাষায় সর্বপ্রথম ননসেন্স ছড়ার প্রবর্তন করেন সুকুমার রায়। পরবর্তিতে তাঁর ছেলে সত্যজিৎ রায়ও এধরনের কয়েকটি ছড়া লিখেছেন যা পরবর্তিতে তোড়ায় বাঁধা ঘোড়ার ডিম নামে গ্রন্থাকারে প্রকাশিত হয়।


title: বিনোদ বিহারী মুখোপাধ্যায়

text:
'
"বিনোদ বিহারী মুখোপাধ্যায়"' (১৯০৪ - ১৯৮০) একজন ভারতীয় শিল্পী। তিনি কলকাতার বেহালায় জন্মগ্রহণ করেন। তিনি রবীন্দ্রনাথ ঠাকুর প্রতিষ্ঠিত শান্তিনিকেতনের বিশ্ব ভারতী বিশ্ববিদ্যালয়ের শিক্ষক ছিলেন।


title: কলকাতা ফিল্ম সোসাইটি

text: কলকাতা ফিল্ম সোসাইটি হল ভারতের দ্বিতীয় ফিল্ম সোসাইটি। এটি কলকাতা শহরে অবস্থিত। ১৯৪৭ সালে সত্যজিৎ রায়, চিদানন্দ দাশগুপ্ত, আর পি গুপ্ত, বংশী চন্দ্রগুপ্ত ও অন্যান্যরা এই সোসাইটি প্রতিষ্ঠা করেন। ১৯২৫ সালে মুক্তিপ্রাপ্ত সের্গেই আইজেনস্টাইন পরিচালিত "দ্য ব্যাটেলশিপ পোটেমকিন" ছবিটি সোসাইটিতে প্রদর্শিত প্রথম চলচ্চিত্র। পরবর্তীকালে এই সোসাইটি "দেশের সবচেয়ে বেশি চলচ্চিত্র-বোদ্ধা দর্শক"দের সোসাইটি হিসেবে খ্যাতি অর্জন করে।


title: কলকাতা ফিল্ম সোসাইটি

text: কলকাতা ফিল্ম সোসাইটি ভারতের নিউ ওয়েভ সিনেমার এক গুরুত্বপূর্ণ অগ্রদূত। ভারতে ফিল্ম সোসাইটি আন্দোলন শুরু হওয়ার সময় থেকেই এই সোসাইটি বিশ্বের নানা প্রান্তের চলচ্চিত্র সাধারণ মানুষের কাছে সহজলভ্য করে তোলার কাজে নিযুক্ত।


title: দ্য টাইমস অব ইন্ডিয়া

text: দ্য টাইমস অব ইন্ডিয়া (; (TOI) হল একটি ভারতের ইংরেজী ভাষায় প্রকাশিত দৈনিক সংবাদপত্র। ২০০৮ সালে দৈনিকটি ঘোষনা করেন যে, ভারতীয় অডিট বুরো থেকে প্রত্যায়িত হয় যে বিশ্বের সবচেয়ে বেশি বিক্রিত ইংরেজী ভাষায় প্রকাশিত পত্রিকাটি ৩.১৪ মিলিয়ন পাঠক পড়ে থাকে এবং এটি বিশ্বের যে কোন ভাষার তৃতীয় বেশী বিক্রিত পত্রিকা হিসেবে মর্যাদা লাভ করে। ২০১২ সালে ইন্ডিয়ান রিডারশীপ সার্ভে (আইআরএস) অনুযায়ী, দ্য টাইমস অব ইন্ডিয়া হল বহুল পঠিত ভারতের ইংরেজী দৈনিক সংবাদপত্র এবং এটি পাঠকসংখ্যা ৭.৬৪৩ million. ভারতের দৈনিক শীর্ষ ইংরেজি পত্রিকাটি সবচেয়ে বেশী পাঠক হিসেবে মর্যাদাল লাভ করে। এটা বেনেট, কোলমেন এন্ড কোম্পানী লিমিটেড (সানু জেইন পরিবার) মালিকানাধীন এবং প্রকাশিত হয়ে থাকে।


title: দ্য টাইমস অব ইন্ডিয়া

text: "দ্য টাইমস অব ইন্ডিয়া" ১৮৩৮ সালের ৩রা নভেম্বর উদ্বোধন করা হয়। হিসাবে "দ্যা বোম্বে টাইমস এন্ড জার্নাল কমার্স" মুম্বাই,


title: দ্য টাইমস অব ইন্ডিয়া

text: মুম্বাইয়ে যেখানে এটি উদ্বোধন করা হয়।]]


title: চিদানন্দ দাসগুপ্ত

text: চিদানন্দ দাসগুপ্ত (জন্ম: ১৯২১ - মৃত্যু: ২২ মে, ২০১১) ভারতীয় চলচ্চিত্র নির্মাতা, চলচ্চিত্র সমালোচক, চলচ্চিত্র ইতিহাসবিদ এবং কলকাতা ফিল্ম সোসাইটির অন্যতম প্রতিষ্ঠাতা। তার মেয়ে অপর্ণা সেন একজন নামী চলচ্চিত্রী অভিনেত্রী এবং চলচ্চিত্র পরিচালক।


title: দ্য রিভার (১৯৫১ চলচ্চিত্র)

text: দ্য রিভার (ইংরেজিতে: The River) ১৯৫১ সালের জঁ রনোয়ার পরিচালিত একটি চলচ্চিত্র। চলচ্চিত্রটির চিত্রায়ন হয়েছিলে ভারতে এবং এ চলচ্চিত্রটির মাধ্যমে সত্যজিৎ রায় তাঁর ক্যারিয়ার শুরু করেন। তিনি এ চলচ্চিত্রে সহকারী পরিচালক হিসেবে কাজ করেন। এ চলচ্চিত্রের মাধ্যমেই সত্যজিৎ রায়ের চিত্রনাট্যকার সুব্রত মিত্রের সাথে পরিচয় হয়।


title: গিটার

text:
বাবু গীটার বা গিটার একটি বহুল পরিচিত এবং প্রচলিত বাদ্যযন্ত্র। এটি মূলত ৬টি তার বিশিষ্ট একটি বাদ্যযন্ত্র।
মূলত গীটার তিন প্রকার। যেমনঃ
এছাড়াও স্প্যানিশ গিটারের মধ্যেও প্রকারভেদ রয়েছে যেমন ক্লাসিক্যাল, এ্যাকিউস্টিক ও ইলেকট্রিক।


title: গিটার

text: এসব গীটার এ্যাকোস্টিক এবং ইলেকট্রিক (বৈদ্যুতিক) দুরকমই হতে পারে। মূলত গীটার বলতে স্প্যানিশ গীটারকেই বোঝানো হয়, যাতে ফ্রেট থাকে এবং রিদম অথবা লীডের মাধ্যমে বাজাতে হয়। হাওয়াইয়ান গীটারে স্প্যানিশ গীটারের মতো ফ্রেট থাকে না এবং একে রিদম দিয়ে বাজানো যায় না। এই গীটার বাজাতে হলে কোলের ওপর রেখে একটি স্টিলের তৈরি স্লাইডিং মেটাল বার্ এর মাধ্যমে বাজাতে হয়। বেস গিটার এক প্রকারের ইলেকট্রিক গিটার যা ৪টি তার বিশিষ্ট। বেস গীটারের তারগুলো অন্যান্য গীটারের তুলনায় অনেক মোটা হয়ে থাকে। এটির মাধ্যমে সঙ্গীতের পটের অন্তরালে একটি গম্ভীর সুরের আবহ দেয়া হয়।


title: গিটার

text: আধুনিক রক এবং মেটাল গান মূলত গীটারের উপর প্রতিষ্ঠিত।


title: গিটার

text: এ্যাকোস্টিক গীটারের অংশগুলো হল বডি(Body), সাউন্ড হোল(Sound hole), ফ্রেট বোর্ড(Fret Board), নেক(Neck), ব্র রিজ(Bridge) ও হেডস্টক(Headstock)। এর তারগুলো ধাতুর তৈরি। এ্যাকোস্টিক গীটারের শব্দ তৈরি হয় সাউন্ড হোল এর মাধ্যমে। তারের কম্পন গীটারের বডির ভেতর প্রতিধ্বনিত হয় এবং সাউন্ড হোল এর মাধ্যমে প্রকাশ পায়। কিছু এ্যাকোস্টিক গীটার রয়েছে যাদের বডির অভ্যন্তরে পিক-আপ থাকে, যা দ্বারা এমপ্লিফায়ার এর সহায়তায় এর ধ্বনিকে বর্ধিত করা যায়।


title: গিটার

text: এটি দেখতে অনেকটা এ্যাকোস্টিক গীটার এর মতই, তবে তারগুলো মূলত নাইলনের তৈরি হয়ে থাকে।


title: গিটার

text: লীড গীটারে কোনও সাউন্ড হোল থাকে না। এর সুর তৈরি হয় পিক-আপ(Pickup) এর মাধ্যমে। লীড গীটার বাজানোর জন্য এমপ্লিফায়ার(Amplifier) অত্যাবশ্যক। প্রসেসর(Processor) এর মাধ্যমে এর সুরে বিভিন্ন পরিবর্তন আনা যায়।


title: বুধ গ্রহের ভূ-তত্ত্ব

text: সামগ্রিকভাবে বুধের পৃষ্ঠতল অনেকটা চন্দ্রের মত, এতে চাঁদের মত সাগর (mare) এবং খাদ রয়েছে। এ ধরণের গঠন থেকে বোঝা যায় বুধ বিলিয়ন বিলিয়ন বছর ধরে ভূতাত্ত্বিকভাবে নিষ্ক্রিয় অবস্থায় রয়েছে। বুধের ভূ-তত্ত্ব বোঝার জন্য আমাদেরকে কেবল একটি মাহাকাশ অভিযানের উপর নির্ভর করতে হয়। এজন্য পার্থিব গ্রহসমূহের মধ্যে এটি সম্বন্ধে সবচেয়ে কম জানা গেছে। বুধের পৃষ্ঠতলীয় বিষয়সমূহ নিম্নোক্ত নামগুলোর মাধ্যমে ব্যাখ্যা করা হয়:সৃষ্টির পরপরই বুধ গ্রহে বিপুল পরিমাণ ধূমকেতু এবং গ্রহাণু আঘাত হানে। আঘাতের এই সময়টি লেট হেভি বম্বার্ডমেন্ট (late heavy bombardment) নামে পরিচিত। আজ থেকে প্রায় ৩.৮ বিলিয়ন বছর পূর্বে এই যুগের সমাপ্তি ঘটে। আঘাতের এই সময়টিতে বুধের সমগ্র ভূ-তল আক্রান্ত হয়। উপরন্তু এর কোন বায়ুমণ্ডল না থাকায় আঘাতের পরিমাণ আরও বৃদ্ধি পায়। তখন গ্রহটি আগ্নেয়ভাবে সক্রিয় ছিল। বুধের অনেকগুলো অববাহিকা যেমন ক্যালরিস অববাহিকা তখন গ্রহের ভিতর থেকে বের হয়ে আসা ম্যাগমা দ্বারা পূর্ণ ছিল। এর ফলে গ্রহে সুষম তলের সৃষ্টি হয় যা অনেকটা চাঁদের সাগরের মত।


title: বুধ গ্রহের ভূ-তত্ত্ব

text:
বুধের খাদসমূহ কয়েক কিলোমিটার থেকে কয়েকশো কিলোমিটার পর্যন্ত প্রশস্ত হয়। এখন পর্যন্ত জানা মতে সর্ববৃহৎ খাদের মধ্যে রয়েছে ক্যালরিস অববাহিকাগুলো (caloris basin)। এদের ব্যাস প্রায় ১৩০০ কিমি। তবে স্কিনাকাস অববাহিকার ব্যাস আরও বেশী, প্রায় ১৬০০ কিমি। অবশ্য মেরিনারের মাধ্যমে এগুলোর ছবি তোলা সম্ভব হয়নি। পৃথিবী থেকে তোলা ছবির ভিত্তিতে এই পরিমাপ করা হয়েছে। যে সংঘর্ষের কারণে ক্যালরিস অববাহিকাগুলো সৃষ্টি হয়েছিল সেগুলো এতটাই শক্তিশালী যে, এদের কারণে প্রচুর লাভা উদ্‌গীরণ ঘটে এবং প্রায় ২ কিমি উচ্চতা পর্যন্ত একটি ঘনকেন্দ্রিক বলয়ের সৃষ্টি হয়। সংঘর্ষ খাদগুলোকে কেন্দ্র করে এই বলয়ের সৃষ্টি হয়েছিল। ক্যালরিস অববাহিকার প্রতিপাদস্থানসমূহে একটি বৃহৎ অঞ্চলের সৃষ্টি হয় যা স্বাভাবিকের চেয়ে আলাদা। এই পর্বতসমৃদ্ধ ভূমিখণ্ডটি এ কারণে "অলৌকিক ভূমিখণ্ড" নামে সুপরিচিত। এ ধরণের ভূমিরুপ সৃষ্টির কারণ হিসেবে একটি প্রকল্পে বলা হয়েছে, সংঘর্ষের সময় সৃষ্ট অভিঘাত তরঙ্গ সমগ্র গ্রহে ছড়িয়ে পড়ে এবং যখন তারা ক্যালরিস অববাহিকার প্রতিপাদস্থানসমূহে অভিমুখে মিলিত হয় (একে অন্যের সাথে ১৮০ ডিগ্রী কোণে, যেহেতু দুটি প্রতিপাদস্থান দুই বিপরীত বিন্দুতে থাকে), তখন এত উচ্চ চাপ প্রয়োগ করে যে গ্রহের পৃষ্ঠতলে ক্ষতের সৃষ্টি হয়। অন্য একটি প্রকল্পে প্রস্তাব করা হয়েছে, ইজেক্‌টাগুলো এই অববাহিকার প্রতিপাদস্থানসমূহে মিলিত হওয়ার ফলে এ ধরণের ভূমিরুপ সৃষ্টি হয়েছে।
বুধ গ্রহের সমতল ভূমির দুইটি ভিন্ন ভিন্ন বয়স সীমা রয়েছে: অপেক্ষাকৃত কম বয়স্ক সমভূমিটিতে খাদের সংখ্যা কম। কারণ সম্ভবত এই ভূমি সৃষ্টি হয়েছে লাভা দ্বারা পূর্ববর্তী ভূমিখণ্ডগুলো আবৃত হয়ে যাওয়ার পর। সমতল ভূমিসমূহের একটি অস্বাভাবিক বিষয় হচ্ছে এদের মধ্যে আড়াআড়িভাবে বিপুল সংখ্যক সংকোচনজনিত ভাজ রয়েছে। ধারণা করা হয়, যখন গ্রহের অভ্যন্তরভাগ শীতল হচ্ছিল তখন তা সংকৃচিত হতে শুরু করে এবং এর ফলে এর পৃষ্ঠতল পুনরায় ভিন্নভাবে গঠিত হওয়ার চেষ্টা করে। এর ফলে ভাজগুলোর সৃষ্টি হয়। এই ভাজগুলো উপর থেকে খাদ বা সমভূমির চেয়ে স্পষ্টভাবে দেখা যায়। এ থেকে বোঝা যায় ভাজগুলো অপেক্ষাকৃত নবীন। সূর্য দ্বারা উত্থিত জোয়ার-ভাটার কারণে সৃষ্ট বিস্ফোটের পরিণতি হিসেবে বুধ গ্রহের পৃষ্ঠতল বিভিন্ন বাঁক নেয়। চাাঁদের প্রভাবে পৃথিবীতেও এ ধরণের বিস্ফোট ঘটে। তবে বুধের স্ফীতি পৃথিবীর চেয়ে ১৭% বেশী। চাঁদের মত বুধের পৃষ্ঠতল মহাশূন্য ওয়েদারিং প্রক্রিয়ার প্রভাবগুলো দ্বারা সম্পূর্ণভাবে আক্রান্ত হয়েছে। সৌর বায়ু এবং ক্ষুদ্র উল্কা দ্বারা বারংবার আঘাতপ্রাপ্ত হওয়ায় এর প্রতিফলন অনুপাত অন্ধকারাচ্ছন্ন হয়েছে এবং পৃষ্ঠের প্রতিফলন ধর্ম হ্রাস পেয়েছে।


title: বুধ গ্রহের ভূ-তত্ত্ব

text:
বুধ গ্রহের পৃষ্ঠতলের গড় তাপমাত্রা হচ্ছে ৪৫২ কেলভিন (৩৫৩.৯°ফারেনহাইট, ১৭৮.৯°সেলসিয়াস)। তবে এই মান স্থানভেদে ৯০ কেলভিন থেকে ৭০০ কেলভিনের মধ্যে উঠানামা করে। দেখা যাচ্ছে বুধ পৃষ্ঠের তাপমাত্রা ৬১০ কেলভিন পর্যন্ত উঠানামা করে যেখানে পৃথিবীতে পৃষ্ঠের তাপমাত্রা সর্বোচ্চ ৮০ কে পর্যন্ত উঠানামা করতে পারে। এর মূল কারণ বুধের কোন বায়ুমণ্ডল নেই। পৃথিবীর তুলনায় বুধ পৃষ্ঠে সূর্য রশ্মির তীব্রতা ৬.৫ গুণ বেশী। তবে এই সমানুপাতিক সম্পর্কের মধ্যে একটি সৌর ধ্রুবক রয়েছে যার মান ৯.১৩ কিলোওয়াট/বর্গমি.।
বুধ পৃষ্ঠের এত উচ্চ তাপমাত্রা দেখে মনে হতে পারে এতে বরফ থাকার কোন সম্ভাবনা নেই। কিন্তু আশ্চর্যজনক হলেও হলেও এটি সত্যি যে, বৃধ গ্রহে বরফ থাকতে পারে। মেরুর নিকটে অবস্থিত কিছু গভীর খাদের সমতলে সূর্য রশ্মি কখনও সরাসরি পৌঁছায় না। এতে সেখানকার তাপমাত্রা সবসময়ই পৃথিবীর গড় তাপমাত্রার চেয়ে কম থাকে। এতে বরফের সৃষ্টি হয়। পানি থেকে সৃষ্ট বরফ রাডারের সংকেতগুলোকে তীব্রভাবে প্রতিফলিত করে। এ কারণে বুধে বরফের অস্তিত্ব রাডার সংকেতের মাধ্যমে পর্যবেক্ষণ করা যায়। বুধ গ্রহের মেরুর সন্নিকটে অবস্থিত বরফ খণ্ড পৃথিবী থেকে প্রেরিত রাডার সংকেতকে প্রতিফলিত করেছে। এই প্রতিফলনের কারণ বরফ ছাড়া অন্য কিছুও হতে পারে। কিন্তু জ্যোতির্বিজ্ঞানীদের মতে এটি বরফ হওয়ার সম্ভাবনাই বেশী। বিশ্বাস করা হয় বরফাচ্ছাদিত অঞ্চলগুলোতে আবরণের পুরুত্ব মাত্র কয়েক মিটার এবং এই আচ্ছাদনে ১০ – ১০ কেজির মত বরফ রয়েছে। পৃথিবীর ও মঙ্গলের সাথে এর তুলনা করা যেতে পারে। পৃথিবীর এন্টার্কটিকায় বরফের পরিমাণ ৪ কেজি এবং মঙ্গলের দক্ষিণ মেরুতে বরফের পরিমাণ প্রায় ১০ কেজি। বুধ গ্রহে বরফের উৎপত্তির কারণ সম্বন্ধে নির্দিষ্ট কিছু জানা যায়নি, তবে দুইটি সম্ভাবনা সবচেয়ে প্রকট: প্রথমত, গ্রহের অভ্যন্তরভাগ থেকে পানির outgassing এবং দ্বিতীয়ত, ধূমকেতুর সাথে সংঘর্ষের ফলে জমা হওয়া বস্তু।


title: স্তন ক্যান্সার

text: স্তন ক্যান্সারে নারীদের মৃত্যুর হার সবচেয়ে বেশি। সাধারণত ৫০ বছরের বেশি বয়সীদের মধ্যে এই ক্যান্সার হওয়ার ঝুঁকি সবচেয়ে বেশি। আশ্চর্যজনক ব্যাপার হচ্ছে এতোদিন এই ক্যান্সারের ব্যাপারে নারীদের সচেতন করার জোরটা ছিল বেশি, কিন্তু এখন পুরুষদেরকেও সচেতন করার জোর চেষ্টা চালানো হচ্ছে। কারণ, পুরুষদের মধ্যেও স্তন ক্যান্সার দেখা দিতে পারে। যদিও পুরুষদের স্তন ক্যান্সারে আক্রান্ত হওয়ার হার খুবই কম। এক হিসেবে দেখা যায় যুক্তরাজ্যে প্রতিবছর ৪১ হাজার মহিলা স্তন ক্যান্সারে আক্রান্ত হন, সেই তুলনায় মাত্র ৩০০ জন পুরুষ এই রোগে আক্রান্ত হন।স্তন ক্যান্সার বিভিন্ন গ্রেডিং সিস্টেম দ্বারা শ্রেণীবদ্ধ করা হয়। এই প্রতিটি প্রজনন প্রভাবিত করে এবং চিকিৎসা প্রতিক্রিয়া প্রভাবিত করতে পারে। স্তন ক্যান্সারের বর্ণনাটি সর্বোত্তমভাবে এই সমস্ত কারণগুলি অন্তর্ভুক্ত করে।


title: স্তন ক্যান্সার

text: হিস্টোপ্যাথোলজি। স্তন ক্যান্সার সাধারণত প্রাথমিকভাবে তার হিস্টোলজিকাল দ্বারা শ্রেণীবদ্ধ করা হয়। সর্বাধিক স্তন ক্যান্সার ডাক্তস বা লোবিঊলস আচ্ছাদিত ইপেথেলিয়াম, থেকে উদ্ভূত হয়, এবং এই ক্যান্সার ডাক্টাল বা লোবুলার কারসিনোমা হিসাবে শ্রেণীবদ্ধ করা হয়। বসন্তের কার্সিনোমা নিম্নমানের ক্যান্সারযুক্ত বা প্রিন্স্যান্সার কোষগুলির বৃদ্ধি বিশেষ টিস্যু কোষের অভ্যন্তরে যেমন পার্শ্ববর্তী টিস্যু আক্রমণ না করে স্তন্যপায়ী নল। বিপরীতে, আক্রমণকারী কার্সিনোমা প্রাথমিক টিস্যু কোষে নিজেকে সীমাবদ্ধ করে না।


title: স্তন ক্যান্সার

text: ৫০ থেকে ৭০ বছর বয়সী নারীদের প্রতি তিনবছর পর পর ব্রেস্ট স্ক্রিনিং বা ম্যামোগ্রাম করানো উচিত। ম্যামোগ্রাম হচ্ছে এক্স-রে’র মাধ্যমে নারীদের স্তনের অবস্থা পরীক্ষা করা। সাধারণত প্রাথমিক অবস্থায় ক্যান্সার এতো ছোট থাকে যে বাইরে থেকে সেটা বোঝা সম্ভব হয় না। কিন্তু ম্যামোগ্রামের মাধ্যমে খুব ছোট থাকা অবস্থাতেই বা প্রাথমিক পর্যায়েই ক্যান্সার নির্ণয় করা যায়। প্রাথমিক পর্যায়ে ধরা পরলে ক্যান্সার থেকে সুস্থ্য হয়ে ওঠার সম্ভাবনা প্রচুর থাকে। আর এই পরীক্ষার জন্য মাত্র কয়েক মিনিট সময় লাগে।


title: স্তন ক্যান্সার

text:
৫০ বছরের বেশি বয়সীদের ঝুঁকির মাত্রা সবচেয়ে বেশি। স্তন ক্যান্সারে যতোজন আক্রান্ত হন তাদের ৮০ ভাগেরই বয়স হচ্ছে ৫০-এর ওপর। সেই সাথে যাদের পরিবারে কারোর স্তন ক্যান্সার রয়েছে তাদেরও এই ক্যান্সারে আক্রান্ত হওয়ার সম্ভাবনা প্রচুর।
স্তন ক্যান্সারের ক্ষেত্রে কিছু কিছু জিনগত পরিব্যক্তিও অনেকসময়েই দায়ী হয়ে থাকে। এমনকি সারা বিশ্বের পরিসংখ্যান অনুযায়ী ৫-১০% স্তন ক্যান্সার জিনগত পরিব্যক্তির কারণেই হয়ে থাকে। ডাক্তারি মতে, যেসব মহিলাদের মায়েদের ৫০ বছরের আগেই স্তন ক্যান্সার ধরা পরেছে তাদের ক্ষেত্রে স্তন ক্যান্সার হওয়ার সম্ভবনা ১.৭ শতাংশ বৃদ্ধি পায় যেখানে এই সংখ্যাটি নেমে ১.৪ শতাংশ হয়ে যায় সেইসব মহিলাদের ক্ষেত্রে যাদের মায়েদের স্তন ক্যান্সার ৫০ বছর বা তারপরে গিয়ে ধরা পরেছে। আবার পরীক্ষা করে দেখা গেছে, যেসব মহিলাদের আত্মীয়দের মধ্যে স্তন ক্যান্সার রোগীর সংখ্যা যথাক্রমে শূণ্য, এক বা দুই সেইসব ক্ষেত্রে তাদের ৮০ বছরের আগে স্তন ক্যান্সার হওয়ার সম্ভবনা যথাক্রমে ৭.৮%, ১৩.৩% এবং ২১.১%। শুধু তাই নয় এসব ক্ষেত্রে স্তন ক্যান্সারের কারণে মৃত্যুহারের পরিমাণ যথাক্রমে ২.৩%, ৪.২% এবং ৭.৬%। এমনকি যেসব মহিলাদের ফার্স্ট ডিগ্রী আত্মীয়দের মধ্যে যদি কারোর স্তন ক্যান্সার ধরা পরে তবে তাদের ৪০-৫০ বছরের মধ্যে স্তন ক্যান্সার হওয়ার সম্ভবনা সাধারণ মানুষের থেকে প্রায় দ্বিগুণ বৃদ্ধি পেয়ে থাকে। ৫% এর কম ক্ষেত্রে দেখা যায় যে জিনগত পরিব্যক্তি খুবই গুরুত্বপূর্ণ ভূমিকা পালন করে থাকে।


title: স্তন ক্যান্সার

text: ব্রেস্ট ক্যান্সার কেয়ার


title: মাংসাশী উদ্ভিদ

text: মাংসাশী উদ্ভিদ সংগত কারণেই প্রকৃতির সবচেয়ে অদ্ভুত ঘটনার গুলোর মধ্যে একটি। এসব উদ্ভিদ সাধারণত পোকামাকড়, মাকড়সা ইত্যাদি প্রাণীকে ফাঁদে ফেলে। তবে কোন কোন সময় ইঁদুর বা ব্যাঙ জাতীয় ছোট ছোট প্রাণীরা এদের শিকারে পরিণত হয়।


title: মাংসাশী উদ্ভিদ

text: পৃথিবীতে প্রায় ৪৫০ প্রজাতির মাংসাশী উদ্ভিদ রয়েছে। যেমনঃ


title: মাংসাশী উদ্ভিদ

text: বেঁচে থাকা আর নির্দিষ্ট কোন পরিবেশে বৃদ্ধির কারণে এ ধরণের উদ্ভিদ মাংসাশী হয়ে থাকে। বেঁচে থাকার জন্য সব উদ্ভিদকেই মাটি থেকে জল এবং বিভিন্ন রকম খনিজ পদার্থ সংগ্রহ করতে হয়। সূর্যের উপস্থিতিতে এসব উপাদানের সঙ্গে কার্বন ডাই অক্সাইড মিলিত হয়ে গাছের বৃদ্ধির জন্য প্রয়োজনীয় খাদ্য প্রস্তুত করে। গাছের বৃদ্ধির জন্য অতি গুরুত্বপূর্ণ একটি উপাদান হলো নাইট্রোজেন। এজন্য নাইট্রোজেনসমৃদ্ধ মাটিতে অধিকাংশ উদ্ভিদ সবচেয়ে ভালো জন্মে, কিন্তু মাংসাশী উদ্ভিদ জন্মে ভেজা আর স্যাঁতস্যাঁতে নিচু জলাভূমিতে। এখানকার আর্দ্র মাটিতে নাইট্রোজেনের পরিমাণ খুব অল্প থাকে। যেসব গাছ মূল দিয়ে নাইট্রোজেন সংগ্রহ করে তারা এ পরিবেশের মাটিতে জন্মাতে পারেনা। বেঁচে থাকার জন্য মাংসাশী উদ্ভিদরা অন্য একটি পদ্ধতিতে নাইট্রোজেন সংগ্রহ করে থাকে। তারা বিভিন্ন প্রাণীকে ফাঁদে আটকে ফেলে। এসব প্রাণী মারা যাওয়ার পর তাদের মৃতদেহ থেকে খনিজ উপাদান সংগ্রহ করে। মাংসাশী উদ্ভিদের পাতাগুলো এ কাজে বিশেষভাবে সহায়তা করে থাকে।


title: মাংসাশী উদ্ভিদ

text: প্রথমত এসব উদ্ভিদ প্রাণীদের বিভিন্ন পদ্ধতিতে আকর্ষন করে। অন্যান্য প্রাণীর মত এসব উদ্ভিদ কাছে গিয়ে কোন কিছু শিকার করতে পারেনা। বরং শিকার কখন কাছে আসবে এজন্য তাদের দীর্ঘক্ষণ অপেক্ষা করতে হয়। এজন্য পোকামাকড় এবং অন্য প্রাণীদের আকর্ষণ করতে তাদের বিশেষ কিছু পদ্ধতি রয়েছে। কোন কোন মাংসাশী উদ্ভিদ বাতাসে একধরণের গন্ধ ছড়ায় যা মাছি, মৌমাছি কিংবা পিঁপড়ার মত পোকামাকড়কে আকর্ষণ করে। আবার কোন কোন উদ্ভিদ মাছি কিংবা অন্য পোকামাকড়কে আকৃষ্ট করতে একধরণের পঁচা গন্ধ ছড়ায়। অনেক মাংসাশী উদ্ভিদের দেহে উজ্জ্বল রঙের ছোপ ছোপ দাগ দেখা যায়। যা পোকামাকড়কে আকৃষ্ট করার টোপ হিসেবে কাজ করে। কোন কোন উদ্ভিদের পাতার চারদিকে ছোট্ট মুক্তোদানার মত চকচকে কিছু জিনিসের আবরণে ঢাকা থাকে। এগুলো উজ্জ্বল রঙ এবং সুমিষ্ট গন্ধের সাহায্যে পোকামাকড়কে প্রলুদ্ধ করে। সুকৌশলে আটকে রাখা এসব ফাঁদে প্রাণীরা আটকা পড়ে।


title: মাংসাশী উদ্ভিদ

text:
মাংসাশী উদ্ভিদে সাধারণত দুই ধরণের ফাঁদ দেখা যায়। নড়াচাড়া করতে পারে এমন প্রত্যক্ষ ফাঁদ (Active Trap)। আর নড়াচাড়া করতে পারেনা এমন ফাঁদের নাম পরোক্ষ ফাঁদ (Passive Trap)। ফাঁদ যে ধরণেরই হোক না কেন সব ফাঁদই মাংসাশী উদ্ভিদকে পোকামাকড় ধরে খেতে সাহায্য করে। সাধারণত একটি উদ্ভিদে আনেকগুলো ফাঁদ থাকে। সব ফাঁদই পোকামাকড় ধরা, পরিপাক করা আর পুষ্টি সংগ্রহের জন্য একযোগে কাজ করে।
ভেনাস ফাইট্র্যাপ, ওয়াটারহুইল ইত্যাদি উদ্ভিদের প্রত্যক্ষ ফাঁদ আছে। তাদের উপর কোন পোকামাকড় বসামাত্রই ওরা কোন অঙ্গকে নাড়াচাড়া করে পোকামাকড়কে ফাঁদে ফেলে দেয়। দ্রুতবেগে নড়তে সক্ষম এসব অঙ্গগুলো একসঙ্গে দাঁতওয়ালা চোয়ালের মত কাজ করে। কোন কোন উদ্ভিদের ফাঁদের দরজা আবার খুব তাড়াতাড়ি বন্ধ হয়ে যায়।
এ বিষয়ে মূল নিবন্ধের জন্য ভেনাস ফাইট্র্যাপ ( উদ্ভিদ ) নিবন্ধটি দেখুন।
এ বিষয়ে মূল নিবন্ধের জন্য ওয়াটারহুইল ( উদ্ভিদ ) নিবন্ধটি দেখুন।


title: মাংসাশী উদ্ভিদ

text:
পরোক্ষ ফাঁদগুলো শিকার ধরার জন্য কোন অঙ্গ-প্রত্যঙ্গ নাড়াচাড়া করার উপর নির্ভরশীল নয়। সূর্যশিশিরের মত কিছু পরোক্ষ ফাঁদওয়ালা উদ্ভিদে থাকে আঠালো ফাঁদ। কোন কোন পরোক্ষ ফাঁদে পোকামাকড় ধরা পড়ার পর সামান্য নাড়াচাড়া করে। পাতার উপরে থাকা আঠালো বস্তুগুলোই পোকামাকড় ধরার ফাঁদ হিসেবে কাজ করে। আন্যান্য পরোক্ষ ফাঁদগুলো মাটিতে লুকানো ফাঁদ হিসেবে কাজ করে। কলসী উদ্ভিদে এ ধরণের ফাঁদ দেখা যায়। পোকামাকড়কে মিষ্টি মধুর লোভ দেখিয়ে এসব উদ্ভিদের পাতায় থাকা একমুখী সুড়ঙ্গের মত পথে নিয়ে যাওয়া হয়। এ সুড়ঙ্গের মধ্যে একবার ঢুকে পড়লে পোকামাকড় আর কখনো ফিরে আসতে পারেনা। এ ধরণের ফাঁদ যেসব উদ্ভিদ ব্যবহার করে তাদের মধ্যে অন্যতম হলো সূর্যশিশির।
এ বিষয়ে মূল নিবন্ধের জন্য সূর্যশিশির ( উদ্ভিদ ) নিবন্ধটি দেখুন।
এ বিষয়ে মূল নিবন্ধের জন্য কলসী উদ্ভিদ নিবন্ধটি দেখুন।


title: ভেনাস ফ্লাইট্র্যাপ (উদ্ভিদ)

text: ভেনাস ফ্লাইট্র্যাপ (বৈজ্ঞানিক নাম: "Dionaea muscipula") একধরণের মাংসাশী উদ্ভিদ।


title: ভেনাস ফ্লাইট্র্যাপ (উদ্ভিদ)

text: এ উদ্ভিদটি মার্কিন যুক্তরাষ্ট্রের উত্তর ক্যারোলিনার জলাভূমিতে পাওয়া যায়।


title: ভেনাস ফ্লাইট্র্যাপ (উদ্ভিদ)

text: সম্পূর্ণ একটি উদ্ভিদের দৈর্ঘ্য প্রায় ১ ফুট (৩০ সে.মি.)। বসন্তকালে এর লম্বা মাথার ওপর চমৎকার সাদা ফুল ফোটে। কিন্তু উদ্ভিদটির সবচেয়ে দর্শনীয় জিনিসটি হচ্ছে এর পাতা। ফাইট্র্যাপের সরু সবুজ পাতাগুলো উদ্ভিদটির গোড়ার চারপাশে জন্মে। প্রত্যেকটি পত্রফলক ঝিনুকের খোলসে মত দুইখন্ডে বিভক্ত হয়ে যায়। প্রত্যেকটি খন্ডের মাঝখানে একটি মধ্যশিরা থাকে। খন্ড দুটি দৈর্ঘ্যে প্রায় ১ ইঞ্চি (২.৫ সে.মি.)। খন্ড দুটির ভেতরের তল সাধারণত লাল রঙের হয়ে থাকে। প্রত্যেকটি খন্ডের চারপাশের বাইরের প্রান্তে অসংখ্য শক্ত, সূচালো শুঙ্গ থাকে। এগুলোকে বলা হয় সিলিয়া। প্রত্যেকটি খন্ডের ভেতরের দিকে তিনটি ট্রিগার হেয়ার থাকে।


title: ভেনাস ফ্লাইট্র্যাপ (উদ্ভিদ)

text:
সিলিয়ার ভেতরের ট্রিগার হেয়ারগুলোই উদ্ভিদের ফাঁদ। এগুলো দেখতে পাতার মত। পাতার খন্ড দুটি খোলা অবস্থায় ফাঁদটি শিকার করার জন্য তৈরি থাকে। উদাহরণস্বরূপঃ একটি মাকড়সা পাতার লাল রঙ আর পাতার কিনারায় থাকা মধুর মত মিষ্টি জিনিসটির প্রতি আকৃষ্ট হয়। মাকড়সাটি পাতার কিনারায় আসামাত্রই ট্রিগার হেয়ারগুলোতে টান পড়ে। তবে ফাঁদটি বন্ধ হওয়ার জন্য দুটি সঙ্কেতের প্রয়োজন। একটি ট্রিগার হেয়ার দু'বার স্পর্শ করলে ফাঁদটি সক্রিয় হয়ে ওঠে। উদ্ভিটটি বুঝতে পারে যে, কোন ঘাস বা পাতার টুকরো নয় বরং কোন জ্যান্ত প্রাণী ফাঁদে আটকা পড়েছে। দু'বার সংকেত পেলেই পাতার খন্ড দুটি খুব দ্রুত মাকড়সাটির চারপাশে এসে বন্ধ হয়ে যায়। সিলিয়াগুলো একসাথে বন্ধ হয়ে পালানোর পথও বন্ধ করে দেয়। এ পর্যায়ে খুব ছোট্ট একটি মাকড়সা কিংবা পোকামাকড় সিলিয়ার ভেতর দিয়ে ঢুকে যেতে পারে। উদ্ভিদটি এ ধরণের পোকামাকড়পকে ভেতরে ঢুকতে বাধা দেয়। ফাঁদের দরজা বন্ধ হয়ে যাওয়ার পর পরই পাতার ভেতর থেকে এক ধরণের তরল পদার্থ বেরিয়ে আসে। তরলের মধ্যে মাকড়সাটি ডুবে যায়। এ তরল পদার্থের মধ্যে থাকে পরিপাকে সাহায্যকারী
উৎসেচক। এগুলো মাকড়সার দেহটিকে এমন অবস্থাতে পরিণত করে ফেলে যা থেকে উদ্ভিটটি সহজেই পুষ্টি উপাদান সংগ্রহ করতে পারে। উৎসেচক যত বেশি পারিমাণে আসে মাকড়সার মৃতদেহের নরম অংশগুলোও ততই ধীরে ধীরে গলতে থাকে। ৮/১০ দিন পর মাকড়সাটির দেহের অংশগুলো নাইট্রোজেনসমৃদ্ধ তরল পদার্থে পরিণত হয় যা উদ্ভিদ দ্বারা শোষিত হয়ে যায়। মৃতদেহের যেসব শক্ত অংশগুলো উদ্ভিদটি হজম করতে পারেনি সেগুলো ফাঁদটি খুলে বের করে দেয়। ফাঁদ আবার আগের মত পেতে রাখা হয়। নষ্ট হয়ে যাবার আগে একটি ফাঁদ অন্তত তিনবার শিকার ধরে ফাইট্র্যাপ গাছকে সহায়তা করে।


title: ওয়াটারহুইল (উদ্ভিদ)

text: ওয়াটারহুইল এক প্রকার মাংসাশী উদ্ভিদ।


title: ওয়াটারহুইল (উদ্ভিদ)

text: ইউরোপ, অস্ট্রেলিয়া, ভারত, জাপান ও আফ্রিকাতে এ উদ্ভিদটি পাওয়া যায়। আকারে ছোট, শিকড়হীন এ উদ্ভিদটি পুকুর বা জলাশয়ের উপরে ভাসতে দেখা যায়।


title: ওয়াটারহুইল (উদ্ভিদ)

text: এ উদ্ভিদটি সম্পূর্ণ ৪-১২ ইঞ্চি (১০-৩০ সে.মি.) লম্বা হয়। বসন্তকালে এতে ছোট্ট সাদা ফুল ফোটে। উদ্ভিদটির শিকার ধরার ফাঁদ পানির নিচে থাকে। প্রত্যেকটি উদ্ভিদের কতগুলো স্বচ্ছ পাতাসহ একটি সরু কান্ড থাকে। কান্ডের চারদিকে ৮ টি পাতা চাকা স্পোকের মত সাজানো থাকে বলে উদ্ভিদটিকে ওয়াটারহুইল বলা হয়।


title: ওয়াটারহুইল (উদ্ভিদ)

text: এ উদ্ভিদের পাতাগুলোই ফাঁদ হিসেবে কাজ করে। পাতাগুলো আকারে বেশ ছোট, দৈর্ঘ্যে মাত্র এক ইঞ্চির চার ভাগের এক ভাগ (৬ মিলিমিটার)। আকারে খুব ছোট এদের শিকার গুলোও খুব ছোট হয়ে থাকে। এতে ধরা পড়ে উকুনের মত ছোট্ট এক ধরনের জলজ প্রাণী। প্ল্যাঙ্কটন নামে পরিচিত আণীবীক্ষণিক জলজ প্রাণীকুল আর জলজ প্রাণীদের লার্ভা। ওয়াটার হুইলের পাতাগুলো কাজ করে পানির নিচের ভেনাস ফাইট্র্যাপের মত। এদের পাতা দুটি খন্ডে বিভক্ত। এখানে সারিবদ্ধভাবে শুঙ্গ সাজানো থাকে। আর খন্ডগুলোর মধ্যে থাকে ট্রিগার হেয়ার। একটি পোকা ফাঁদে প্রবেশ করলে পাতার খন্ড দুটি এক সেকেন্ডেরও কম সময়ের মধ্যে বন্ধ হয়ে যায়। ওয়াটারহুইল তখন শিকারকে পরিপাক করে ফেলে এবং পরবর্তী শিকার ধরার জন্য ফাঁদ আবারো প্রস্তুত হয়ে যায়।


title: সূর্যশিশির (উদ্ভিদ)

text: সূর্যশিশির এক প্রকার মাংসাশী উদ্ভিদ। সূর্যশিশিরের পাতাগুলো ছোট আর গোলাকার। এ উদ্ভিদটি আঠালো ফাঁদওয়ালা মাংসাশী উদ্ভিদের উৎকৃষ্ট উদাহরণ।


title: সূর্যশিশির (উদ্ভিদ)

text: ছোট আকারের এ উদ্ভিদটি মাত্র ৩.৫ ইঞ্চি (৮ সে.মি.) চওড়া। এটি প্রায়ই বড় ধরণের আগাছা ও এর আশেপাশে জন্মানো গাছপালার নিচে লুকানো অবস্থায় থাকে। এর পাতাগুলো ছোট এবং গোলাকার। গ্রীষ্মকালে গোলাকার পাতাগুলোর উঁচু কান্ডগুলোতে সাদা সাদা ফুল ফোটে। সূর্যশিশিরের পাতাগুলোকে উজ্জ্বল লাল রঙের দেখায়। মনে হয় ওগুলোর উপর শিশির কণা চিকচিক করছে। লালচে শিশির বিন্দু দ্বারা আবৃত এ পাতাগুলো আসলে পোকামাকড় ধরার মরণ ফাঁদ। সূর্যশিশিরের পাতাগুলো বিভিন্ন উচ্চতার ক্ষুদ্র ক্ষুদ্র অসংখ্য বোঁটা দিয়ে ঢাকা থাকে। প্রত্যেকটি বোঁটার ওপর থাকে অতি ক্ষুদ্র একটি গ্রন্থি বা অঙ্গ যা এক ধরণের স্বচ্ছ আঠালো তরল পদার্থ উৎপন্ন করে। এ তরল পদার্থটি বোঁটাগুলোর ওপর শিশির বিন্দুর মত জমা হয়। তরল নিঃসরণকারী গ্রন্থিটি দেখতে লাল বলে এর ওপরের তরল পদার্থটিও লালচে বলে মনে হয়। সূর্যশিশির এক ধরণের সুগন্ধও বাতাসে ছড়ায়।


title: সূর্যশিশির (উদ্ভিদ)

text: মাছি ও অন্যান্য পোকামাকড় উজ্জ্বল লাল রঙ, শিশির বিন্দু আর সুগন্ধে আকৃষ্ট হয়ে উদ্ভিদের কাছে চলে আসে। কিন্তু পোকা গাছটির পাতার ওপর নামা মাত্রই পোকার পাগুলো পাতার উঁচু বোঁটায় থাকা তরল পদার্থে আটকে যায়। পা ছাড়িয়ে নিতে ওরা যতই টানাটানি করে ততই পাতার গ্রন্থিগুলো থেকে আরো বেশি করে আঠালো রস বের হতে থাকে। এভাবে পোকামাকড়গুলো আরো শক্তভাবে পাতায় আটকে যায়। পোকার চারপাশে থাকা বোঁটাগুলো বেঁকে গিয়ে আরো বেশি পরিমাণে রস বের করতে থাকে। সম্পূর্ণ পাতাটি কুঁচকে গিয়ে পোকাটির চারপাশে একটি পেয়ালার মত আকার গঠন করে। পোকাটির দেহের নরম অংশগুলো গলে গিয়ে পাতায় মিশে না যাওয়া পর্যন্ত সূর্যশিশির উদ্ভিদের পরিপাকে সাহায্যকারী এনজাইমগুলো কাজ করে। ৪-৫ দিন পর সূর্যশিশিরের পাতা ও বোঁটাগুলো আবার আগের মত সোজা হয়ে যায়।


title: কলসী উদ্ভিদ

text: কলস উদ্ভিদ বা কলসী উদ্ভিদ () হচ্ছে কতিপয় আলাদা প্রকারের মাংসাশী উদ্ভিদ যেগুলোর পরিবর্তিত পাতাগুলো একধরনের বিপদের ফাঁদ হিসেবে কাজ করে । এই বিপদের ফাঁদগুলো শিকার-ধরার ফাঁদ-কৌশলী বৈশিষ্ট্য হিসেবে কলস উদ্ভিদের পাতাগুলোর গভীর গহ্বরটি তরল দ্বারা পূর্ণ থাকে। এই কলসি উদ্ভিদকে সবচেয়ে ভয়ংকর মাংসাশী উদ্ভিদ বলে চিহ্নিত করা হয়।


title: কলসী উদ্ভিদ

text: কলসি উদ্ভিদে ফাঁপা বিশেষ ধরনের পাতা রয়েছে যা একটি জগ কিংবা কলসির মত পানি ধারণ করে রাখতে পারে। কলসির মত দেখতে এ পাতাগুলোই শিকার ধরার ফাঁদ হিসেবে কাজ করে। এদের গঠন ও আকৃতি থেকেই এদেরকে নাম দেওয়া হয়েছে কলসি উদ্ভিদ।


title: কলসী উদ্ভিদ

text: কলস উদ্ভিদসমূহ পাওয়া যায় বৃহৎ Nepenthaceae এবং Sarraceniaceae পরিবারে। আরো পাওয়া যায় একই-ধরনের Cephalotaceae এবং অন্য কিছু Bromeliaceae পরিবারের সদস্যের ভেতরে। Nepenthaceae এবং Sarraceniaceae হচ্ছে প্রজাতি-বহুল অধিকাংশ কলস উদ্ভিদের পরিবার।


title: কলসী উদ্ভিদ

text: নেপেন্থাসি একটি মাত্র গণ দ্বারা গঠিত যার নাম "Nepenthes", এবং এই গণে ১০০-এর অধিক প্রজাতি এবং অসংখ্য হাইব্রিড এবং চাষের প্রজাতি আছে। এদের মধ্যে একটি হলো দক্ষিণ আমেরিকান কলসি উদ্ভিদ (North American Pitcher Plant)। মালয়েশিয়া, মাদাগাস্কার, ভারত ও শ্রীলংকার গ্রীষ্মমন্ডলীয় জলাভূমিতেও বিভিন্ন প্রজাতির কলসি উদ্ভিদ দেখা যায়। য়


title: কলসী উদ্ভিদ

text: গ্রীষ্মমন্ডলীয় কলসি উদ্ভিদে সাধারণ পাতা এবং উজ্জ্বল রঙের কলসির মত পাতা দুটোই রয়েছে। একটি আকর্ষী থেকে ধীরে ধীরে সুতোর মত একটি পাতা উৎপন্ন হয়। পাতাটি বড় হতে হতে ফুলে উঠে রঙিন একটি জগের মত আকৃতি লাভ করে। এর ওপরের দিকে পাতার তৈরি একটি ঢাকনাও তৈরি হয়। কোন কোন কলসি উদ্ভিদে ঢাকনাটি কলসির কিনারে শোভাবর্ধক হিসেবে কাজ করে। বিভিন্ন প্রজাতির কলসি উদ্ভিদের পাতাগুলোর আকার, রঙ ও আকৃতি ভিন্ন হতে পারে। এগুলোর দৈর্ঘ্য মাত্র ২ ইঞ্চি (৫ সে.মি.) থেকে শুরু করে ২ ফুট (৬০ সে.মি.) পর্যন্ত হতে পারে।


title: কলসী উদ্ভিদ

text: ছোট ছোট কলসি উদ্ভিদগুলো মাছি, গুবরে পোকা, পিঁপড়া ইত্যাদি পোকামাকড় শিকার করে। বড় আকারের কলসি উদ্ভিদগুলো ছোট আকারের ব্যাঙ কিংবা ইঁদুর শিকার করে। কিন্তু সব কলসি উদ্ভিদই এক পদ্ধতিতে শিকার করে। কলসি উদ্ভিদের ফাঁদ পরোক্ষ ধরনের। অর্থাৎ এরা কোন নাড়াচাড়া ছাড়াই শিকার ধরে থাকে। কলসি উদ্ভিদের গঠন এমন যে এর ভেতরে হামাগুড়ি দিয়ে নেমে যাওয়া পোকামাকড়দের জন্য এটি বন্দিশালার মত কাজ করে। কলসের সঙ্গে আটকানো পাতাটি লম্বা নলের মত কাজ করে। নলের মাথায় থাকে রঙচঙে একটি প্রবেশ পথ। নলের তলদেশ অংশটি পেয়ালাকৃতির। যেসব কলসি উদ্ভিদ মাটির কাছাকাছি জন্মে তাদের মধ্যে বৃষ্টির পানি জমা হয়ে থাকে। অধিকাংশ কলসি উদ্ভিদের ঢাকনাটি প্রবেশ পথ দিয়ে বেশি পরিমাণে বৃষ্টির পানি ঢুকতে বাধা দেয়। ঢাকনাটি সবসময় খোলা থাকে। কলসির প্রবেশ মুখে এক ধরনের মধু উৎপন্ন হয়। কলসির উজ্জ্বল রঙ আর মধুর লোভে আকৃষ্ট হয়ে পোকামাকড় ওড়ে কিংবা হামাগুড়ি দিয়ে কলসির ভিতরে প্রবেশ করে। ভেতরেই ঢুকে এটি মধু উৎপন্ন করে এবং আরো মধুর লোভে কলসির আরো ভিতরে ঢুকে যায়। পোকাটি কলসির নলের ভিতরেই ঢোকার পরই বিপদে পড়ে যায়। নলের ভিতরের দেয়ালটি বরফের মতই মসৃণ আর পিচ্ছিল। ফলে পোকাটি পিছলে গিয়ে নলের আরো তলের দিকে পড়ে যায়। নলের তলদেশে থাকে অসংখ্য শুঙ্গ। শুঙ্গগুলো সবই কলসির নিচে জমানো পানির দিকে ফেরানো থাকে। এগুলো পার হয়ে পোকাটি নিচে পড়ে গেলে তার পক্ষে আর আর ওপরের দিকে ওঠা সম্ভব হয়না। একসময় এটি তলদেশের পানিতে ডুবে যায়। এরপর পরিপাকে সাহায্যকারী উৎসেচকগুলো কলসির তলদেশে বেরিয়ে আসে। পোকাটির দেহের নরম অংশগুলো পরিপাক হয়ে উদ্ভিদের দেহে শোষিত হয়। শক্ত অংশগুলো কলসির নিচের তলদেশে জমা হয়।


title: আল বদর

text: "আল বদর" ১৯৭১ সালের বাংলাদেশের স্বাধীনতা যুদ্ধের সময় পাকিস্তান সেনাবাহিনীকে সহায়তা দানকারী আধা-সামরিক বাহিনী। এরা ছিল সাক্ষাত যমদূত। যার সৃষ্টি হয়েছিল পাকিস্তান রাষ্ট্রকে অখন্ড রাখার উদ্দেশ্যে জনমত গঠন করার জন্য। পূর্বাঞ্চলীয় পাকিস্তান সেনাবাহিনীর প্রধান জেনারেল নিয়াজীর পৃষ্ঠপোষকতায় এই বাহিনী গঠিত হয়েছিল। ইসলামিক ইতিহাসের বদর যুদ্ধকে আদর্শ করে এই বাহিনী গঠিত হলেও এদের মূলকাজ ছিল মুক্তিযোদ্ধাদের পাকিস্তানী বাহিনীর হাতে তুলে দেয়া । মে মাসে রাজাকার বাহিনী গঠনের আগেই এপ্রিল মাসে গঠিত হয় আল বদর বাহিনী। রাজাকার বাহিনী সরাসরি মুক্তিযুদ্ধের বিরোধিতা করে তারা একতা ও অখণ্ডতায় বিশ্বাস করত। ১৯৭১ সালে পাকিস্তান বাহিনীর পতনের পর এই বাহিনীর বিলুপ্তি ঘটে।


title: আল বদর

text:
সাংবাদিক ও গবেষক আজাদুর রহমান চন্দন তার এক বইয়ে লিখেছেন, একাত্তরে ইসলামী ছাত্রসংঘকে আল-বদর বাহিনীতে রূপান্তর করা হয়েছিল। এ বাহিনীর প্রতিষ্ঠা হয় ২২ এপ্রিল জামালপুরে পাকিস্তানী বাহিনীর পদার্পণের পরপর ময়মনসিংহ জেলা ইসলামী ছাত্রসংঘের সভাপতি মুহম্মদ আশরাফ হোসাইনের নেতৃত্বে। অন্যদিকে আল-শামস বাহিনীতে জামায়াতের ছাত্র সংগঠন ছাড়াও মুসলিম লীগপন্থী বিভিন্ন ছাত্র সংগঠন ও মাদ্রাসা ছাত্রদের সংগঠন জমিয়তে তালাবায়ে আরাবিয়ার নেতা-কর্মীরা ছিল। আল-বদর ও আল-শামস বাহিনীর কর্মকাণ্ড ছিল অনেকটা একই রকম। বুদ্ধিজীবী হত্যাকাণ্ডে এদের ব্যাপকভাবে ব্যবহার করা হয়।
১৯৭১ সালে দৈনিক সংগ্রামে প্রকাশিত তথ‌্যের উদ্ধৃতি দিয়ে আজাদুর রহমান চন্দন লিখেছেন, সে বছরের সেপ্টেম্বরের প্রথম ভাগ পর্যন্ত জামালপুরে আলবদর বাহিনী সাতটিরও বেশি ক্যাম্প স্থাপন করে।


title: আল বদর

text: ২২ এপ্রিল, ১৯৭১ তারিখে ময়মনসিংহ জেলা ইসলামী ছাত্রসংঘের সভাপতি মুহম্মদ আশরাফ হোসাইনের নেতৃত্বে জামালপুর শহরে আল বদর বাহিনী গঠিত হয়।


title: আল বদর

text: দৈনিক পাকিস্তান ও পূর্বদেশ পত্রিকায় ২৩ এপ্রিল, ১৯৭১ তারিখে প্রকাশিত সংবাদে আল বদর বাহিনী নিজেদের সম্পর্কে বলে,


title: আল বদর

text: "আলবদর একটি নাম! একটি বিস্ময়। আলবদর একটি প্রতিজ্ঞা! যেখানে তথাকথিত মুক্তিবাহিনী আলবদর সেখানেই! যেখানেই দোষ্কৃতকারী, আলবদর সেখানেই। ভারতীয় চর বা দোষ্কৃতকারীদের কাছে আলবদর সাক্ষাৎ আজরাইল।"


title: আল বদর

text: দৈনিক সংগ্রাম পত্রিকায় ১৪ নভেম্বর, ১৯৭১ তারিখে প্রকাশিত সংবাদে ইসলামি ছাত্রসংঘের নেতা মতিউর রহমান নিজামী বলে,


title: আল বদর

text:
"আমাদের পরম সৌভাগ্যই বলতে হবে। পাকসেনাদের এ দেশের ইসলাম প্রিয় তরুন ছাত্র সমাজ বদর যুদ্ধের স্মৃতিকে সামনে রেখে আল-বদর বাহিনী গঠন করেছে। বদর যুদ্ধে মুসলমানদের সংখ্যা ছিল ৩১৩। এই স্মৃতিকে অবলম্বন করে ৩১৩ জন যুবকের সমন্বয়ে এক একটি ইউনিট গঠনের সিদ্ধান্ত নিয়েছে।"
ইরানি বংশোদ্ভূত গবেষক সাইয়েদ ওয়ালি রেজা নাসের তাঁর 'দ্য ভ্যানগার্ড অব দি ইসলামিক রিভলিউশন : দ্য জামায়াতে ইসলামী অব পাকিস্তান' শীর্ষক বইয়ে লিখেছেন, 'একাত্তরে সরকারের অণুপ্রেরণায় ইসলামী ছাত্রসংঘ (আইজেটি) হয়ে ওঠে জামায়াতে ইসলামীর মূল শক্তি। আর্মির সহায়তায় এরা আলবদর ও আলশামস নামে দুটি প্যারামিলিটারি ইউনিট গঠন করে বাঙালি গেরিলাদের সঙ্গে লড়াই করার জন্য। ইসলামী ছাত্রসংঘের তখনকার নাজিম-ই আলা (প্রধান) মতিউর রহমান নিজামী আলবদর ও আলশামস বাহিনী গঠন করেন।'


title: ভলতেয়ার

text: ফ্রঁসোয়া-মারি আরুয়ে () (২১শে নভেম্বর, ১৬৯৪ – ৩০শে মে, ১৭৭৮), যিনি ছদ্মনাম ভলতেয়ার (Voltaire) নামেই বেশি পরিচিত, ফরাসি আলোকময় যুগের একজন লেখক, প্রাবন্ধিক ও দার্শনিক। তাঁর বাকচাতুর্য (wit) ও দার্শনিক ছলাকলা (philosophical sport) সুবিদিত। তিনি নাগরিক স্বাধীনতার স্বপক্ষে, বিশেষত ধর্মের স্বাধীনতা ও ন্যায়বিচারের অধিকারের পক্ষে অবস্থান নেয়ার জন্য বিখ্যাত ছিলেন। তিনি ফ্রান্সের কঠোর সেন্সর আইন উপেক্ষা করে সামাজিক সংস্কারের অন্যতম প্রবক্তা হিসেবে নিজেকে প্রতিষ্ঠিত করেন। খ্রিস্টান গির্জা ও তৎকালীন ফরাসি সামাজিক আচার ছিল তার ব্যঙ্গবিদ্রুপের লক্ষ্য।


title: ভলতেয়ার

text: ভলতেয়ারের জন্ম ফ্রান্সের প্যারিস শহরে। তার বাবা ফ্রঁসোয়া আরুয়ে (১৬৫০ - ১৭২২) ছিলেন নোটারি ও সরকারের ট্রেজারি দপ্তরের এক সাধারণ কর্মকর্তা। মা মারি মার্গ্যরিত দোমার (১৬৬০ - ১৭০১) ছিলেন ফ্রান্সের পোয়াতু প্রদেশের এক সম্ভ্রান্ত পরিবারের মেয়ে। ভলতেয়ার তাদের পাঁচ সন্তানের মধ্যে সর্বকনিষ্ঠ। ১৬৯৪ সালের ২১শে নভেম্বর তাঁর জন্ম হয়। ১৭০৪ থেকে ১৭১১ সাল পর্যন্ত ভলতেয়ার কোলেজ লুই-ল্য-গ্রঁ নামক বিদ্যালয়ে জেসুইট পাদ্রিদের কাছে পড়াশনা করেন। এখানেই লাতিন ও গ্রিক ভাষা শেখেন। পরবর্তী জীবনে ভলতেয়ার ইতালীয়, স্পেনীয় ও ইংরেজি ভাষায় দক্ষতা অর্জন করেছিলেন।


title: কৃত্রিম ভাষা

text: কৃত্রিম ভাষা () হচ্ছে সেইসব ভাষা যেগুলি কম্পিউটার ছদ্মায়নের (computer simulation) সময় বিভিন্ন কৃত্রিম ঘটকের (artificial agent) মধ্যে, বা রোবটদের মধ্যে মিথষ্ক্রিয়ায় কিংবা মানুষদের নিয়ে করা নিয়ন্ত্রিত মনোবৈজ্ঞানিক পরীক্ষায় উদ্ভূত হয়। কৃত্রিম ভাষা নির্মিত ভাষা এবং বিধিবদ্ধ ভাষা উভয় থেকেই ভিন্ন, কেননা এগুলি কোন ব্যক্তি বা দল দ্বারা পরিকল্পিতভাবে তৈরি করা হয় না। বরং এগুলি স্বাভাবিক ভাষার মতোই একধরনের কথ্যরীতি নির্মাণ প্রক্রিয়ার ফসল।


title: ঢাকায় আর্মেনী সম্প্রদায়

text: আর্মেনী সম্প্রদায় অষ্টাদশ ও উনিশ শতকের প্রথমদিকের ঢাকা শহরে বসবাসকারী একটি সম্প্রদায়। এ সম্প্রদায়টি অন্যান্যদের তুলনায় ছিল অতি ক্ষুদ্র কিন্তু কালীন প্রভাবশালী সম্প্রদায়ের অন্যতম একটি। বিত্ত বৈভব তাদের প্রভাবশালীত্বের অন্যতম কারণ। ঢাকায় তাদের অনেকেরই জমিদারি ছিল, অনেকেই ইস্ট ইন্ডিয়া কোম্পানীর লবণ উৎপাদন ও বিতরণের ঠিকাদারি করতেন। উনিশ শতকে ঢাকায় প্রভাবশালী ও পরিচিত আর্মেনীয় পরিবারের মধ্যে পোগজ, আরাতুন, পানিয়াটি, কোজা, মাইকেল, মানুক, হার্নি এবং সার্কিস অন্যতম।


title: ঢাকায় আর্মেনী সম্প্রদায়

text: সাফাভি রাজবংশ কর্তৃক ককেশাসের পূর্ব আর্মেনিয়া বিজয়ের পরে শাহ আব্বাস প্রায় ৪০,০০০ আর্মেনীয় ব্যবসায়ীদেরকে ইস্পাহান ও নয়া জাফাতে নির্বাসনে পাঠান। সেখান থেকে ইরানী অভিযাত্রীদের সাথে এই ব্যবসায়ীদের অনেকে প্রথম বাংলায় আগমন করেন। ষোড়শ শতক থেকেই বাংলায় আর্মেনীয় ব্যবসায়ীদের উপস্থিতি শুরু হয়। এই ব্যবসায়ী সম্প্রদায় মূলত আমদানী-রপ্তানী ব্যবসায় জড়িত ছিলো। ঢাকায় কবে আর্মেনীয় ব্যবসায়ীদের আগমন ঘটে তা নিশ্চিত ভাবে জানা যায়নি, তবে আর্মেনীয়দের কবরস্থানের শিলালিপি হতে ধারণা করা যায় যে, এই উপস্থিতির সূচনা অষ্টাদশ শতকের শেষভাগ থেকে।


title: ঢাকায় আর্মেনী সম্প্রদায়

text: আর্মেনীয়রা অষ্টাদশ শতকে ঢাকায় বস্ত্র ব্যবসায় আধিপত্য বিস্তার করে। রেশম বাণিজ্যে আর্মেনীয়রা গুজরাতি ও উত্তর ভারতীয় ব্যবসায়ীদের প্রধান প্রতিযোগী ছিলেন। পাট ব্যবসাতেও তাঁদের আধিপত্য ছিলো।


title: ঢাকায় আর্মেনী সম্প্রদায়

text: শুরুতে আর্মেনীয়রা সবাই আরমানিটোলাতে বাস করতেন না, বরং মৌলভিবাজার ও নলগোলা এলাকাতে অনেকেই বাস করতেন। আরমানিটোলার গির্জা নির্মাণের পূর্বে তাঁরা একই এলাকায় একটি ক্ষুদ্র উপাসনালয়ে প্রার্থনা করতেন। তাঁদের কবরস্থান ছিলো তেজগাঁর রোমান ক্যাথলিক চার্চে। সেখানকার অনেকগুলো কবরের শিলালিপিতে ১৭৪১ হতে ১৭৯৫ পর্যন্ত বিভিন্ন তারিখ দেখা যায়। ১৮৩৭ সালে আর্মেনীয় গির্জায় একটি ঘড়ির টাওয়ার নির্মাণ করা হয়, যা ১৮৯৭ সালের ভূমিকম্পে ধ্সে পড়ে। ১৮৬৮ সাল নাগাদ ঢাকার ছয় জন ইউরোপীয় জমিদারের পাঁচজনই ছিলেন আর্মেনীয় - এঁরা হলেন জে জি নিকোলাস পোগোজ (নিকি পোগোজ নামে পরিচিত), জিসি পানাতি, জে স্টেফান, জেটি লুকাস, এবং ডব্লু হারনি।


title: ঢাকায় আর্মেনী সম্প্রদায়

text: এ আর্মেনী সম্প্রদায় ঢাকায় তাদের বসবাসের জন্য গড়েছিলেন বিশাল বিশাল ইমারত সহ বাড়ি। এদের মধ্যে আরাতুনের বাড়ি ছিল ফরাশগঞ্জের রূপলাল হাউস। বর্তমান বুলবুল ললিতকলা একাডেমী যে বাড়িতে তা ছিল জমিদার নিকি পোগজের। এছাড়া মানুকের বাড়ি ছিল সদরঘাটে। আনন্দ রায় স্ট্রিটে ছিল স্টেফানের বাড়ি, তাজমহল সিনেমাহলে ছিল পানিয়াটির অট্টালিকা, বাবুবাজার পুলের উত্তর পশ্চিমে ছিল কাঁচাতুরের বাড়ি।


title: ঢাকায় আর্মেনী সম্প্রদায়

text:
পরবর্তীকালে আর্মেনীরা ব্যবসা উদ্দেশ্যে ঢাকার বিভিন্ন এলাকায় দোকান খুলেছিল। তার মধ্যে শাঁখারিবাজারের "সিরকো এন্ড সন্স" অন্যতম। এ দোকানে চা সহ বিভিন্ন ইউরোপীয় জিনিসপত্র বিক্রি হত। মদ বিক্রির জন্য প্রতিষ্ঠিত ছিল "মেসার্স আনানিয়া এন্ড কোম্পানী"। ১৮৫৬ সালে সিরকোই প্রথম ঢাকায় ঘোড়ার গাড়ীর প্রচলন করেন যা তখন "ঠিকা গাড়ি" নামে পরিচিত ছিল এবং তা ব্যপক সমাদ্রিত হয়েছিল। পরবর্তীকালে এ ঘোড়ার গাড়ি বা ঠিকা গাড়িই ঢাকা শহরের প্রধান যানবাহনে পরিণত হয়েছিল। পাট ব্যবসায়ও আর্মেনীরা অগ্রণী ভূমিকা পালন করেছিলেন।
ঢাকায় বিভিন্ন উন্নয়ন কাজে ও সভাসমিতিতে আর্মেনীরা যুক্ত হয়েছিলেন। নিকি পোগজ প্রতিষ্ঠা করেছিলেন পোগোজ হাই স্কুল। আরাতুন ঢাকা নর্মাল স্কুলের অধ্যক্ষ ছিলেন। তাঁর আমলে ঢাকা নর্মাল স্কুলের ছাত্ররা কলকাতা ও হুগলীর ছাত্রদের চেয়ে বাংলা ভাষায় বেশি নম্বর পেয়েছিল বলে স্কুলটি বেশ খ্যাতি অর্জন করেছিল। ঢাকার প্রথম মিউনিসিপ্যাল কমিটিতে ছিলেন সার্কিস। ১৮৭৪ - ১৮৭৫ সালে ঢাকার পৌরসভার সদস্য ছিলেন জে. জি. এন. পোগজ ও এন. পি. পোগজ। আর্মেনীটোলায় আর্মেনীরা ১৭৮১ সালে তৈরি করেছিলেন একটি গির্জা। গির্জার চারপাশের জমি আর্মেনীরা গোরস্থান হিসেবে ব্যবহৃত হত। গির্জায় একটি বড় ঘণ্টা ছিল। যার শব্দ ঢাকা শহরের প্রায় সব জায়গা থেকে শোনা যেত। তখন ঢাকাবাসীরা ঐ ঘণ্টার আওয়াজেই নিজেদের সময়ের হিসেব রাখতেন। ১৮৮০ সালে সেই ঘন্টাটি বন্ধ করে দেওয়া হয়।


title: ঢাকায় আর্মেনী সম্প্রদায়

text: উনিশ শতকের শেষভাগে আর্মেনীদের প্রভাব কমতে শুরু করেছিল। তাঁদের অনেকেরই জমিদারি হাতছাড়া হয়েছিল, অনেকেই কলকাতা চলে গিয়েছিলেন। ব্যবসা-বাণিজ্যের অবস্থাও দিন দিন খারাপ হয়ে পরেছিল। আরাতুনের উত্তরাধিকারীরা খাজা আজিমুল্লাহের কাছে জমিদারি বিক্রি করে কলকাতায় চলে গিয়েছিলেন। লুকাস জমিদারি বিক্রি করেছিলেন আনন্দচন্দ্র রায়ের কাছে। পোগজ জমিদারি বিক্রি করে লন্ডন চলে গিয়েছিলেন। এ ছাড়া অনেকেই তাদের পেশা পরিবর্তন করেছিলেন। ব্রিটিশ শাসনামলের শুরুর দিক থেকেই ঢাকায় আর্মেনীয় সম্প্রদায়ের সংখ্যা কমতে থাকে।


title: ঢাকায় আর্মেনী সম্প্রদায়

text: খোজাফ ওয়াজিদ সালপেট্রে ব্যবসার জন্য, যা ইউরোপীয় কোম্পানিগুলোর কাছে অন্যতম গুরুত্বপূর্ণ পণ্য বলে বিবেচিত হত, সমঝোতা করতেন। হুগলী থেকে তার ব্যবসাসমূহ নিয়ন্ত্রণের মাধ্যমে তিনি তিন শীর্ষস্থানীয় ব্যবসায়ীর একজন হিসেবে বাংলার ব্যবসায়িক ক্ষেত্র পরিচালিত করতেন। বাকি দু’জন ছিলেন ফতেহ চাঁদ ও উমি চাঁদ। খোজাহ মাহমেট ফাজেলের সন্তান এই প্রভাবশালী আর্মেনীয় বণিক নবাবের দরবারে একজন “ভাকিল’ হিসেবে অংশগ্রহণের সুযোগ লাভ করেন এবং পরিশেষে নবাবের নিকটজনে পরিণত হন।


title: ঢাকায় আর্মেনী সম্প্রদায়

text: ফরাসি, ডাচ ও ইংরেজদের সাথে তার সফল ব্যবসায়িক সম্পর্ক ছিল। একবার কাসিমবাজারের ফ্রেঞ্চ ফ্যাক্টরির প্রধান জিয়ান ল ডি লরিসটন বলেছিলেন যে, ওয়াজিদ সবার সাথে ভাল সম্পর্ক রাখার চেষ্টা করতেন। তার কাছে কমপক্ষে ছয়টি জাহাজ - সালামাট রেসান, সালামাত মঞ্জিল, মোবারক, জেনসামেল, মেদিন বক্স ও মুবারক মঞ্জিল ছিল যা হুগলি থেকে জেদ্দাহ, মক্কা, বসরা, সুরাট ও মাসুলিপাটানামে যেত।


title: ঢাকায় আর্মেনী সম্প্রদায়

text: পলাশীর যুদ্ধের পর, তিনি মীর জাফরের কাছ থেকে একটি পরোয়ানা লাভ করেন যার অংশ হিসেবে তিনি “সমগ্র পাটনায় সালপেত্রে ব্যবসার অধিকার লাভ করেন। এই সুবিধার বিপরীতে তিনি কোম্পানিকে স্বল্পমূল্যে লবণ ব্যবহারের ব্যবস্থা করে দেন। এছাড়াও তার কাছ থেকে ডাচ পণ্য গ্রহণের সুবিধা দেখা হয়। ১৭৫৮ সালে কোম্পানী তার সালপেত্রে ব্যবসা দখল করে যা ১৭৭৩ সালে দশ লক্ষ রুপী লাভ করে। ১৭৫৯ সালে কোম্পানি তাকে গ্রেপ্তার করে জেলে পাঠালে সেখানে তিনি বিষ পান করেন। তার মৃত্যুর পর, খোয়াজাহ পেট্রুস আরাটুন বাংলার আর্মেনীয় সম্প্রদায়ের নেতা হিসেবে স্থলাভিষিক্ত হন।


title: ঢাকায় আর্মেনী সম্প্রদায়

text: ঢাকায় আর্মেনীয়দের বর্তমানে যে কয়েকটা স্থাপনা আছে তাদের মধ্যে উল্লেখযোগ্য হচ্ছেঃ ঢাকা বিশ্ববিদ্যালয়ের টিএসসির ভিতরে অবস্থিত আর্মেনীয় গির্জা। টিএসসির ভিতরে খোলা মাঠের পূর্ব দিকে হলুদ বর্ণের ছোট এই স্থাপনার অবস্থান যা টি এস সির শোভা বর্ধন করে । এই স্পপনাকে অনেকে মোঘল স্থাপনা ভেবে ভুল করেন । এটি একটি গেইট আকৃতির স্থাপনা।


title: বাঘ

text: বাঘ ("Panthera tigris") বড় বিড়াল জাতের অন্তর্ভুক্ত একটি স্তন্যপায়ী প্রাণী। সিংহ, চিতাবাঘ ও জাগুয়ারের সঙ্গে প্যানথেরা গণের চারটি বিশালাকার সদস্যের মধ্যে এটি একটি। এটি ফেলিডি পরিবারের অন্তর্ভুক্ত সবচেয়ে বড় প্রাণী। বাঘ ভারত ও বাংলাদেশের জাতীয় পশু। পূর্ব ও দক্ষিণ এশিয়ার অনেক এলাকায় একে দেখা যায়। 'অ্যানিম্যাল প্ল্যানেট' চ্যানেলের সমীক্ষা অনুযায়ী বাঘ বিশ্বের সবচেয়ে জনপ্রিয় প্রাণী।


title: বাঘ

text: সংস্কৃত শব্দ ব্যাঘ্র থেকে আসে "বাঘ"। বাংলা ভাষায় "প্যানথেরা টাইগ্রিস"ই বাঘ নামে পরিচিত হলেও সিংহ এবং বাঘ দুটোকেই বুঝানোর জন্য যেভাবে ফার্সি ভাষায় "শীর" বা "শের" শব্দটি ব্যবহার হয়, তেমনি "বাঘ" শব্দটির দ্বারা মূলত বড় শিকারী প্রাণীকে বুঝানো হতো যেমন চিতা"বাঘ", নেকড়ে "বাঘ"।


title: বাঘ

text: বাঘেরা জলে থাকতে খুব পছন্দ করে। এরা শুধু শরীর ঠান্ডা রাখতেই জলে নামে না বরং অনেক সময় জলে এরা শিকারও করে!


title: বাঘ

text: বাঘ সাধারণত একা একা থাকে ও শিকার করে। তবে বাচ্চারা ২ বছর বয়স পর্যন্ত মায়ের সাথে থাকে।


title: বাঘ

text:
বাঘ সহসা বাধ্য না হলে খাঁচার মতো আবদ্ধ জায়গায় ঢুকতে সাহস করে না। এমনকি মানুষখেকো হলেও না। তবে আক্রান্ত বাঘ খুব মারমুখী হয়ে থাকে।
বিভিন্ন নিরামিষাশী, বুনো বা গৃহপালিত প্রাণী (চিত্রা হরিণ, সম্বর হরিণ, মহিষ, গৌড়, বুনো শূকর, বানর ইত্যাদি, সুযোগ পেলে গরু- ছাগল,কুকুর ইত্যাদি) বাঘের খাদ্য। তবে খিদে পেলে বাঘ চিতাবাঘ,কুমির, ভাল্লুক বা অজগরকেও ছাড়েনা। এমনকি হাতি ও গণ্ডারের বাচ্চার উপরো বাঘ হামলা করে। কিছু সময়ে বাঘ নরখাদক হয়ে যায়। বাঘ ঘন ঝোপে লুকিয়ে আচমকা হামলা করে শিকার করে। মুলত জলাশয়ের কাছে বাঘ লুকিয়ে থাকে।


title: বাঘ

text: বাঘ রাতেই বেশি শিকার করে। বড় প্রাণী শিকারের সময় বাঘ শ্বাসনালী কামড়ে ধরে এবং সম্মুখপেশীর সাহায্যে শিকারকে আঁকড়ে ধরে মাটিতে আছড়ে ফেলে। শিকার দমবন্ধ হয়ে না মরা পর্যন্ত বাঘ গলা আঁকড়ে ধরেই থাকে।


title: বাঘ

text: বাঘেরা দৈনিক ৫-১৫ কেজি মাংস খায়, তবে সুযোগ পেলে বড় পুরুষ বাঘ ৩০ কেজি মাংসও খেতে পারে।


title: বাঘ

text: বাঘেরা ওৎ পেতে শিকার করে। এরা নিঃশব্দে শিকারের পিছু নেয়,আর অতর্কিত আক্রমণ করে। এদের গতিবেগ ৫০-৬৫ কিলোমিটার প্রতি ঘন্টা পর্যন্ত হয়, তবে এ গতিবেগ খুব অল্প সময়ের জন্য। এরা পানিতেও শিকার করতে পারে, এদের সাঁতারের গতিবেগ ৩২ কি.মি./ঘন্টা যা অলিম্পিক এর সাঁতারুদের থেকেও বেশি।


title: বাঘ

text: এদের ক্যানাইন দাঁত ৪ ইঞ্চি পর্যন্ত লম্বা হয়, যা বিড়াল পরিবারের মধ্যে সবচেয়ে বড়। এদের কামড়ের জোর ১০৫০ পিএসআই পর্যন্ত হয়। এদের আছে গুটিয়ে নেওয়ার ক্ষমতা যুক্ত ব্লেডের মত ধারালো বাঁকানো নখর। সামনের পায়ের নখর ৩ ইঞ্চিরও বেশি লম্বা হয়।


title: বাঘ

text: বাঘ একা থাকতেই ভালোবাসে। কেবল জননের সময় বাঘিনীর সাথে মিলিত হয়। শাবকসহ বাঘিনীকে দেখা যায়।


title: বাঘ

text:
বাঘ পৃথিবীর সর্ববৃহৎ বিড়াল প্রজাতি। বাঘ বিড়াল প্রজাতির অন্য সকল প্রানী এমন কি সিংহ হতেও বড়।
বাঘ লম্বায় ৩.৩ মিটার (১১ ফিট) এবং ওজনে ৩০০ কিলোগ্রাম (৬৬০পাউন্ড) পর্যন্ত হয়।


title: বাঘ

text:
তবে পুরুষ বেঙ্গল টাইগার গড়ে ২২১ কিলোগ্রাম ওজনের হয়, আর স্ত্রী বাঘিনী গড়ে ১৩৭ কিলোগ্রাম ওজনের হয়।
বাঘ দের ওজন-আকার এসব এর উপপ্রজাতি ভেদে ভিন্ন হয়।


title: বাঘ

text:
যেমন, বেঙ্গল টাইগার ও সাইবেরিয়ান বাঘ আকারে অনেক বড় হয়।
আর সুমাত্রান বাঘ, বালির বাঘ, জাভা দেশীয় বাঘ আকার আকৃতিতে তুলনামূলক ভাবে ছোট হয়।


title: বাঘ

text:
বাঘের মিলন বছরের যেকোন সময় হতে পারে।তবে নভেম্বর-এপ্রিলের মধ্যেই সর্বাধিক মিলন ঘটে।
বাঘিনীদের গর্ভাবস্থাকাল ১০৩-১০৫ দিন, এক সাথে ২-৪টি বাচ্চা দিয়ে থাকে।


title: বাঘ

text: বাঘ নিজের প্রজাতির বাইরেও প্রজনন করতে পারে, যেমন, পুরুষ সিংহ ও স্ত্রী বাঘিনী এর মিলনে সৃষ্টি হয় লাইগার ("Li"on+Ti"ger"=Liger) এর। যা বাঘ বা সিংহ দুটোর থেকেই বড়।


title: বাঘ

text: পুরুষ লাইগার এর ওজন ৩৫০-৪৫০ কেজি পর্যন্ত হতে পারে।


title: বাঘ

text: আবার, পুং বাঘ আর স্ত্রী সিংহী এর মিলনে সৃষ্টি হয় টাইগন ("Tig"er+Li"on"=Tigon) এর। টাইগন বাঘ, সিংহ বা লাইগার এর তুলনায় অনেক ছোট হয়।


title: বাঘ

text:
আশ্চর্যজনকভাবে, বাঘেরা স্ত্রী লাইগার এর সাথেও বংশবৃদ্ধি করতে পারে।
বিভিন্ন কারণে (বিশেষত পরিব্যক্তি) বাঘের পরিচিত চেহারার বাইরেও দেখা মেলে। যেমনঃ সাদা বাঘ, সোনালী বাঘ।


title: বাঘ

text: সাদা বাঘ বাঘের এক মিউট্যান্ট। বিশেষ জিন মিউটেশনএর ফলে বাঘ সাদা হয়। পৃথিবীর অনেক চিড়িয়াখানায় সাদা বাঘ পাওয়া যায়।


title: বাঘ

text:
সাদা বাঘ বাঘদের মিউট্যান্ট এর মধ্যে বিশেষ পরিচিত। পৃথিবীর বিভিন্ন চিড়িয়াখানাতে এই বাঘ আছে। বাংলা বাঘও সাইবেরিয়ার বাঘ উপ প্রজাতীর মধ্যে এই বাঘের বর্ণসংকরের কথা জানা যায়। তবে অধিকাংশ বিজ্ঞানীরা মত দিয়েছেন,সাদা বাঘ মূলত রয়েল বেঙ্গল টাইগার এরই মিউট্যান্ট।
ঢেঙ্কানলের বন থেকে প্রথম এই বাঘ ধরা হয় বলে জানা গেছে। কিছু কিছু সাদা বাঘ ডোরাহীন হয়। এখন এই বাঘ বনে দেখা যায় না।
মনে করা হোত দাবানলের ফলে বাঘের গায়ের রং কালো হয়ে যায়। কিছুদিন আগে উড়িষ্যার সিম্লিপাল বনে এই বাঘের দেখা পাওয়ার কথা জানা গেছে।
সোনালী বাঘএর সংখ্যা ৩০-এরও কম। বাংলা বাঘ ও সাইবেরিয় বাঘের মধ্যেও এই পরিব্যক্তির কথা জান গেছে। সোনালী বাঘ golden tabby বা Strawberry Tiger নামেও পরিচিত।
বিংশ শতকের শুরুর দিকে এই বাঘ বনে পাওয়া যেতো বলে জানা যায়। শেষ বন্য সোনালি বাঘকে মহীশুরের বনে শিকার করা হয়েছিলো। এই বাঘগুলি ডোরাহীন বা প্রায় ডোরাহীন হয়। বিশেষত পেটের দিকে ডোরা থাকেই না। "ভীম" নামে এক পোষা বাঘকে পালিত সোনালি বাঘের পুর্বপুরুষ মনে করা হয়।


title: বাঘ

text:
এই বাঘের গায়ের রং নীলচে। বেশিরভাগ মাল্টীজ বাঘ দক্ষিণ চীনের বাঘ উপ প্রজাতী বর্ণসংকর। এই বাঘ চরম বিপন্ন। নীলবর্ণসংকর সম্ভবত বিলুপ্ত। সাইবেরিয়ার বাঘদের মধ্যেও নীলবাঘের খবর পাওয়া গেছে।
তবে অধিকাংশ বিজ্ঞানী মনে করেন, এরকম বর্ণসংকর হওয়া প্রায় অসম্ভব।


title: বাঘ

text:
পশ্চিমবঙ্গ ও বাংলাদেশের সুন্দরবন এলাকায় যে সুদর্শন বাঘ দেখা যায় তা দুনিয়াব্যাপী রয়েল বেঙ্গল টাইগার (en: Royal Bengal Tiger) বা বাংলা বাঘ নামে পরিচিত। ২০০৪ খ্রিস্টাব্দে বাংলাদেশের বন বিভাগ কর্তৃক পরিচালিত বাঘশুমারী অনুযায়ী সুন্দরবনে ৩৮৫টি রয়েল বেঙ্গল টাইগার আছে। ভারতের সুন্দরবন ও অন্যত্র, নেপাল এবং ভুটানের বন-জঙ্গলেও এই উপপ্রজাতির বাঘ সচরাচর দেখা যায়।
২০১৫ সালের ২৯ শে জুলাই বিশ্ব বাঘ দিবসের এক রিপোর্ট অনুযায়ী বাংলাদেশ এর সুন্দরবন অংশে বাঘ আছে মাত্র ১০৬ টি।


title: বাঘ

text: বাঘ শিকারের জনপ্রিয়তা মূলত ১৮০০-১৯০০ বেড়ে উঠে । মূলত ব্রিটিশ আমলে ইংরেজরা এবং রাজপরিবার এর সদস্যরা বাঘ শিকার করতে পছন্দ করতেন।মানুষ আত্নরক্ষা, আনন্দ ও আস্ফালন প্রকাশের জন্য বাঘের শিকার করেছে। সমগ্র এশিয়া জুড়ে বাঘ নিধন চলছে। মানুষ নিজের প্রয়োজনে বন ধ্বংস করছে, এতে বাঘের ক্ষতি হচ্ছে। বাঘের নরখাদকবৃত্তিও বাড়ছে।


title: বাঘ

text: মানুষ বাঘের স্বাভাবিক খাদ্য নয়। বয়সজনিত দুর্বলতা, আঘাত, ও আকালে রক্তের স্বাদ পেলে বাঘ নরখাদকে পরিণত হয়। নরখাদক হওয়ার পরেও বাঘ অন্যান্য জীবকে শিকার করে।


title: বাঘ

text: সার্কাস ও ধনী ব্যক্তিদের ঘরে বাঘ পোষার ঘটনা জানা যায়। বিখ্যাত বক্সার মাইক টাইসনও বাঘ পুষেছেন। তবে এভাবে বাঘ পোষা বাস্ত‌ুতন্ত্রের ক্ষতি করে।


title: বাঘ

text: বহুদেশের সংস্কৃতিতে বাঘের সাংস্কৃতিক গুরুত্ব অপরিসীম। বিভিন্ন যুগে বাঘ মানুষের আতঙ্ক, অণুপ্রেরণা ও শ্রদ্ধার কারণ হয়ে আছে। বাঘকে ভারত, বাংলাদেশ ও মালয়েশিয়া জাতীয় পশু ঘোষণা করেছে। আজাদ হিন্দ ফৌজের পতাকায় বাঘের নিশান ছিলো। টিপু সুলতানের পতাকায় লেখা থাকতো "বাঘই ভগবান"।


title: বাঘ

text: বাংলাদেশ এর সংস্কৃতি তে বাঘ এক কিংবদন্তী। বাঘ আর বাংলাদেশ এর সংস্কৃতি অঙ্গাঅঙ্গী ভাবে জড়িত। বাংলাদেশ এর সাহিত্যে বাঘের কথা এসেছে বহুবার। বাঘ বাংলাদেশ এর অন্যতম প্রতীকে পরিণত হয়েছে। বাংলাদেশ ক্রিকেট টিম এর প্রতীকও বাঘ।


title: বাঘ

text:
বাঘ এখন এক বিপন্ন প্রাণী। বাঘ সংরক্ষণের চেষ্টা চলছে বিভিন্ন দেশে।
ব্যাঘ্র প্রকল্প ১৯৭২ সালে বেঙ্গল টাইগার সংরক্ষণের উদ্দেশ্যে ভারতে গৃহীত একটি বন্যপ্রাণী সংরক্ষণ প্রকল্প। ১৯৭৩ সালের ১ এপ্রিল থেকে এই প্রকল্প কার্যকর করা হয় এবং পরবর্তীকালে সর্বাপেক্ষা সফল বন্যপ্রাণী সংরক্ষণ উদ্যোগে পরিণত হয়। সারা দেশে ছড়িয়ে থাকা বিভিন্ন জৈবভৌগোলিক ক্ষেত্রে স্থাপিত বিভিন্ন ব্যাঘ্র সংরক্ষণাগারে (টাইগার রিজার্ভ) বাঘ সংরক্ষণ করাই ছিল এই প্রকল্পের লক্ষ্য। দেশে প্রাকৃতিক পরিমণ্ডলে সংরক্ষিত বাঘের সংখ্যাবৃদ্ধিতে এই প্রকল্প গুরুত্বপূর্ণ ভূমিকা গ্রহণ করে।


title: বাঘ

text: ২০০৭ সালের হিসেব অনুযায়ী, দেশের ৩১,৭৬১ বর্গকিলোমিটার এলাকা জুড়ে ৪০টি ব্যাঘ্র প্রকল্প বন্যপ্রাণী সংরক্ষণাগার রয়েছে। ১৯৭০-এর দশকে যেখানে বাঘের সংখ্যা ছিল ১,২০০টি সেখানে ব্যাঘ্র প্রকল্পের ফলে ১৯৯০-এর দশকে এই সংখ্যা বেড়ে দাঁড়ায় ৩,৫০০টিতে। অবশ্য ২০০৮ সালের ব্যাঘ্রগণনা থেকে জানা যায়, এই সংখ্যা বর্তমানে কমে দাঁড়িয়েছে ১,৪১১টিতে। তখনই সরকার প্রকল্পটিকে আরও ১৫৩ মিলিয়ন মার্কিন ডলার অর্থসাহায্য দানের সিদ্ধান্ত গ্রহণ করে। সিদ্ধান্ত নেওয়া হয় টাইগার প্রোটেকশন ফোর্স গঠন ও মানব-ব্যাঘ্র সংঘাত এড়ানোর উদ্দেশ্যে ২০০,০০০ জন গ্রামবাসীর পুনর্বাসন দেওয়ার জন্য অর্থসাহায্যেরও।


title: বাঘ

text:
২০০৫ সালে সারিস্কা ব্যাঘ্র প্রকল্প থেকে বাঘ সম্পূর্ণ নির্মূল হয়ে যাওয়ার পর যখন ২০০৮ সালের জুলাই মাসে সরকারি সাহায্যপ্রাপ্ত স্থানান্তরণ স্কিমে দুটি বাঘ আবার এখানে নিয়ে আসা হয়, তখনই এই প্রচেষ্টা কার্যকর করার সূচনা ঘটে।
১৯৪০ এর দশকে সাইবেরিয়ান বাঘের সংখ্যা কমতে কমতে ৪০ এ ঠেকেছিলো।তৎকালীন সোভিয়েত সরকারের হস্তক্ষেপে এবং কঠোর সংরক্ষন আইন প্রবর্তনের ফলে এই সংখ্যা বেড়ে কয়েকশ হয়েছিলো।সোভিয়েত ইউনিয়নের পতনের পর রাশিয়ার অর্থনীতিতে ধস নামে ফলে আবার বাঘ নিধন বেড়ে যায়।বর্তমানে রাশিয়ায় প্রাকৃতিক পরিবেশে প্রায় ৪০০-৫৫০ বাঘ রয়েছে।


title: বাঘ

text:
বাঘের দেহাবশেষ জনিত চীনা কুসংস্কার ও তিব্বতে বাঘের চামড়ার অপব্যবহার বাঘের অস্তিত্বকে সংকটে ফেলেছে। অন্য দিকে বাঘ খামার চালু হওয়ায় বাঘের দেহাবশেষের ব্যবহার বেড়ে গেছে। Save China's Tiger
নামে সম্প্রতি আন্দোনন শুরু হয়েছে।


title: বাঘ

text: সুন্দরবন অঞ্চলে বাঘ সংরক্ষণের চেষ্টা চলছে। তবে তার পরও ক্রমেই সুন্দরবন এ বাঘের সংখ্যা কমে যাচ্ছে। ২০১৫ সালের ২৯ শে জুলাই বিশ্ব বাঘ দিবসের এক রিপোর্ট অনুযায়ী বাংলাদেশের সুন্দরবন অংশে বাঘ আছে মাত্র ১০৬টি। তাছাড়া বাংলাদেশ এর ঢাকা মিরপুর চিড়িয়াখানায় বাঘ সংরক্ষণ এর চেষ্টা চলছে।


title: বাঘ

text: চিতোয়ান অরণ্যে বাঘকে সংরক্ষণ করার চেষ্টা চলছে। আশার কথা এই,নেপাল এ বাঘের সংখ্যা আস্তে আস্তে বাড়ছে।


title: বাঘ

text:
মালয়ের বাঘকে মালয়েশিয়ায় সংরক্ষণের ব্যাপারে প্রাণীবিদরা আশাবাদী।
সুন্দরবন এলাকায় বাঘ মাঝে মাঝেই লোকালয়ে ঢুকে পড়ে। এদের ধরে আবার বনে ছেড়ে দেওয়া হয়। বন্দী বাঘকেও বনে ছেড়ে দেওয়ার ঘটনা ঘটেছে। কিন্তু এই পদ্ধতির সাফল্য সীমিত। তারা নামে বাঘিনীকে বিলি আরজান সিংএর উদ্যোগে ছেড়ে দেওয়ার পর বাঘের নরখাদক হয়ে যাওয়ার কথা জানা যায়।সন্দেহ করা হয় এই বাঘটিই তারা।
অন্যদিকে দক্ষিণ আফ্রিকার বনে দুটি দক্ষিণ চীনের বাঘকে ছাড়া হয় যার মধ্যে একটি মারা গেছে।
এছাড়াও, ২০০৩ সালে বিখ্যাত প্রাণীবিজ্ঞানী ও big cat expert "ডেভ স্যালমনি" ও বিখ্যাত প্রাণীবিজ্ঞানী "জন ভার্টি" Ron ও Julie নামে দুটি বেঙ্গল টাইগার কে ৩ বছর প্রশিক্ষণ দিয়ে দক্ষিণ আফ্রিকাতে ছাড়ে। এটি ডিসকোভারি চ্যানেলে Living with Tigers নামের অনুষ্টানে অনেক সময় দেখায়। এর পরবর্তীকালে ন্যাশনাল জিওগ্রাফীতে Tiger man of Africa নামে John Verty এর একটা অনুষ্ঠান দেখায়, যাতে দেখা যায় বাঘ গুলো সফল ভাবে বেঁচে আছে ও প্রজননও করেছে, সেই সাথে সেখানে আরও কয়েকটি বাঘ যোগ করা হয়েছে।


title: বাঘ

text: বাঘ খুব বুদ্ধিমান প্রানী। এদের সার্কাস এর জন্য প্রশিক্ষণ দেওয়া যায়। এরা খুব সহজেই বুঝতেও পারে।


title: অ্যাডা

text: অ্যাডা একটি প্রোগ্রামিং ভাষা। প্রাথমিকভাবে এটি মার্কিন প্রতিরক্ষা দপ্তরের সমস্ত সফটওয়্যারের জন্য একমাত্র ভাষা হওয়ার কথা ছিল। বিভিন্ন দল ভাষাটির প্রোটোটাইপ বানায়। পরিশেষে ১৯৮৩ সালে মিনিয়াপোলিসের হানিওয়েল সিস্টেমস অ্যান্ড রিসার্চ সেন্টার এবং ফ্রান্সের আলসিস কর্পোরেশন যৌথভাবে জঁ ইখবিয়া-র নেতৃত্বে ভাষাটি বাস্তবায়ন করে।


title: অ্যাডা

text: অ্যাডা একটি বৃহৎ ভাষা এবং প্যাস্কালের উত্তরসূরী। এর ডিজাইনের মূলনীতি অত্যন্ত স্পষ্টভাবে সহায়ক ডুকমেন্টেশনে দেয়া হয়েছে। পরবর্তীতে ইন্টারমেট্রিক্‌স ইনকর্পোরেটেড নামক প্রতিষ্ঠান মার্কিন সরকারের সাথে চুক্তিতে ভাষাটির একটি পরিমার্জিত সংস্করণ অ্যাডা ৯৫ (Ada 95) নির্মাণ করে। এই সংস্করণে অবজেক্ট, শেয়ারকৃত মেমরির সময়-সামঞ্জস্যীকরণ, এবং আরও অনেক ফিচার যোগ করা হয়।


title: অ্যাডা

text: অ্যাডা-র বিনামূল্য সংস্করণ গণু পাবলিক লাইসেন্সের অধীনে অ্যাডা কোর টেকনলজি নামের প্রতিষ্ঠানটি সরবরাহ করছে।


title: অ্যাডা

text: অ্যাডা ভাষাটির নামকরণ করা হয়েছে অ্যাডা লাভলেস এর নামানুসারে, যাঁকে কম্পিউটার প্রোগ্রামিং ধারণার একজন প্রবর্তক মনে করা হয়।


title: অ্যাডা

text: with Ada.Text_IO;


title: প্রসঙ্গমুক্ত ব্যাকরণ

text:
ভাষাবিজ্ঞান এবং কম্পিউটার বিজ্ঞানে প্রসঙ্গমুক্ত ব্যাকরণ () হচ্ছে একটি বিধিগত ব্যাকরণ (formal grammar) যেখানে প্রতিটি উৎপাদনী সূত্র (production rule) নিম্নোক্ত রূপের হয়-
যেখানে V একটি অসমাপ্তিজ্ঞাপক প্রতীক (nonterminal symbol) এবং "w" হচ্ছে সমাপ্তিজ্ঞাপক (terminal symbol) ও/অথবা অসমাপ্তিজ্ঞাপক প্রতীক দিয়ে গঠিত একটি স্ট্রিং। "প্রসঙ্গমুক্ত" (context-free) পরিভাষাটি দিয়ে বোঝানো হচ্ছে যে অসমাপ্তিজ্ঞাপক V-কে সর্বদাই "w" দিয়ে প্রতিস্থাপিত করা যাবে, সেটি যে প্রসঙ্গেই ঘটুক না কেন। একটি বিধিগত ভাষা (formal language) যদি কোন প্রসঙ্গমুক্ত ব্যাকরণ থেকে উৎপাদন বা সৃষ্টি (generate) করা হয়, তবে তাকে প্রসঙ্গমুক্ত ভাষা (context-free language) বলা হয়।


title: প্রসঙ্গমুক্ত ব্যাকরণ

text: প্রসঙ্গমুক্ত ব্যাকরণ একটি শক্তিশালী ধারণা এবং এর সাহায্যে বেশির ভাগ প্রোগ্রামিং ভাষার সিনট্যাক্স বর্ণনা করা যায় এবং তা-ই বাস্তবে ঘটেছে। কিন্তু প্রসঙ্গমুক্ত ব্যাকরণগুলি সরলও বটে; এগুলির সাহায্যে দক্ষ পার্সিং অ্যালগোরিদম নির্মাণ করা সম্ভব, যেগুলি কোন প্রদত্ত স্ট্রিং কীভাবে ব্যাকরণটি থেকে সৃষ্টি হতে পারে, তা নির্ণয়ে সক্ষম। আর্লি পার্সার (Earley parser) এই ধরনের অ্যালগোরিদমের একটি উদাহরণ। এলআর পার্সার (LR parser) এবং এলএল পার্সারগুলি (LL parser) প্রসঙ্গমুক্ত ব্যাকরণসমূহের একটি সীমিত উপসেটের ওপর কাজ করে।


title: প্রসঙ্গমুক্ত ব্যাকরণ

text: প্রসঙ্গমুক্ত ব্যাকরণ প্রকাশ করার জন্য সবচেয়ে প্রচলিত লিখন পদ্ধতি (notation) হচ্ছে বিএনএফ (BNF) বা বাকাস-নাউর রূপ।


title: প্রসঙ্গমুক্ত ব্যাকরণ

text: বিধিগত ভাষামাত্রেই প্রসঙ্গমুক্ত নয়। এরকম একটি ভাষা হল formula_1, যা এমন কতগুলি স্ট্রিং-এর সেট, যার প্রতিটি স্ট্রিং কিছু সংখ্যক a দিয়ে শুরু হয়, এবং একে অনুসরণ করে সমসংখ্যক b এবং c।


title: প্রসঙ্গমুক্ত ব্যাকরণ

text: অন্য যেকোন বিধিগত ব্যাকরণের (formal grammar) মতই কোন প্রসঙ্গমুক্ত ব্যাকরণ G-কে একটি ৪-টুপল আকারে প্রকাশ করা যায়:


title: প্রসঙ্গমুক্ত ব্যাকরণ

text:
formula_2
যেখানেকোন ভাষা L-কে একটি প্রসঙ্গমুক্ত ভাষা (Context-Free-Language বা CFL) বলা হয় যদি এর ব্যাকরণটি প্রসঙ্গমুক্ত হয়। আরও সঠিকভাবে, L এমন একটি ভাষা যার শব্দ, বাক্য এবং পদগুচ্ছগুলি একটি প্রসঙ্গমুক্ত ব্যাকরণের প্রতীক ও শব্দ দিয়ে গঠিত। L-কে তাই সাধারণত L=L(G) আকারে প্রকাশ করা হয়।


title: প্রসঙ্গমুক্ত ব্যাকরণ

text: নিচে কিছু প্রসঙ্গমুক্ত ব্যাকরণের উদাহরণ দেয়া হল:


title: প্রসঙ্গমুক্ত ব্যাকরণ

text:
নিচে একটি সরল প্রসঙ্গমুক্ত ব্যাকরণ দেয়া হল:
যেখানে | দিয়ে একই অসমাপ্তিজ্ঞাপক প্রতীকের জন্য একাধিক অপশনগুলিকে পৃথক করে দেখানো হয়েছে এবং ε দিয়ে খালি স্ট্রিং বোঝানো হয়েছে। এই ব্যাকরণটি নিচের ভাষাটিকে সৃষ্টি করে:
formula_10
যা একটি নিয়মিত ভাষা নয়।


title: প্রসঙ্গমুক্ত ব্যাকরণ

text: নিচের প্রসঙ্গমুক্ত ব্যাকরণটি x, y এবং z নামক তিনটি চলকের জন্য সিনট্যাক্সগতভাবে সঠিক ইনফিক্স বীজগাণীতিক এক্সপ্রেশন সৃষ্টি করতে পারে:


title: প্রসঙ্গমুক্ত ব্যাকরণ

text: উদাহরণস্বরূপ এই ব্যাকরণটি "( x + y ) * x - z * y / ( x + x )" স্ট্রিংটি সৃষ্টি করতে পারে।


title: প্রসঙ্গমুক্ত ব্যাকরণ

text: এই ব্যাকরণটি দ্ব্যর্থবোধক, অর্থাৎ এতে একই স্ট্রিং-কে একাধিক পার্স-বৃক্ষের সাহায্যে সৃষ্টি করা সম্ভব।


title: প্রসঙ্গমুক্ত ব্যাকরণ

text: এখানে T এরকম সমস্ত স্ট্রিং সৃষ্টি করে যেগুলিতে a ও b-এর সংখ্যা সমান। U এরকম সমস্ত স্ট্রিং সৃষ্টি করে যেগুলিতে a-এর সংখ্যা b-এর চেয়ে বেশি এবং V এমন সমস্ত স্ট্রিং সৃষ্টি করে যেগুলিতে a-এর সংখ্যা b-এর সংখ্যার চেয়ে কম।


title: প্রসঙ্গমুক্ত ব্যাকরণ

text: প্রসঙ্গমুক্ত ভাষার আরেকটি উদাহরণ হল formula_11। এটি একটি নিয়মিত ভাষা নয়, কিন্তু এটি প্রসঙ্গমুক্ত এবং নিচের প্রসঙ্গমুক্ত ব্যাকরণটি দিয়ে সৃষ্টি করা সম্ভব:


title: প্রসঙ্গমুক্ত ব্যাকরণ

text: প্রসঙ্গমুক্ত ব্যাকরণ কেবল গাণিতিক বিধিগত ভাষাসমূহের মধ্যেই সীমাবদ্ধ নয়। ভেনপা নামের এক শ্রেণীর তামিল কবিতা প্রসঙ্গমুক্ত ব্যাকরণ-নিয়ন্ত্রিত বলে ধারণা করা হয়।


title: সুমন (ব্যান্ড সঙ্গীত শিল্পী)

text: সাইদুস সালেহীন খালেদ সুমন (জন্মঃ ৮ জানুয়ারি ১৯৭৩) বাংলাদেশের অন্যতম জনপ্রিয় ব্যান্ড অর্থহীনের প্রতিষ্ঠাতা এবং দলনেতা। তিনি মূলত গায়ক এবং বেস গীটার বাজিয়ে থাকেন। তবে কখনো কখনো তাকে একোস্টিক গীটার কিংবা কী-বোর্ড হাতেও দেখা যায়। সঙ্গীত জগতে সুমন বেস-বাবা নামে বহুল পরিচিত।


title: সুমন (ব্যান্ড সঙ্গীত শিল্পী)

text: বেজবাবা সুমন গবর্নমেন্ট ল্যাবরেটরি হাই স্কুল, ঢাকা থেকে ১৯৯০ সালে এস. এস. সি পরীক্ষা দেন, তারপর সংগীতের জগতে প্রবেশ করেন।একক ক্যারিয়ার শুরুর আগে ওয়ারফেইজ এবং ফীলিংস ব্যান্ডে বেজিস্ট হিসাবে কাজ করেন। ১৯৯৩ সালে "ফীলিংস" ব্যান্ড ছেড়ে দিয়ে প্রথম একক প্রজেক্ট "সুমন ও অর্থহীন" এ কাজ শুরু করেন। ১৯৯৭ সালের ঈদে অ্যালবামটি প্রকাশিত হয়। এরপর থেকে "সুমন ও অর্থহীন" নাম নিয়েই পারফর্ম করেন।


title: সুমন (ব্যান্ড সঙ্গীত শিল্পী)

text: ব্যান্ড পরিচিতিঃ (শুরুর সময়ে)


title: সুমন (ব্যান্ড সঙ্গীত শিল্পী)

text: বর্তমানে ব্যান্ডের সদস্যবৃন্দঃ


title: সুমন (ব্যান্ড সঙ্গীত শিল্পী)

text: অনেক গায়ক কিংবা ব্যান্ড সুমনের সঙ্গীত জীবনে পরোক্ষ প্রেরণা যুগিয়েছেন। সুমনের গানে তাদের প্রভাব লক্ষ্য করা যায়। এদের মধ্যে আছেঃ


title: চম্‌স্কি স্তরক্রম

text: কম্পিউটার বিজ্ঞানে, বিশেষ করে প্রোগ্রামিং ভাষাসমূহের গবেষণায় চম্‌স্কি স্তরক্রম () বা কখনো কখনো চম্‌স্কি-শ্যুৎসেনবের্গার স্তরক্রম (Chomsky–Schützenberger hierarchy) বলতে বিধিগত ব্যাকরণের শ্রেণীগুলির একটি আবদ্ধ স্তরক্রম বোঝায়, যেসব বিধিগত ব্যাকরণ বিধিগত ভাষা সৃষ্টি করে। এই ব্যাকরণগুলি পদসংগঠন ব্যাকরণ নামেও পরিচিত।


title: চম্‌স্কি স্তরক্রম

text: নোম চম্‌স্কি ১৯৫৬ সালে এই স্তরক্রমটি প্রথম বর্ণনা করেন (দেখুন [1])। এছাড়া মার্সেল-পাউল শ্যুৎসেনবের্গার, যিনি বিধিগত ভাষাসমূহের তত্ত্ব নির্মাণে গুরুত্বপূর্ণ ভূমিকা রাখেন, তাঁর নামেও এই স্তরক্রমটি কখনো কখনো নামকরণ করা হয়।


title: ইসলামী বিজ্ঞান

text: বিজ্ঞানের ইতিহাসে ইসলামী বিজ্ঞান বলতে ৮ম শতক থেকে ১৫শ শতক পর্যন্ত, অর্থাৎ ইসলামের স্বর্ণযুগে ইসলামী সভ্যতার অধীনে বিকাশপ্রাপ্ত বিজ্ঞানকে বোঝায়। এটি আরব বিজ্ঞান নামেও পরিচিত, কেননা এই সময়ের অধিকাংশ পুস্তক ইসলামী সভ্যতার সার্বজনীন ভাষা আরবিতে লেখা হয়। তবে আরব ও মুসলিম বিজ্ঞানী ছাড়াও অনেক অনারব ও অ-মুসলিম বিজ্ঞানীও ইসলামী সভ্যতার বিজ্ঞানে অবদান রাখেন।


title: ইসলামী বিজ্ঞান

text: মুসলিম বিজ্ঞানীদের মধ্যে বিভিন্ন এলাকার জাতিগোষ্ঠীর শাসিত ছিল। সর্বাধিক ছিলেন পারস্যদেশনিবাসীগণ, অন্যান্যদের মধ্যে ছিলেন মুর, বার্বাস, আসিরিয়ান, আরবীয় এবং মিশরীয়। এছাড়াও তারা বিভিন্ন ধর্মীয় পটভূমি থেকে এসেছিলেন। তাদের মধ্যে অধিকাংশ মুসলমান ছিলেন, কিন্ত এছাড়াও কিছু খৃস্টানও ছিলেন, ইহুদি এবং নাস্তিক।


title: ম্যাক ওএস

text: ম্যাক ওএস (; পূর্বে এবং পরবর্তীতে ) অ্যাপল নির্মিত গ্রাফিক্যাল অপারেটিং সিস্টেমের একটি ধারা। এটি ম্যাক কম্পিউটার পরিবারের প্রাথমিক অপারেটিং সিস্টেম। ল্যাপটপ, ডেস্কটপ, এবং হোম কম্পিউটার বাজারে ব্যবহারের পরিমাণের দিক থেকে মাইক্রোসফট উইন্ডোজের পরেই এর অবস্থান।


title: ম্যাক ওএস

text: ম্যাক ওএস ম্যাকিন্টশ অপারেটিং সিস্টেমের দ্বিতীয় প্রধান সিরিজ। প্রথম সিরিজটি "ক্লাসিক" ম্যাক ওএস নামে পরিচিত, ১৯৮৪ সালে প্রকাশিত এ সিরিজের শেষ সংস্করণ প্রকাশিত হয় ১৯৯৯ সালে। প্রথম ডেস্কটপ সংস্করণ, ম্যাক ওএস এক্স ১০.০, প্রকাশিত হয় মার্চ ২০০১ সালে। এরপর থেকে ওএস এক্স ১০.৮ মাউন্টেন লায়ন পর্যন্ত নামে অ্যাপল তাদের সংস্করণগুলোর নাম বড় প্রজাতির বিড়ালের নামে রাখতে থাকে। ওএস এক্স ১০.৯ মাভারিক্স থেকে, ক্যালিফোর্নিয়ার বিভিন্ন স্থানের নামে নামগুলো রাখা হয়। ২০১২ সালে অ্যাপল সংক্ষিপ্ত করে নাম করে ওএস এক্স, ২০১৬ সালে আবার সে নাম পরিবর্তন করে রাখে ম্যাক ওএস, যেমনটা তাদের অন্য অপারেটিং সিস্টেমগুলোর নাম রাখা হয়: আইওএস, টিভিওএস, ওয়াচওএস। সর্বশেষ ম্যাক ওএস সংস্করণ ম্যাক ওএস মজেভা, জুন ২০১৮ সালে মুক্তি পায়।


title: লিনাক্স ডিস্ট্রিবিউশন

text: লিনাক্স ডিস্ট্রিবিউশন হলো লিনাক্স পরিবারের ইউনিক্স-সদৃশ অপারেটিং সিস্টেম যাতে লিনাক্স কার্নেল, কার্নেল বাদে গ্নু অপারেটিং সিস্টেমের অন্যান্য অংশ ও অন্যান্য প্রয়োজনীয় সফটওয়্যার থাকে।


title: লিনাক্স ডিস্ট্রিবিউশন

text: লিনুস তোরভাল্দ্‌স লিনাক্স কার্নেল তৈরি করেন এবং ১৯৯১ সালে এর প্রথম রূপ বাজারে নিয়ে আসেন। লিনাক্স প্রথমে শুধুমাত্র সোর্স কোড বিতরণ করা হত, এবং পরে ডাউনলোডযোগ্য ফ্লপি ডিস্ক ইমেজের জোড়া হিসেবে বাজারে আসে। প্রতিস্থাপন পদ্ধতি জটিল হওয়ার কারণে, বিশেষ করে সহজলভ্য সফটওয়্যারের জন্য, প্রতিস্থাপন পদ্ধতি সহজ করতে এর বিতরণ বন্ধ করে দেওয়া হয়।


title: লিনাক্স ডিস্ট্রিবিউশন

text: লিনাক্স ডিস্ট্রিবিউশন নিম্নোক্ত যে কোন ধরনের হতে পারেঃ


title: মোরিস রনে ফ্রেশে

text: মোরিস রনে ফ্রেশে () (২রা সেপ্টেম্বর, ১৮৭৮ – ৪ঠা জুন, ১৯৭৩) একজন ফরাসি গণিতবিদ। তিনি বিন্দু সেটের টপোগণিতে গুরুত্বপূর্ণ অবদান রাখেন এবং বিমূর্ত জগতের ধারণা সম্পূর্ণই তাঁর কৃতিত্ব। এছাড়া তিনি পরিসংখ্যান, সম্ভাবনা ও ক্যালকুলাসে একাধিক গুরুত্বপূর্ণ অবদান রাখেন। তাঁর অভিসন্দর্ভ দিয়েই মেট্রিক জগতের ফাংশনালগুলির ওপর গবেষণার দ্বার উন্মোচন হয় এবং compactness-এর ধারণার সূত্রপাত ঘটে। তিনি হাঙ্গেরীয় গণিতবিদ রিসৎস অপেক্ষা স্বাধীনভাবে লেবেস্‌গে বর্গ সমাকলনযোগ্য ফাংশনসমূহের জগতের জন্য প্রতিনিধিত্ব উপপাদ্যটি (representation theorem) প্রমাণ করেন।


title: যুক্তিভিত্তিক প্রোগ্রামিং

text: যুক্তিভিত্তিক প্রোগ্রামিং স্বয়ংক্রিয় উপপাদ্য প্রমাণের প্রক্রিয়া থেকে অবরোহী প্রণালীর ধারণা ধার করেছে। এই প্রোগ্রামিং ঘরানায় অবরোহী প্রণালীর প্রক্রিয়াকরণের সময় কিছু মান গণনা করা হয়। যুক্তিভিত্তিক প্রোগ্রামিং প্রথম-ক্রমের যুক্তিবিজ্ঞানের সিন্ট্যাক্স অনুসরণ করে। প্রথম-ক্রমের যুক্তিবিজ্ঞান প্রথম আলোচনা করেন উনিশ শতকের দ্বিতীয়ার্ধে গটলব ফ্রেগে এবং একে বর্তমানে ব্যবহৃত রূপ দেন জুসেপ্পে পেয়ানো এবং বার্ট্রান্ড রাসেল।


title: ফোরট্রান

text: ফোরট্রান () আদিতম উচ্চস্তরের নির্দেশমূলক প্রোগ্রামিং ভাষা। জন বাকাস ও অন্যান্যেরা আইবিএম-এ কর্মরত অবস্থায় ১৯৫০-এর দশকের মাঝামাঝি এটি তৈরি করেন। ফোরট্রানের সবচেয়ে গুরুত্বপূর্ণ সংস্করণগুলি হচ্ছে ফোরট্রান I, ফোরট্রান II, ফোরট্রান IV, ফোরট্রান ৭৭, এবং ফোরট্রান ৯০। এদের মধ্যে শেষের দুইটির বিবরণ অ্যানসাই মান আকারে প্রকাশিত হয়েছে। ফোরট্রান ৭৭-ই সবচেয়ে বেশি প্রচলিত। তবে ফোরট্রান ৯০-এ ভাষাটির ব্যাপক সংস্কার করা হয়েছে; এতে পুনরাবৃত্তি, পয়েন্টার, নতুন নিয়ন্ত্রণ সংগঠন, এবং অনেক নতুন অ্যারে অপারেশন যোগ করা হয়েছে।


title: ফোরট্রান

text: ফোরট্রানের একটি বিনামূল্য বাস্তবায়ন ফ্রি সফটওয়্যার ফাউন্ডেশন সরবরাহ করছে।


title: ফোরট্রান

text: ১৯৫৩ সালের শেষের দিকে জন ব্যাকাস আইবিএমে কর্মরত তার সুপারভাইসরকে প্রস্তাব করেন এমন একটি বিকল্প কার্যকরী এসেম্বলী ভাষা উন্নত করার জন্য যা তাদের আইবিএম ৭০৪ মেইনফ্রেম কম্পিউটারে ভাষা হিসেবে ব্যবহৃত হতে পারে।


title: ফোরট্রান

text: ফোরট্রান দিয়ে অসংখ্য গাণিতিকি হিসাব সহজেই করা যায়। শিক্ষা, ব্যাংকিং, ব্যবসা ইত্যাদি ক্ষেত্রে বিভিন্ন প্রয়োজনীয় হিসাব ও পরিকল্পনা করার জন্যে প্রয়োজনীয় হিসাব করা যাবে এটি দিয়ে। এছাড়া ভিডিও গেম প্রোগ্রামিং, এয়ার ট্রাফিক কন্ট্রোল, বিভিন্ন বৈজ্ঞানিক ও সামরিক খাতে ও গবেষণার কাজেও ফোরট্রান ব্যবহৃত হয়েছে। ফোরট্রান দিয়ে ইন্জিনিয়ারিং হিসাব-নিকাশও করা যায়।


title: ফোরট্রান

text:
ফোরট্রান ৯৫ সংস্করণে রয়েছে ৮৬ টি অক্ষর। ০৩ ভার্সনে মোট অক্ষর ৯৭ টি। ফোরট্রান কেইস-সেন্সেটিভ নয়। তারমানে আপারকেইস ও লোয়ারকেইস বর্ণে (ইংরেজি বড় ও ছোট হাতের) কোন পার্থক্য নেই।
codice_1


title: হাই পারফরম্যান্স ফোরট্রান

text: হাই পারফরম্যান্স ফোরট্রান (ইংরেজি High Performance Fortran বা HPF) ফোরট্রান ৯০ প্রোগ্রামিং ভাষার একটি সম্প্রসারণ; এতে সমান্তরাল কম্পিউটিং সমর্থন করা হয়েছে। "High Performance Fortran Forum" (HPFF) এটি তৈরি করে। HPFF-এর আয়োজন ও সভাপতিত্ত্ব করেন রাইস বিশ্ববিদ্যালয়ের কেন কেনেডি। HPF রিপোর্টের প্রথম সংস্করণ ১৯৯৩ সালে প্রকাশিত হয়।


title: হাই পারফরম্যান্স ফোরট্রান

text: ফোরট্রান ৯০-তে উপস্থাপিত অ্যারে সিনট্যাক্সের উপর ভিত্তি করে হাই পারফরম্যান্স ফোরট্রানে বাস্তবায়ন করা হয়েছে গণনার একটি উপাত্ত সমান্তরাল (data parallel) মডেল, এবং এর ফলে একটি অ্যারের গণনার কাজ একাধিক প্রসেসরের সাহায্যে সম্পাদন সম্ভব হয়। এতে এসআইএমডি (SIMD) ও এমআইএমডি (MIMD) উভয় ধরনের কম্পিউটার স্থাপত্যের ক্ষেত্রেই দক্ষ বাস্তবায়ন সম্ভব হয়।


title: হাই পারফরম্যান্স ফোরট্রান

text: ফোরট্রান ৯৫-তে হাই পারফরম্যান্স ফোরট্রানের অনেকগুলি ফিচার অন্তর্ভুক্ত করা হয়। এর উত্তরে আবার HPFF-এর আয়োজন করা হয় এবং HPF ২.০ রিপোর্ট প্রকাশ পায়।


title: হাই পারফরম্যান্স ফোরট্রান

text: হাই পারফরম্যান্স ফোরট্রানের অনেক ফিচার বাস্তবায়ন করা সম্ভব হয়নি। কিন্তু এটি ফোরট্রানের ডিজাইনে প্রভাব ফেলে। উদাহরণস্বরূপ, প্রকাশিতব্য ফোরট্রান-২০০৮ মান ভাষায় codice_1 উপাত্ত টাইপের কিছু ফাংশন সরাসরি হাই পারফরম্যান্স ফোরট্রান থেকে নেয়া।


title: বাংলাদেশ জাতীয় ক্রিকেট দলের অধিনায়কদের তালিকা

text: এটি আন্তর্জাতিক পর্যায়ে বাংলাদেশ জাতীয় ক্রিকেট দলের সকল অধিনায়কের তালিকা। জুন ২৬ ২০০০ তারিখে বাংলাদেশ আন্তর্জাতিক ক্রিকেট কাউন্সিল (আইসিসি) এর পূর্ণ সদস্য হয়। এর কিছু পরেই দলটি প্রথম টেস্ট ম্যাচ খেলে। এর আগে ১৯৭৭ সাল থেকে বাংলাদেশ আইসিসি’র সহযোগী সদস্য ছিল। টেস্টে বাংলাদেশের রেকর্ড তত ভাল নয়। টেস্ট মর্যাদা পাওয়ার পর বাংলাদেশ মাত্র দু'টি টেস্টখেলুড়ে দেশের বিপক্ষে জিতেছে যথাক্রমে ওয়েস্ট ইন্ডিজ ও দুর্বল জিম্বাবুয়ের বিপক্ষে।


text: বাংলাদেশ প্রমিলা টেস্ট ক্রিকেট খেলে না।


text: টুকিটাকিঃ


text: এটি তাদের তালিকা যারা কমপক্ষে একটি একদিনের খেলায় বাংলাদেশ জাতীয় দলের অধিনায়কত্ব করেছেন। তালিকাটি সর্বশেষ ১৮ জুন ২০০৫ অস্ট্রেলিয়ার বিপক্ষে একদিনের খেলার সময় পর্যন্ত। যেখানে খেলোয়াড়ের তালিকায় ড্যাগার (†) দেয়া আছে, সেখানে বুঝতে হবে খেলোয়াড়কে সামান্য সময়ের জন্য অধিনায়ক করা হয়েছে। একদিনের আন্তর্জাতিক খেলায় বাংলাদেশের সবচেয়ে বড় জয় অস্ট্রেলিয়াকে হারানো যা ঘটেছিল ১৮ জুন ২০০৫ তারিখে। অন্যান্য যে সকল দলকে বাংলাদেশ হারিয়েছে তারা হচ্ছে পাকিস্তান ও স্কটল্যান্ড (দু’টিই ১৯৯৯ ক্রিকেট বিশ্বকাপে), কেনিয়া, জিম্বাবুয়ে , ভারত, শ্রীলঙ্কা, হংকং, বারমুডা, দক্ষিণ আফ্রিকা ইত্যাদি।


text: বাংলাদেশ প্রথম আন্তর্জাতিক টুয়েন্টি২০ খেলে ২০০৬ এর নভেম্বরে।


text: এটি তাদের তালিকা যারা কমপক্ষে একটি একদিনের খেলায় বাংলাদেশ অনূর্ধ্ব-১৯ ক্রিকেট দলের অধিনায়কত্ব করেছেন। তালিকাটি সর্বশেষ ২০০৪ সালে ইংল্যান্ডের বিপক্ষে একদিনের খেলার সময় পর্যন্ত। বাংলাদেশের স্মরণীয় বিজয় হচ্ছে অনূর্ধ্ব-১৯ বিশ্বকাপে প্লেট জেতা, যা গ্রুপ পর্যায় থেকে উত্তীর্ণ হতে না পারা দলগুলোর মধ্যে একটি প্রতিযোগিতা। ১৯৯৭/৯৮ ও ২০০৩/০৪ সালে তারা দু’বার প্লেট জিতেছে এবং শেষবার অস্ট্রেলিয়াকে হারিয়ে তারা প্লেট জিতেছে।


text: টেস্ট খেলুড়ে দেশগুলোরা বাইরের দলগুলোর জন্য আইসিসি ট্রফি সবচেয়ে বড় প্রতিযোগিতা। বাংলাদেশ টেস্ট মর্যাদা পাওয়ার আগে আইসিসি ট্রফি খেলেছে। যারা বাংলাদেশের হয়ে আইসিসি ট্রফিতে অধিনায়কত্ব করেছেন এটি তাদের তালিকা।


title: অল্টেয়ার ৮৮০০

text: এমআইটিএস অল্টেয়ার ৮৮০০ ছিল ১৯৭৫ সালে বাজারকৃত একটি মাইক্রোকম্পিউটার, যার ভিত্তি ছিল ইন্টেল ৮০৮০ সিপিইউ। এর ডিজাইনারেরা এটিকে একটি খেলনা কিট হিসেবে শ'খানেক শখের কম্পিউটার ব্যবহারকারীদের কাছে বিক্রি করতে চেয়েছিলেন এবং সে অনুসারে "পপুলার ইলেকট্রনিক্‌স" ম্যগাজিনে বিজ্ঞাপন দেন, কিন্তু তাদের অবাক করে কিটটি প্রথম মাসেই তার দশগুণ বেশি ব্যবসা করে।


title: অল্টেয়ার ৮৮০০

text: ধারণা করা হয় অল্টেয়ার ব্যক্তিগত কম্পিউটার ব্যবহারের বিপ্লবের সূচনা করে। এতে যে প্রোগ্রামিং ভাষাটি ব্যবহার করা হয় তার নাম ছিল অল্টেয়ার বেসিক। অল্টেয়ার বেসিক-ই ছিল মাইক্রোসফটের সর্বপ্রথম উৎপাদিত পণ্য।


title: অল্টেয়ার বেসিক

text: অল্টেয়ার বেসিক (ইংরেজি Altair BASIC) ছিল বেসিকের জন্য লেখা একটি ইন্টেরপ্রেটার যা অল্টেয়ার ৮৮০০ মেশিনের জন্য তৈরি করা হয়েছিল। এটি ছিল মাইক্রোসফটের উৎপাদিত প্রথম পণ্য।


title: অল্টেয়ার বেসিক

text: বিল গেটস স্মৃতিচারণায় বলেন যে তিনি এবং পল অ্যালেন পপুলার ইলেকট্রনিক্‌সের জানুয়ারি ১৯৭৫ ইস্যুতে প্রথম অল্টেয়ার সম্পর্কে জানতে পারেন এবং বুঝতে পারেন যে কম্পিউটারের দাম শীঘ্রই এমনভাবে কমা শুরু করবে যাতে করে সেগুলির জন্য সফটওয়্যার বিক্রি করা একটি লাভজনক ব্যবসা হতে পারে। গেটস ভেবেছিলেন এই নতুন কম্পিউটারটির সাথে একটি বেসিক ইন্টারপ্রেটার দিয়ে দিলে এটি শখের ব্যবহারকারীদের কাছে আরও আকর্ষণীয় হবে। গেটস ও অ্যালেন MITS প্রতিষ্ঠাতা এড রবার্ট্‌সের সাথে যোগাযোগ করেন ও জানান যে তারা একটি ইন্টারপ্রেটার তৈরি করছেন। তারা এডকে জিজ্ঞেস করেন তিনি ইন্টারপ্রেটারটির একটি ডেমো দেখতে চান কি না। এটা ছিল প্রকৌশল শিল্পে বহু প্রচলিত একটি কৌশল, যেখানে একটি অবাস্তব বাস্তুর কথা উল্লেখ করে আগ্রহ যাচাই করা হয়। রবার্ট্‌স তাদের সাথে কয়েক সপ্তাহের মধ্যে সাক্ষাতের আগ্রহ প্রকাশ করেন।


title: অল্টেয়ার বেসিক

text: গেট্‌স ও অ্যালেনের কাছে তখন ইন্টারপ্রেটার তো দূরের কথা, সেটা তৈরি ও পরীক্ষা করার জন্য প্রয়োজনীয় অল্টেয়ার সিস্টেমটিও ছিল না। তবে অ্যালেন ইতঃপূর্বে পিডিপি-১০ টাইম-শেয়ারিং কম্পিউটারে চালানো ট্রাফ-ও-ডাটা প্রোগ্রামটির জন্য একটি ইন্টেল ৮০০৮ এমুলেটর রচনা করেছিলেন। তিনি এই এমুলেটরটিতে অল্টেয়ার প্রোগ্রামার গাইড অণুযায়ী পরিবর্তন সাধন করেন এবং হার্ভার্ড বিশ্ববিদ্যালয়ের পিডিপি কম্পিউটারে ইন্টেরপ্রেটারটি পরীক্ষা করে দেখেন। তারা হার্ভার্ডের আরেক ছাত্র মন্টি ডাভিডফ-কে দিয়ে ইন্টারপ্রেটারটির জন্য ভাসমান-বিন্দু গণিত-এর রুটিনগুলি ভাড়ায় লিখিয়ে নেন; এই ফিচারটি তাদের অনেক প্রতিদ্বন্দ্ব্ব্বীরই ছিল না। শেষ পর্যন্ত যে ইন্টারপ্রেটারটি তৈরি হয়, যাতে নিজস্ব আই/ও এবং লাইন এডিটরও ছিল, তার মোট আকার দাঁড়ায় মাত্র ৪ কিলোবাইট; ফলে ইন্টারপ্রেটকৃত প্রোগ্রামের জন্য প্রচুর খালি জায়গার ব্যবস্থা ছিল। ডেমোটি প্রদর্শনের জন্য তারা ইন্টারপ্রেটারটিকে একটি পাঞ্চ টেপে কপি করেন যাতে অল্টেয়ার সেটি পড়তে পারে। টেপটি নিয়ে অতঃপর পল অ্যালেন অ্যালবাকের্কির উদ্দেশ্যে প্লেনে পাড়ি জমান। কিন্তু প্লেন অবতরণের খানিকক্ষণ আগে অ্যালেনের মনে পড়ে তারা টেপটা মেমরিতে নেয়ার জন্য বুট প্রোগ্রাম লিখতে ভুলে গেছেন। অ্যালেন তখনই প্লেনের ভেতরে বসেই ৮০৮০ যন্ত্রের ভাষায় বুট প্রোগ্রামটি লিখে ফেলেন। অল্টেয়ারে প্রোগ্রামটি লোড করার পর যখন একটি প্রম্পট আসে ও সিস্টেমের মেমরির আকার জানতে চায়, কেবল তখনই গেটস ও অ্যালেন নিশ্চিত হন যে তাদের ইন্টারপ্রেটার অল্টেয়ারে কাজ করবে।


title: মির্যা গোলাম আহমদ

text: মির্যা গোলাম আহমদ (উর্দু: مرزا غلام احمد, ਮਿਰਜ਼ਾ ਗੁਲਾਮ ਅਹਮਦ; ১৩ ফেব্রুয়ারি ১৮৩৫ - ২৬ মে ১৯০৮) একজন বিতর্কিত ভারতীয় ধর্মীয় নেতা, এবং আহমদিয়া মুসলিম জামাত নামক এক ধর্মের প্রবর্তক। তাঁর দাবী মতে, তিনি ১৪ শতাব্দীর মুজাদ্দিদ (আধ্যাত্মিক সংস্কারক), প্রতিশ্রুত মসিহ, মাহাদি এবং খলীফা। তিনি ইসলামের পরিপূর্ণতা দানকারী একজন উম্মতি নবী হিসেবেও নিজেকে দাবী করেন। তার সপক্ষে কুরআনের বহু আয়াত রয়েছে বলে দাবি করেন।


title: গ্লিজে ৫৮১ সি

text: গ্লিজে ৫৮১ সি ( বা ) সম্প্রতি আবিষ্কৃত একটি বহিঃসৌরজাগতিক গ্রহ যা গ্লিজে ৫৮১ নামক একটি লাল বামন তারাকে প্রদক্ষিণ করছে। তারাটিকে কেন্দ্র করে যে বাসযোগ্য অঞ্চল রয়েছে তার মধ্যেই গ্রহটি অবস্থিত বলে বিজ্ঞানীরা মত প্রকাশ করেছেন। উপরন্তু এর পৃষ্ঠতলে যে তাপমাত্রা রয়েছে তা পানি থাকার উপযোগী। গ্রহটি পৃথিবী থেকে অপেক্ষাকৃত নিকটে অবস্থিত। পৃথিবী থেকে এর দূরত্ব ২০.৫ আলোক বর্ষ (১৯০ ট্রিলিয়ন কিলোমিটার)। এই তারাটি তুলা রাশিতে অবস্থিত। গ্লিজে তারা তালিকা অনুসারে এই গ্রহের মাতৃ তারাটির নামকরণ করা হয়েছে।


title: গ্লিজে ৫৮১ সি

text: এই নতুন বহিঃসৌর জাগতিক গ্রহটি আবিষ্কারের ঘোষণা দেয়া হয় ২০০৭ সালের ২৭ এপ্রিল তারিখে। ঘোষণা দেন সুইজারল্যান্ডে অবস্থিত জেনেভা মানমন্দিরের বিজ্ঞানী স্তেফান উদ্রি ও তার গবেষক দল। গ্রহটি শনাক্ত করার জন্য এই পর্যবেক্ষক দল হাই একিউরেসি রেডিয়াল ভেলোসিটি প্ল্যানেট সার্চার (হার্পস-HARPS) পদ্ধতির জন্য সহায়ক যন্ত্রপাতি বৈবহার করেন। এই সহায়ক যন্ত্রগুলো সন্নিবেশিত করা হয়েছিল চিলির লা সিলিতে অবস্থিত ইউরোপিয়ান সাউদার্ন মানমন্দিরে। পর্যবেক্ষণকারী দূরবীনটি ছিল ইএসও ৩.৬ এম দূরবীন। গ্রহটি শনাক্ত করার জন্য পর্যবেক্ষক দল অরীয় গতি পদ্ধতি প্রয়োগ করে। গ্রহটি যখন গ্লিজে ৫৮১ তারার সামনে দিয়ে যাবে তখন এটি নিয়ে বিস্তৃত গবেষণা করবেন বলে পর্যবেক্ষক দল জানিয়েছেন। এজন্য তারা কানাডায় নির্মিত একটি দূরবীন ব্যবহার করার চেষ্টা করছেন। এর নাম মাইক্রোভেরিয়েবলিটি অ্যান্ড ওসিলেশন্‌স অফ স্টার্‌স দূরবীন (Microvariability and Oscillations of STars telescope - MOST)


title: গ্লিজে ৫৮১ সি

text: মহাকাশ বিজ্ঞানীদের মতে, গ্রহটির সম্ভাব্য তাপমাত্রা হতে পারে শূন্য থেকে ৪০ ডিগ্রি সেলসিয়াস এর মধ্যে। এ তাপমাত্রায় গ্রহটিতে তরল পানির উৎস যেমন লেক, নদী বা সমুদ্র থাকা খুব স্বাভাবিক।


title: কম্পিউটার প্রকৌশল

text: কম্পিউটার প্রকৌশল (ইলেক্ট্রনিক ও কম্পিউটার প্রকৌশল) একটি এমন একটি ফলিতবিদ্যা যাতে তড়িৎ প্রকৌশল ও কম্পিউটার বিজ্ঞানের উপাদানগুলো সু-সমন্বয় রয়েছে। কম্পিউটার প্রকৌশলীদের ইলেকট্রনিক্স প্রকৌশল সফটওয়ার ডিজাইন ও হার্ডওয়ার-সফটওয়ার একত্রীকরণ প্রভৃতি ক্ষেত্রে বিশেষ শিক্ষা ও দক্ষতা আছে। কম্পিউটার প্রকৌশলী কম্পিউটিং এর মাইক্রোপ্রসেসর, পার্সোনাল কম্পিউটার, এবং সুপারকম্পিউটার ডিজাইন থেকে শুরু করে সার্কিট ডিজাইন সহ বিভিন্ন ক্ষেত্রে অবদান রাখেন। এই প্রকৌশলবিদ্যা ডিভাইস ও যন্ত্রে বিভিন্ন এমবেডেড সিস্টেমকে ( উদাহরণস্বরুপ, কিছু এমবেডেড কম্পিউটার সিস্টেম মোটরযানের বিভিন্ন অংশ নিয়ন্ত্রন ও পর্যবেক্ষণে ব্যবহৃত হয়) ব্যবহারে ভূমিকা রাখে। কম্পিউটার প্রকৌশলীর সাধারণ কার্যাবলীর মধ্যে রয়েছে সাধারণ ও বিশেষ কম্পিউটারের জন্য সফটওয়ার তৈরি করা, এমবেডেড মাইক্রোকন্ট্রোলারের জন্য ফার্মওয়ার লিখা, বিভিন্ন ভিএলএসআই চিপ ডিজাইন, বিভিন্ন এনালগ সেন্সর ডিজাইন, বিভিন্ন সার্কিট বোর্ড ডিজাইন এবং অপারেটিং সিস্টেম ডিজাইন প্রভৃতি। কম্পিউটার প্রকৌশলীরা রোবোটিক্স গবেষণার জন্য উপযুক্ত, যা বিভিন্ন তড়িৎ সিস্টেম যেমন মোটর, যোগাযোগব্যবস্থা, সেন্সর প্রভৃতি নিয়ন্ত্রণে ডিজিটাল সিস্টেমের উপর পুরোপুরি নির্ভরশীল।


title: কম্পিউটার প্রকৌশল

text:
১৯৭২ সালে যুক্তরাষ্ট্রের কেস ওয়েস্টার্ন রিজার্ভ বিশ্ববিদ্যালয় প্রথম কম্পিউটার প্রকৌশল ডিগ্রি চালু করে। ২০০৪ সালের অক্টোবর অনুসারে, যুক্তরাষ্ট্রে প্রায় ১৭০টি এবিইটি স্বীকৃত কম্পিউটার প্রকৌশল কর্মসূচি রয়েছে।
ইউরোপে কম্পিউটার প্রকৌশল প্রতিষ্ঠানগুলোর স্বীকৃতি প্রদান করে বিভিন্ন সংস্থা যেগুলো ইকিউএএনআইই এর অংশ হিসেবে কাজ করে।
প্রকৌশলীদের পেশার জন্য প্রয়োজনীয় শর্তাবলী বৃদ্ধির কারণে, যারা একই সাথে হার্ডওয়্যার, সফটওয়্যার, ফার্মওয়্যার ডিজাইন এবং কম্পিউটার প্রযুক্তির সব ধরণের কাজ পরিচালনা করতে পারে, তাদের জন্য বিশ্বের কিছু প্রতিষ্ঠান স্নাতক ডিগ্রী প্রদান করে থাকে। কম্পিউটার প্রকৌশল এবং তড়িৎ প্রকৌশল উভয় কর্মসূচির পাঠ্যক্রমেই অ্যানালগ এবং ডিজিটাল সার্কিট ডিজাইন রয়েছে। অধিকাংশ প্রকৌশলের নিয়ম অনুসারে, কম্পিউটার প্রকৌশলীদের জন্য সামান্য গণিত এবং বিজ্ঞানের জ্ঞান থাকা আবশ্যক।


title: কম্পিউটার প্রকৌশল

text: কম্পিউটার প্রকৌশলে দুইটি প্রধান বিভাগ রয়েছে: সফটওয়্যার এবং হার্ডওয়্যার।


title: কম্পিউটার প্রকৌশল

text: কম্পিউটার সফটওয়্যার প্রকৌশলীরা সফটওয়্যার ডেভলপ, ডিজাইন এবং পরীক্ষার কাজ করেন। কিছু সফটওয়্যার প্রকৌশলী বিভিন্ন কোম্পানির জন্য কম্পিউটার প্রোগ্রাম ডিজাইন, নির্মাণ এবং রক্ষণাবেক্ষণের কাজ করেন। আবার কেউ নেটওয়ার্ক স্থাপনের কাজ করেন, উদাহরণস্বরূপ, "ইন্ট্রানেট"।


title: কম্পিউটার প্রকৌশল

text: কম্পিউটার প্রকৌশল সর্বপ্রথম শিক্ষায়তনিক বিদ্যা হিসেবে ১৯৭১ সালে মার্কিন যুক্তরাষ্ট্রের কেস ওয়েস্টার্ন রিজার্ভ ইউনিভার্সিটিতে পড়ানো শুরু হয়; অক্টোবর ২০০৪ পর্যন্ত যুক্তরাষ্ট্রের প্রায় ১৭০টি অনুমোদিত প্রতিষ্ঠান এই বিভাগ পড়ানো হচ্ছে।


title: কম্পিউটার প্রকৌশল

text: চাকরির বাজারে বিভিন্ন প্রতিষ্ঠানে ব্যবহৃত কম্পিউটার সিস্টেম ডিজাইন ও ব্যবস্থাপনা করতে পারার যোগ্যতাসম্পন্ন প্রকৌশলীর চাহিদা বৃদ্ধির ফলে বিভিন্ন ইনস্টিটিউশন কম্পিউটার প্রকৌশল নামে ব্যাচেলর ডিগ্রি প্রদান করছে। কম্পিউটার প্রকৌশল এবং ইলেকট্রনিক প্রকৌশল উভয় বিভাগেই তাদের কারিকুলামে এনালগ ও ডিজিটাল সার্কিট ডিজাইন অন্তর্ভুক্ত রয়েছে। অন্যান্য সকল প্রকৌশলবিদ্যার মত গণিতে শক্ত ভিত্তি থাকা যেকোন কম্পিউটার প্রকৌশলীর জন্য অপরিহার্য।


title: কম্পিউটার প্রকৌশল

text: আইইইই/এসিএম যৌথভাবে "কারিকুলাম গাইডলাইনস ফর আন্ডারগ্রাজুয়েট ডিগ্রি প্রোগ্রামস ইন কম্পিউটার ইঞ্জিনিয়ারিং" নামে একটি সহায়িকা প্রণয়ন করেছে যাতে কম্পিউটার প্রকৌশলের মূল ক্ষেত্র বর্ণনা করা হয়েছে এভাবেঃকম্পিউটার প্রকৌশলের অন্তর্ভুক্ত বিষয়ের কোন সীমা নেই। উপরোক্ত বিষয় ছাড়াও প্রকৌশলের অন্তর্ভুক্ত যে কোন বিষয় এতে যুক্ত করা যায়।


title: ভ্যানিভার বুশ

text: ভ্যানিভার বুশ () (১১ই মার্চ, ১৮৯০ – ৩০শে জুন, ১৯৭৪) একজন মার্কিন প্রকৌশলী ও বিজ্ঞান প্রশাসক। তিনি অ্যানালগ কম্পিউটার, পারমাণবিক বোমা ও মেমেক্স-এর জন্য বিখ্যাত। বুশ একজন প্রভাবশালী নীতিপ্রণেতা ছিলেন এবং দ্বিতীয় বিশ্বযুদ্ধ ও পরবর্তীকালে ঠান্ডা যুদ্ধ চলাকালীন সময়ে মার্কিন সামরিক-শিল্প কমপ্লেক্স ও বিজ্ঞানে সামরিক অনুদানের পক্ষাবলম্বী বুদ্ধিজীবী। তিনি অর্থনৈতিক ও ভূ-রাজনৈতিক নিরাপত্তার প্রেক্ষিতে প্রযুক্তিগত উদ্ভাবন ও বিনিয়োগকে কেন্দ্রীয় ভূমিকা প্রদানের প্রবক্তা ছিলেন।


title: হাওয়ার্ড আইকেন

text: হাওয়ার্ড হ্যাথাওয়ে আইকেন (ইংরেজি ভাষায়: Howard Hathaway Aiken) (৮ই মার্চ, ১৯০০, হোবোকেন, নিউ জার্সি–১৪ই মার্চ, ১৯৭৩, সেন্ট লুইস, মিসৌরি) ছিলেন কম্পিউটিং-এর অগ্রদূত। তিনি আইবিএম-এর হার্ভার্ড মার্ক ১ কম্পিউটারের মূল প্রকৌশলী ছিলেন।


title: হাওয়ার্ড আইকেন

text: আইকেন ইউনিভার্সিটি অব উইসকনসিন, ম্যাডিসনে পড়াশোনা করেন ও পরে ১৯৩৯ সালে হার্ভার্ড বিশ্ববিদ্যালয় থেকে পদার্থবিজ্ঞানে ডক্টরেট ডিগ্রী লাভ করেন। এ সময় তিনি অন্তরক সমীকরণের সাথে পরিচিত হন, যা তিনি কেবল গাণিতিক বিশ্লেষণের সাহায্যেই সমাধান করতে পারতেন। তিনি কল্পনা করেন যে একটি ইলেকট্রো-মেকানিকাল যন্ত্র তাঁর হয়ে এই পরিশ্রমের কাজগুলি করে দেবে। তিনি এর নাম দেন অটোম্যাটিক সিকোয়েন্স কন্ট্রোল্‌ড ক্যালকুলেটর, যার পরবর্তীকালে নাম হয় হার্ভার্ড মার্ক ১। গ্রেস হপারের সহায়তা ও আইবিএম-এর অনুদানে এই মেশিনটি নির্মাণ সমাপ্ত হয় ১৯৪৪ সালে। ১৯৪৭ সালে আইকেন হার্ভার্ড মার্ক ২ কম্পিউটার নির্মাণ করেন। পরবর্তীকালে তিনি আরও নির্মাণ করেন হার্ভার্ড মার্ক ৩ ও হার্ভার্ড মার্ক ৪ কম্পিউটারগুলি। মার্ক ৩-এ কিছু ইলেকট্রনিক যন্ত্রাংশ ব্যবহৃত হয়, আর মার্ক ৪ ছিল পুরোপুরি ইলেকট্রনিক।


title: হাওয়ার্ড আইকেন

text: ১৯৭০ সালে আইকেন বৃহৎ-আকারের ডিজিটাল কম্পিউটার নির্মাণে ও কম্পিউটার শিক্ষায় অবদানের জন্য ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স-র এডিসন পদক লাভ করেন।


title: কনরাড ৎসুজে

text:
কনরাড ৎসুজে () (২২শে জুন, ১৯১০ – ১৮ই ডিসেম্বর, ১৯৯৫) ছিলেন একজন জার্মান প্রকৌশলী ও কম্পিউটিং অগ্রদূত। তাঁর সেরা অবদান হল ১৯৪১ সালে নির্মিত জেড৩ (Z3), বিশ্বের সর্বপ্রথম কার্যকরী টেপ-রক্ষিত-প্রোগ্রাম নিয়ন্ত্রিত কম্পিউটার। ১৯৯৮ সালে প্রমাণিত হয় যে জেডথ্রি টুরিং-সম্পূর্ণ।
জেড৩-কে প্রথম কম্পিউটার হিসেবে দাবী করা হয়, যদিও এটি পরবর্তীকালের যন্ত্রগুলির মত সাধারণ উদ্দেশ্যে ব্যবহারের উপযোগী ছিল না।


title: কনরাড ৎসুজে

text: এছাড়াও ৎসুজে ইতিহাসের সর্বপ্রথম উচ্চস্তরের প্রোগ্রামিং ভাষা লেখেন, যা প্লানকালক্যুল নামে ১৯৪৮ সালে প্রকাশিত হয়। তবে এটি ছিল একটি তাত্ত্বিক অবদান, ভাষাটি কখনোই তাঁর জীবদ্দশায় বাস্তবায়িত হয়নি, এবং প্রথমদিককার প্রোগ্রামিং ভাষাগুলির ওপর এর প্রভাবও নগণ্য ছিল।


title: কনরাড ৎসুজে

text: ১৯৪৬ সালে প্রথম কম্পিউটার স্টার্ট-আপ কোম্পানি চালু করার কৃতিত্বও ৎসুজের। এই কোম্পানিটি বিশ্বের প্রথম বাণিজ্যিক কম্পিউটার তৈরি করে, যার নাম ছিল জেড৪ এবং ১৯৫০ সালে জুরিখের সুইস সরকারী প্রযুক্তি বিশ্ববিদ্যালয় এটি লিজ নেয়।


title: কনরাড ৎসুজে

text: দ্বিতীয় বিশ্বযুদ্ধের কারণে ৎসুজের কাজ যুক্তরাজ্য ও যুক্তরাষ্ট্রে তেমন পরিচিত ছিল না। ১৯৪৬ সালে এসে আইবিএম প্রথম তার প্যাটেন্টের ওপর আগ্রহ প্রকাশ করে।


title: কনরাড ৎসুজে

text: মিউনিখের ডয়েচ যাদুঘরে জেড৩ এবং জেড৪-এর প্রতিকৃতি আছে। বার্লিনের ডয়েচ টেখনিকম্যুজেয়ুম বের্লিন ৎসুজের কাজের ওপর বিশেষ প্রদর্শনীর আয়োজন করে থাকে, যেখানে তাঁর ডিজাইন করা ১২টি যন্ত্র, এ-সংক্রান্ত আসল ডকুমেন্ট, প্লানকালক্যুল এবং ৎসুজের আঁকা একাধিক চিত্র প্রদর্শিত হয়।


title: শক্তি ঔষধালয়

text: শক্তি ঔষধালয় বাংলাদেশের রাজধানী ঢাকা শহরে অবস্থিত একটি ঐতিহ্যবাহী আয়ুর্বেদ-ভিত্তিক ঔষধালয়। এটির প্রধান কেন্দ্র পুরোন ঢাকার পাটুয়াটুলি এলাকায় অবস্থিত। ভারতীয় উপমহাদেশের প্রথম আয়ুর্বেদ গবেষণাকেন্দ্র হিসাবে শক্তি ঔষধালয় প্রতিষ্ঠিত হয় ১৯০১ খ্রিস্টাব্দে। এর প্রতিষ্ঠাতা ছিলেন মথুরামোহন চক্রবর্তী।


title: শক্তি ঔষধালয়

text: শুরুতে শক্তি ঔষধালয়ের প্রধান দুটি ঔষধ ছিল চ্যবনপ্রাস ও স্বর্ণসিন্দুর।


title: শক্তি ঔষধালয়

text: একদা ঢাকার জুবিলী স্কুলের প্রধান শিক্ষক মথুরামোহন চক্রবর্তী অসুস্থ হলে লোকনাথ ব্রহ্মচারীর শরণাপন্ন হন। ব্রহ্মচারীর কৃপায় সুস্থ হলে তাঁর নির্দেশে আয়ুর্বেদ চর্চা শুরু করেন যার ফলে শক্তি ঔষধালয় প্রতিষ্ঠিত হয়। মথুরামোহন এর আয় থেকে অর্ধেক নিয়ে জীবিকা নির্বাহ করতেন এবং বাকি অর্ধেক মানবকল্যাণে ব্যয় করতেন।


title: শক্তি ঔষধালয়

text: ১৯৭১ খ্রিস্টাব্দের মুক্তিযুদ্ধে বাংলাদেশ স্বাধীনতা লাভ করার পরে সরকার শক্তি ঔষধালয়ের মালিকানা গ্রহণ করে। পরে ১৯৮০ খ্রিস্টাব্দে পুনরায় এটিকে বেসরকারি মালিকানায় ফিরিয়ে দেয়া হয়। বর্তমানে সারা দেশে শক্তি ঔষধালয়ের ৩৭টি শাখা রয়েছে। ঔষধ প্রস্তুতি ছাড়াও শক্তি ঔষধালয় আয়ুর্বেদ বিষয়ক পুস্তিকা "শক্তির গৃহ চিকিৎসা" প্রকাশ করে।


title: হারম্যান হলারিথ

text: হারম্যান হলারিথ (ইংরেজি ভাষায়: Herman Hollerith) (২৯শে ফেব্রুয়ারি, ১৮৬০ – ১৭ই নভেম্বর, ১৯২৯) একজন মার্কিন পরিসংখ্যানবিদ যিনি পাঞ্চ-কার্ডভিত্তিক যান্ত্রিক ট্যাবুলেটর উদ্ভাবন করেন যা দিয়ে কোটি কোটি উপাত্ত থেকে পরিসংখ্যান দ্রুত ট্যাবুলেট করা যেত।